હજુ સુધી તમે નથી વાંચી આ લવ સ્ટોરી? તો કોની રાહ જોવો છો? - News Gujarat\nહજુ સુધી તમે નથી વાંચી આ લવ સ્ટોરી? તો કોની રાહ જોવો છો?\nનીલિમા સાથે છૂટાછેડા થયા બાદ સુપ્રિયા પાઠક સાથે કર્યા લગ્ન, આવી છે મુસદ્દી લાલની લવ સ્ટોરી.\n.બોલીવુડ અભિનેતા પંકજ કપૂર બોલીવુડ ઇન્ડસ્ટ્રીના દિગ્ગજ અભિનેતામાં સામેલ કરવામાં આવ્યા છે. અભિનેતા પંકજ કપૂરએ ફિલ્મો સિવાય થિયેટર અને નાના પરદા પર પણ ખુબ જ નામ ક્માંવ્યું છે. ૮૦ના દશકમાં પૈરેલલ સિનેમાની સાથે એમનો ગાઢ સબંધ રહ્યો છે. અભિનેતા પંકજ કપૂરએ રોમેન્ટિક અને કોમેડી ફિલ્મોમાં તો કામ કર્યું જ છે, આ સાથે જ નેગેટીવ પાત્ર પણ પુરા ન્યાય સાથે પ્લે કર્યા છે.\nઅભિનેતા પંકજ કપૂર પોતાની વર્સેટીલીટીના કારણે અભિનેતાની ઓળખ બની. ત્યાં જ અંગત જીવનમાં એમના જીવનમાં ઘણા ઉતાર- ચઢાવથી ભરેલ રહ્યું છે. આ લેખમાં બોલીવુડ ઇન્ડસ્ટ્રીના દિગ્ગજ અભિનેતા પંકજ કપૂરના અંગત જીવન સાથે સંબંધિત કેટલીક બાબતો જણાવીશું.\nA post shared by Pankaj Kapur (@officialpankajkapur)\n૫ વર્ષ સુધી ચાલ્યું લગ્ન જીવન.\nઅભિનેતા પંકજ કપૂરનો જન્મ તા. ૨૯ મે, ૧૯૫૪ના રોજ પંજાબ રાજ્યના લુધિયાના શહેરમાં થયો હતો. અભિનેતા પંકજ કપૂરએ નેશનલ સ્કુલ ઓફ ડ્રામાથી અભિનયની તાલીમ લીધી છે. ૨૫ વર્ષની ઉમરમાં અભિનેતા પંકજ કપૂરએ અભિનેત્રી અને સિંગર નીલિમા અજીમની સાથે લગ્ન કર્યા. આ લગ્ન બાદ બંનેને શાહિદ કપૂરનો જન્મ થયો. પરંતુ આ લગ્ન ફક્ત ૫ વર્ષ જ ચાલી શકી હતી. ૫ વર્ષ બાદ અભિનેતા પંકજ કપૂર અને નીલિમા અજીમના પરસ્પર સહમતિથી અલગ થવાનો નિર્ણય કર્યો. ત્યાર બાદ અભિનેતા પંકજ કપૂરણી મુલાકાત થઈ સુપ્રિયા પાઠક સાથે.\nઆ ફિલ્મ દ્વારા પહેલીવાર મળ્યા.\nખરેખરમાં બંને એક ફિલ્મમાં કામ કરી રહ્યા હતા. ફિલ્મનું નામ હતું ‘મૌસમ’. આ પહેલીવાર હતા જયારે બંનેની મુલાકાત થઈ. જો કે, બંને એકબીજાને પહેલેથી જ જાણતા હતા પરંતુ ક્યારેય મળ્યા હતા નહી. નવી ‘મૌસમ’ ફિલ્મના શુટિંગ દરમિયાન બંને મળ્યા અને બંને વચ્ચે મિત્રતા થઈ ગઈ.\nજો કે, આ ફિલ્મ આજ સુધી રીલીઝ નથી થઈ શકી પરંતુ અભિનેતા પંકજ કપૂર અને સુપ્રિયા પાઠકણી મિત્રતા ધીરે- ધીરે પ્રેમમાં પરિવર્તિત થઈ ગઈ અને બંનેએ લગ્ન કરવાનો નિર્ણય લીધો. નીલિમા સાથેથી અલગ થયા પછીના ૪ વર્ષ બાદ વર્ષ ૧૯૮૮માં અભિનેતા પંકજ કપૂરએ સુપ્રિયા પાઠકની સાથે લગ્ન કરી લીધા. પંકજ કપૂર અને સુપ્રિયા પાઠકના બે બાળકો પણ છે.\nલગ્ન સમયે સુપ્રિયા પાઠકની સામે પંકજ કપૂરએ શું રાખી હતી શરત?\nસુપ્રિયા પાઠકએ એક ઈન્ટરવ્યુ દરમિયાન કહ્યું હતું કે, મને આ વાતથી કોઈ મુશ્કેલી હતી નહી કે, પંકજ કપૂર પહેલેથી પરણિત છે. હું તેમને એક ક્લીન સ્લેટની જેમ મળી. અમારી વચ્ચે કઈપણ છુપાયેલું હતું નહી અને અમે પોતાના જીવનની નવી શરુઆત કરવાનું નક્કી કર્યું. પરંતુ પંકજ કપૂરએ પહેલેથી જ આ ક્લિયર કરી દીધું હતું કે, શાહિદ જ્પુર એમની પ્રાયોરીટી છે. એમના માટે શાહિદ કપૂર ઘણું મહત્વ ધરાવે છે. મને એનાથી પણ કોઈ મુશ્કેલી હતી નહી.\n← સ્યુસાઇડ પહેલા ઝીયા ખાને સૂરજ પંચોલીના નામે લખી હતી નોટ, જાણો મોત પહેલા શું થયુ હતુ\nલોકડાઉન પછી ગુજરાત આજથી ફરી ધમધમશે: જાણો છૂટછાટ મળતા આજથી શું રહેશે ખુલ્લુ અને શું રહેશે બંધ →


નડિયાદ : મહિલા પીએસઆઇએ મહિલાને કહયું બાળક ખરીદવું છે, બસ પછી તો આખું કૌભાંડ બહાર આવ્યું | nadiad scam of delivery\nHome > ગુજરાત > નડિયાદ : મહિલા પીએસઆઇએ મહિલાને કહયું બાળક ખરીદવું છે, બસ પછી તો આખું કૌભાંડ બહાર આવ્યું\nનડિયાદ : મહિલા પીએસઆઇએ મહિલાને કહયું બાળક ખરીદવું છે, બસ પછી તો આખું કૌભાંડ બહાર આવ્યું\nગરીબ માતાઓને બોલાવવામાં આવતી હતી નડિયાદ, નડિયાદમાં નાણાની લાલચ આપી કરાવાતી હતી ડીલીવરી.\nBY Connect Gujarat20 Aug 2021 12:14 PM GMT\nConnect Gujarat20 Aug 2021 12:14 PM GMT\nનડિયાદમાં મહિલાઓની ટોળકીને નવજાત શિશુઓનો સોદો કરતાં ઝડપી પાડવામાં આવી છે. મહિલા પીએસઆાઇએ નકલી ગ્રાહક બની મહિલાઓનો સંપર્ક કરતાં સમગ્ર કૌભાંડનો ભાંડો ફુટયો છે.\nખેડા જિલ્લાના મુખ્યમથક નડિયાદમાં નવજાત શિશુઓને વેચી મારવાનો વેપલો સામે આવ્યો છે. દેશના અન્ય રાજયોમાંથી ગર્ભવતી મહિલાઓને નડિયાદ બોલાવવામાં આવતી નથી. આ મહિલાઓને બાળકના જન્મ આપવા પર દોઢ લાખની રકમ આપવામાં આવતી હતી. નવજાત શિશુનો કબજો મેળવ્યાં બાદ તેને એજન્ટને આપી દેવામાં આવતું હતું. આ એજન્ટો નિસંતાન દંપત્તિઓ પાસે લાખો રૂપિયા પડાવતાં હતાં.\nનડીયાદ એસઓજીને આ ગોરખધંધાની ચોકકસ બાતમી મળી હતી. જેના આધારે મહિલા પીએસઆઇ આર.ડી.ચૌધરીને નકલી ગ્રાહક બનાવવામાં આવ્યાં હતાં મહિલા PSI ડમી માતા બનીને આ રેકેટમાં સામેલ મહિલાનો સંપર્ક કર્યો હતો. આ દરમિયાન વોચ ગોઠવેલા સ્થળે માયાબેનની સાથે અન્ય મોનિકા મહેશ શાહ અને પુષ્પા સંદીપ પટેલિયા પણ હાજર હતી.\nઆ પછી ડમી માતા બની ગયેલી મહિલા પીએસઆઇએ તેને એક બાળક જોઈએ છે એવી વાત કરતાં આ ત્રણેય મહિલાએ ઘુસપુસ કરી થોડીવાર ઊભા રહો, અમે બાળક આપીએ છીએ અને તેનો ભાવ6લાખ રૂપિયા નક્કી કરાયો હતો. આખરે એક મહિલા નવજાત શિશુને લઇને આવી હતી. પોલીસે ત્રણે મહિલાઓને કોર્ડન કરી ધરપકડ કરી લીધી હતી. નવજાત શિશુ નાગપુરથી આવેલી એક મહિલાનું હોવાનું બહાર આવ્યું છે. આ મહિલાને નડિયાદની એક હોટલમાં રોકવામાં આવી હતી.\nનવજાત શિશુ વેચવાના કૌભાંડમાં બાળકની માતાની પૂછપરછ કરતાં તેને નાણાંની જરુરિયાત હોવાથી માયા, મોનિકા અને પુષ્પા સાથે સંપર્ક કર્યા બાદ દોઢ લાખ રૂપિયામાં તેનો સોદો કરાયો હતો. પોલીસે માયા, મોનિકા અને પુષ્પાની સાથે બાળકની માતાની પણ અટકાયત કરી વધુ તપાસ હાથ ધરી છે. પ્રાથમિક તપાસમાં જાણવા મળ્યું છે કે આ ટોળકી પરપ્રાંતમાંથી ગરીબ મહિલાઓને અહીં લાવી ડિલિવરી કરાવતી હતી. ત્યાર બાદ તેને અમુક રકમ આપી બાળક મેળવી લેતી અને અહીં તેને મેળવવા ઈચ્છતા લોકો પાસેથી ઊંચી કિંમત લઈ તેનું વેચાણ કરી નાખતી. પોલીસની તપાસમાં આ મામલે વધુ ચોંકાવનારો ઘટસ્ફોટ થઈ શકે છે.\nNadiad News Deleivery Connect Gujarat News Nadiad Police Woman PSI


સૂરદાસ - વિકિપીડિયા\nઅચોક્કસ, ૧૪૭૮-૧૪૮૩ની વચ્ચે\nગ્રામ સિહિ, ફરિદાબાદ, હરિયાણા\nઅચોક્કસ, ૧૫૭૯-૧૫૮૪ની વચ્ચે\nરામદાસ સારસ્વત (પિતા)\nકૃષ્ણ ભક્તિ ની અજસ્ર ધારા ને પ્રવાહિત કરવા વાળા ભક્ત કવિઓ માં સૂરદાસ નું નામ સર્વોપરિ છે. હિન્દી સાહિત્યમાં ભગવાન શ્રીકૃષ્ણ ના અનન્ય ઉપાસક અને વ્રજભાષા ના શ્રેષ્ઠ કવિ મહાત્મા સૂરદાસ હિંદી સાહિત્યના સૂર્ય મનાય છે. હિંદી કવિતા કામિનીના આ કમનીય કાંત એ હિંદી ભાષા ને સમૃદ્ધ કરવા માં જે યોગદાન દીધું છે, તે અદ્વિતીય છે. સૂરદાસ હિન્દી સાહિત્યમાં ભક્તિ કાળ ની સગુણ ભક્તિ શાખા ના કૃષ્ણ-ભક્તિ ઉપશાખા ના મહાન કવિ છે. હિન્દી સાહિત્ય માં કૃષ્ણ-ભક્તિ ની અજસ્ર ધારા ને પ્રવાહિત કરવા વાળા ભક્ત કવિઓ માં મહાકવિ સૂરદાસ નું નામ અગ્રણી છે.\n૧.૧ જન્મતિથિ અને જન્મસ્થાનના વિષયમાં મતભેદ\n૧.૨ શું સૂરદાસ જન્માંધ હતાં?\n૩ સૂર-કાવ્યની વિશેષતાઓ\nસૂરદાસ નો જન્મ ૧૪૭૮ ઈસ્વીમાં રુનકતા નામક ગામ માં થયો. આ ગામ મથુરા-આગ્રા માર્ગના કિનારે સ્થિત છે. અમુક વિદ્વાનોં નો મત છે કે સૂર નો જન્મ સીહી નામક ગ્રામ માં એક નિર્ધન સારસ્વત બ્રાહ્મણ પરિવાર માં થયો હતો. ત્યાર બાદ તે આગરા અને મથુરા ની વચ્ચે ગઊઘાટ પર આવી રહેવા લાગ્યાં. સૂરદાસ ના પિતા રામદાસ ગાયક હતાં. સૂરદાસ ના જન્માંધ હોવાના વિષયમાં મતભેદ છે. પ્રારંભ માં સૂરદાસ આગરા ના સમીપ ગઊઘાટ પર રહેતાં હતાં. ત્યાં તેમની ભેટ શ્રી વલ્લભાચાર્ય સાથે થઈ અને તે તેમના શિષ્ય બની ગયા. વલ્લભાચાર્ય એ તેમને પુષ્ટિમાર્ગ માં દીક્ષિત કરીને કૃષ્ણલીલા ના પદ ગાવાનો આદેશ દીધો. સૂરદાસ ની મૃત્યુ ગોવર્ધન ની નિકટ પારસૌલી ગ્રામ માં ૧૫૮૦ ઈસ્વી માં થઈ.\nજન્મતિથિ અને જન્મસ્થાનના વિષયમાં મતભેદ[ફેરફાર કરો]\nસૂરદાસ ની જન્મતિથિ એવં જન્મસ્થાન ના વિષય માં વિદ્વાનોમાં મતભેદ છે. "સાહિત્ય લહરી" સૂર ની લખેલ રચના મનાય છે. આમાં સાહિત્ય લહરી ની રચના-કાળ ના સંબંધમાં નિમ્ન પદ મળે છે:\nદસન ગૌરીનન્દ કો લિખિ સુવલ સંવત્ પેખ.\nઆનો અર્થ વિદ્વાનોં એ સંવત ૧૬૦૭ વિ૦ માન્યો છે, અતઃ એવ "સાહિત્ય લહરી" નો રચના કાળ સંવત્ ૧૬૦૭ વિ૦ છે. આ ગ્રન્થ થી આ પણ પ્રમાણ મળે છે કે સૂર ન ગુરુ શ્રી વલ્લભાચાર્ય હતાં.\nસૂરદાસ નો જન્મ સં૦ ૧૫૩૫ વિ૦ ની લગભગ અનુમાનિત કરાય છે, કેમકે વલ્લભ સંપ્રદાય માં એવી માન્યતા છે કે વલ્લભાચાર્ય સૂરદાસ થી દસ દિવસ મોટા હતાં અને વલ્લભાચાર્ય નો જન્મ ઉક્ત સંવત્ ની વૈશાખ્ કૃષ્ણ એકાદશી ના થયો હતો. માટે સૂરદાસ ની જન્મ-તિથિ વૈશાખ શુક્લા પંચમી, સંવત્ ૧૫૩૫ વિ૦ માલૂમ પડે છે. અનેક પ્રમાણો ના આધાર પર તેમનું મૃત્યુ સંવત્ ૧૬૨૦ થી ૧૬૪૮ વિ૦ ની મધ્યમાં સ્વીકાર કરાય છે. રામચન્દ્ર શુક્લ જી ના મતાનુસાર સૂરદાસ નો જન્મ સંવત્ ૧૫૪૦ વિ૦ ની સન્નિકટ અને મૃત્યુ સંવત્ ૧૬૨૦ વિ૦ ની આસપાસ માની શકાય છે.\nસૂરદાસ ની આયુ "સૂરસારાવલી' અનુસાર તે સમયે ૬૭ વર્ષ હતી. 'ચૌરાસી વૈષ્ણવ કી વાર્તા' ના આધાર પર જન્મ રુનકતા અથવા રેણુ નું ક્ષેત્ર (વર્તમાન જિલા આગરાન્તર્ગત) માં થયો હતો. મથુરા અને આગરા ની વચ્ચે ગઊઘાટ પર તે નિવાસ કરતા હતાં. વલ્લભાચાર્ય સાથે આમની ભેટ ત્યાં જ થઈ. "ભાવપ્રકાશ" માં સૂર ના જન્મ સ્થાન સીહી નામક ગ્રામ બતાવાયું છે. તે સારસ્વત બ્રાહ્મણ હતાં અને જન્મ થી અંધે હતાં. "આઇને અકબરી" માં (સંવત્ ૧૬૫૩ વિ૦) તથા "મુતખબુત-તવારીખ" ની અનુસાર સૂરદાસ ને અકબર ના દરબારી સંગીતજ્ઞો માં માનવામાં આવે છે.\nશું સૂરદાસ જન્માંધ હતાં?[ફેરફાર કરો]\nસૂરદાસ શ્રીનાથ ની "સંસ્કૃતવાર્તા મણિપાલા', શ્રી હરિરાય કૃત "ભાવ-પ્રકાશ", શ્રી ગોકુલનાથ ની "નિજવાર્તા" આદિ ગ્રન્થો ના આધાર પર, જન્મ થી અંધ મનાયા ગયાં છે. પણ રાધા-કૃષ્ણ ના રુપ સૌન્દર્ય નું સજીવ ચિત્રણ, નાના રંગોં નું વર્ણન, સૂક્ષ્મ પર્યવેક્ષણશીલતા આદિ ગુણોં ને કારણે અધિકતર વર્તમાન વિદ્વાન સૂર ને જન્માન્ધ સ્વીકાર નથી કરતા.\nશ્યામસુન્દરદાસ એ આ સંબંધમાં લખ્યું છે - ""સૂર વાસ્તવ માં જન્માન્ધ ન હતાં, કેમકે શ્રૃંગાર તથા રંગ-રુપાદિ નું જે વર્ણન તમણે કર્યું છે તેવું કોઈ જન્માન્ધ ન કરી શકે. ડૉક્ટર હજારીપ્રસાદ દ્વિવેદી એ લખ્યું છે - ""સૂરસાગર ના અમુક પદોં થી આ ધ્વનિ અવશ્ય નીકળે છે કે સૂરદાસ પોતાને જન્મ ના અંધ અને કર્મ ના અભાગી કહે છે, પણ દરેક સમયે આના અક્ષરાર્થ ને જ પ્રધાન નહીં માનવું જોઈએ.\nસૂરદાસ જી દ્વારા લિખિત પાઁચ ગ્રન્થ બતાવાય છે:\nસૂરસાગર - જે સૂરદાસની પ્રસિદ્ધ રચના છે. જેમાં સવા લાખ પદ સંગ્રહિત હતાં. કિંતુ હવે સાત-આઠ હજાર પદ જ મળે છે.\nસાહિત્ય-લહરી - જેમાં તેમના કૂટ પદ સંકલિત છે.\nઉપરોક્તમાં અંતિમ બે અપ્રાપ્ય છે.\nનાગરી પ્રચારિણી સભા દ્વારા પ્રકાશિત હસ્તલિખિત પુસ્તકોની વિવરણ તાલિકા માં સૂરદાસ ના ૧૬ ગ્રન્થોનો ઉલ્લેખ છે. આમાં સૂરસાગર, સૂરસારાવલી, સાહિત્ય લહરી, નલ-દમયન્તી, બ્યાહલો કે અતિરિક્ત દશમસ્કંધ ટીકા, નાગલીલા, ભાગવત્, ગોવર્ધન લીલા, સૂરપચીસી, સૂરસાગર સાર, પ્રાણપ્યારી, આદિ ગ્રન્થ સમ્મિલિત છે. આમાં પ્રારંભ ના ત્રણ ગ્રંથ જ મહત્ત્વપૂર્ણ સમજાય છે, સાહિત્ય લહરી ની પ્રાપ્ત પ્રતિ માં ખૂબ પ્રક્ષિપ્તાંશ જોડાયેલા છે.\nસૂરસાગર નું મુખ્ય વર્ણ્ય વિષય શ્રી કૃષ્ણ ની લીલાઓ નું ગાન રહ્યું છે.\nસૂરસારાવલી માં કવિ એ કૃષ્ણ વિષયક જે કથાત્મક અને સેવા પરક પદો નું ગાન કર્યું તેના સાર રૂપે તેમણે સારાવલી ની રચના કરી.\nસહિત્યલહરી માં સૂર ના દૃષ્ટિકૂટ પદ સંકલિત છે.\nસૂર-કાવ્યની વિશેષતાઓ[ફેરફાર કરો]\n1. સૂર ની અનુસાર ભગવાન શ્રીકૃષ્ણ ના અનુગ્રહ થી મનુષ્ય ને સદ્ગતિ મળી શકે છે. એટલે કે ભક્તિ કર્મભેદ, જાતિભેદ, જ્ઞાન, યોગ થી શ્રેષ્ઠ છે.\n2. સૂર એ વાત્સલ્ય, શ્રૃંગાર અને શાંત રસોને મુખ્ય રૂપે અપનાવ્યા છે. સૂર એ પોતાની કલ્પના અને પ્રતિભા ના સહારે કૃષ્ણ ના બાલ્ય-રૂપ નું અતિ સુંદર, સરસ, સજીવ અને મનોવૈજ્ઞાનિક વર્ણન કર્યું છે. બાળકોની ચપળતા, સ્પર્ધા, અભિલાષા, આકાંક્ષા નું વર્ણન કરવામાં વિશ્વ વ્યાપી બાળ-સ્વરૂપ નું ચિત્રણ કર્યું છે. બાલ-કૃષ્ણ ની એક-એક ચેષ્ટાઓં ના ચિત્રણમાં કવિ કમાલ ની હોશિયારી તથા સૂક્ષ્મ નિરીક્ષણ નો પરિચય દે છે-\nમૈયા કબહિં બઢૈગી ચૌટી?\nકિતી બાર મોહિં દૂધ પિયત ભઈ, યહ અજહૂઁ છે છોટી.\nસૂર ના કૃષ્ણ પ્રેમ અને માધુર્ય પ્રતિમૂર્તિ છે. જેની અભિવ્યક્તિ ખૂબ જ સ્વાભાવિક અને સજીવ રૂપ માં થઈ છે.\n3. જે કોમલકાંત પદાવલી, ભાવાનુકૂલ શબ્દ-ચયન, સાર્થક અલંકાર-યોજના, ધારાવાહી પ્રવાહ, સંગીતાત્મકતા અને સજીવતા સૂર ની ભાષામાં છે, તેને જોઈ તો એજ કહેવું પડે છે કે સૂર એ જ સર્વ પ્રથમ બ્રજભાષાને સાહિત્યિક રૂપ આપ્યું છે.\n4. સૂર એ ભક્તિ ની સાથે શ્રૃંગાર ને તેના સંયોગ-વિયાગ પક્ષોનું જેવું વર્ણન કર્યું છે, તેવું અન્યત્ર દુર્લભ છે.\n5. સૂર એ વિનય ના પદ પણ રચ્યાં છે, જેમાં તેની દાસ્ય-ભાવના ક્યાંક- ક્યાંક તુલસીદાસ થી આગળ વધી જાય છે-\nહમારે પ્રભુ ઔગુન ચિત ન ધરૌ.\nસમદરસી છે માન તુમ્હારૌ, સોઈ પાર કરૌ.\n6. સૂર એ કૂટ પદ પણ લખ્યાં છે.\n7. પ્રેમ ના સ્વચ્છ અને માર્જિત રૂપ નું ચિત્રણ ભારતીય સાહિત્ય માં કોઈ અન્ય કવિ એ નથી કર્યું આ સૂરદાસ ની પોતાની વિશેષતા છે. વિયોગ ના સમયે રાધિકા નું જે ચિત્ર સૂરદાસ એ ચિત્રિત કર્યું છે, તે આ પ્રેમ ની યોગ્ય છે.\n8. સૂર એ યશોદા આદિ ના શીલ, ગુણ આદિ નું સુંદર ચિત્રણ કર્યું છે.\n9. સૂર નું ભ્રમરગીત વિયોગ-શ્રૃંગાર નું જ ઉત્કૃષ્ટ ગ્રંથ નથી, તેમાં સગુણ અને નિર્ગુણ નું પણ વિવેચન થયું છે. આમાં વિશેષ કરી ઉદ્ધવ-ગોપી સંવાદોમાં હાસ્ય-વ્યંગ્ય ના સારા છાંટા પણ મળે છે.\n10. સૂર કાવ્યમાં પ્રકૃતિ-સૌંદર્ય નું સૂક્ષ્મ અને સજીવ વર્ણન મળે છે.\n11. સૂર ની કવિતા માં જુના આખ્યાનોં અને કથનોં નો ઉલ્લેખ ઘણાં સ્થાનો માં મળે છે.\n12. સૂર ના ગેય પદોં માં હ્રૃદયસ્થ ભાવોં ની ઘણી સુંદર વ્યંજના થઈ છે. તેમના કૃષ્ણ-લીલા સંબંધી પદોં માં સૂર ના ભક્ત અને કવિ હ્રૃદય ની સુંદર ઝાઁકી મળે છે.\n13. સૂર ના કાવ્ય ભાવ-પક્ષ ની દૃષ્ટિ એ પણ મહાન નહીં, કલા-પક્ષ ની દૃષ્ટિ એ પણ તે તેટલા જ મહત્વપૂર્ણ છે. સૂર ની ભાષા સરળ, સ્વાભાવિક તથા વાગ્વૈદિગ્ધ પૂર્ણ છે. અલંકાર-યોજના ની દૃષ્ટિ એ પણ તેમનું કળા-પક્ષ સબળ છે.\nઆચાર્ય હઝારીપ્રસાદ દ્વિવેદી એ સૂર ની કવિત્વ-શક્તિ ને વિષયે લખ્યું છે- સૂરદાસ જ્યારે પોતાના પ્રિય વિષય નું વર્ણન શુરૂ કરે છે તો માનો અલંકાર-શાસ્ત્ર હાથ જોડી તેમની પાછળ-પાછળ દોડે છે. ઉપમાઓં નું પુર આવી જાય છે, રૂપકોં ની વર્ષા થવા લાગે છે.\nઆ પ્રકારે આપણે જોઈએ છે કે સૂરદાસ હિંદી સાહિત્ય ના મહાકવિ છે, કેમકે તેમણે ન કેવળ ભાવ અને ભાષા ની દૃષ્ટિ એ સાહિત્ય ને સુસજ્જિત કરી, કૃષ્ણ-કાવ્ય ની વિશિષ્ટ પરંપરા ને પણ જન્મ આપ્યો છે.\n↑ ૧.૦ ૧.૧ "सूरदास का जीवन परिचय - Biography of Surdas in Hindi Jivan Parichay".\nસૂરદાસ ઇન્ટરનેટ મૂવી ડેટાબેઝ પર\n"https://gu.wikipedia.org/w/index.php?title=સૂરદાસ&oldid=816413" થી મેળવેલ\nઆ પાનાંમાં છેલ્લો ફેરફાર ૧૭ માર્ચ ૨૦૨૨ના રોજ ૧૦:૧૯ વાગ્યે થયો.


Saurashtra Kranti ટૂંક સમયમાં કલેક્ટર દ્વારા નોંધણીની પ્રક્રિયા શરુ કરવામાં આવશે\nHome રાજકોટ રાજકોટમાં ૧ લાખ ૮૯ હજાર ખેડૂતોને ૬ હજાર રૂપિયાની સહાય મળશે\nPosted By: saurashtra krantion: February 11, 2019 In: રાજકોટ, મુખ્ય સમાચાર, ગુજરાત, સૌરાષ્ટ્રNo Comments\nટૂંક સમયમાં કલેક્ટર દ્વારા નોંધણીની પ્રક્રિયા શરુ કરવામાં આવશે\nકેન્દ્ર સરકાર દ્વારા ખેડૂતો માટે જાહેરાત કરવામાં આવી છે. સરકારની આ જાહેરાતથી રાજકોટનાં ૧ લાખ ૮૯ હજાર ખેડૂતોને લાભ મળશે. જિલ્લાનાં ૧ લાખ ૮૯ હજાર ખેડૂતોને ૬ હજાર રૂપિયાની સહાય મળશે. આ યોજનાનો ખેડૂતોને લાભ મળે તે માટે ટૂંક સમયમાં કલેકટર દ્વારા નોંધણીની પ્રક્રિયા શરૂ કરવામાં આવશે.\nમહત્વનું છે કે, સરકાર દ્વારા વચગાળાનું બજેટ રજૂ કરવામાં આવ્યું. આ બજેટમાં સરકાર દ્વારા ૨ હેકટર સુધીની જમીન ધરાવતા ખેડૂતોને લાભ આપવાની જાહેરાત આપવામાં આવી છે. ખેડૂતોને કુલ ૬ હજાર રૂપિયા આપવાની જાહેરાત આપવામાં આવી છે. ખેડૂતોને દૃર ૩ મહીને ૨ હજાર ચૂકવવામાં આવશે. સરકારની જાહેરાત કરવા માટે ખેડૂતોએ બેંક ખાતાની વિગત અને જમીનની વિગત સાથેની અરજી કરવી પડશે.\nઉલ્લેખનીય છે કે કાર્યકારી નાણામંત્રી પીયૂષ ગોયલે અંદૃાજપત્ર રજૂ કરતાં ખેડૂતોને મોટી લ્હાણી કરી હતી. જેમાં તેમણે જણાવ્યું હતું કે, ’ખેત ઉત્પાદૃનની સ્જીઁ નક્કી કરી દૃેવામાં આવી છે. આ સાથે હવે ૨ હેક્ટરથી ઓછી જમીનવાળાને ૬ હજાર પ્રતિ વર્ષ અપાશે. આ રકમ ખેડૂતોનાં ખાતામાં સીધી જ જમા કરવામાં આવશે.


Gujarati News » Trending » | the woman was cuddling tiger the video goes viral on social media\nગજબ: આ યુવતી વાઘ સાથે બિન્દાસથી કરી રહી છે મસ્તી! Video જોઈને તમે પણ ચોંકી જશો\nતાજેતરમાં એક યુવતીનો વીડિયો સોશિયલ મીડિયા પર ખુબ વાયરલ થઈ રહ્યો છે. આ યુવતી જે રીતે વાઘ સાથે મસ્તી કરી રહી છે, તે જોઈને તમને પણ આશ્ચર્ય થશે.\nOct 16, 2021 | 8:59 AM\nViral Video: સોશિયલ મીડિયા પર પ્રાણીઓના ઘણા વીડિયો જોવા મળે છે. જેમાં કેટલાક વીડિયો એવા હોય છે, જેમાં પ્રાણીઓની હરકત જોઈને ખુબ હસવુ આવે છે. જ્યારે કેટલાક વીડિયો જોઈને લોકોને આશ્ચર્ય પણ થતુ હોય છે. ત્યારે તાજેતરમાં આવો જ એક વીડિયો ઈન્ટરનેટ (Internet) પર ખુબ વાયરલ થઈ રહ્યો છે. આ યુવતીની વાઘ સાથે મસ્તી જોઈને તમે પણ દંગ રહી જશો.\nવાઘ સાથે આ યુવતી મસ્તી કરી રહી છે\nવાયરલ થઈ રહેલા આ વીડિયોમાં એક યુવતી પાર્કમાં બેઠેલી જોવા મળે છે અને તેની આસપાસ ઘણા વાઘ છે. વીડિયોમાં (Video) યુવતી વાઘને બોલાવતી જોવા મળે છે અને નવાઈની વાત તો એ છે કે વાઘ પણ તેની પાસે આવીને બેસે છે. બાદમાં યુવતી વાઘની ગરદન પર હાથ પંપાળતી જોવા મળી રહી છે. જ્યારે વાઘ (Tiger) પણ તેની સાથે મસ્તી કરતો જોવા મળી રહ્યો છે. આ વીડિયો જોઈને સૌ કોઈને આશ્ચર્ય થઈ રહ્યુ છે.\nયુઝર્સ યુવતીની હિંમતની કરી પ્રશંશા\nતમને જણાવી દઈએ કે આ વીડિયો સોશિયલ મીડિયા પ્લેટફોર્મ ઈન્સ્ટાગ્રામ પર @nature નામના એકાઉન્ટ પરથી શેર કરવામાં આવ્યો છે. યુઝર્સ આ વીડિયો એકબીજા સાથે શેર કરી રહ્યા છે અને તેના પર વિવિધ પ્રકારની પ્રતિક્રિયા (Comments) આપતા જોવા મળી રહ્યા છે. જેમાં એક યુઝર્સ લખ્યુ કે આ યુવતીની હિંમત ખરેખર પ્રશંશનીય છે. જ્યારે અન્ય યુઝર્સ પણ યુવતની પ્રશંશા કરતા જોવા મળી રહ્યા છે.\nઆ પણ વાંચો : Video: મિસ્ટર બીનની હૂબહુ કોપી કરતી આ જોડીએ મચાવી ધમાલ, જોઈને તમે પણ હસીને લોટપોટ થઈ જશો\nઆ પણ વાંચો : Funny Video : નવરાત્રીમાં વાંદરો પણ ડૂબ્યો ભક્તિમાં, વાંદરાની ભક્તિએ ઈન્ટરનેટ પર મચાવી ધમાલ\nanimal videoTIGERTrending VideoViral Video


રોયલ એનફિલ્ડની આવી મૉડિફાઇડ બાઇક ક્યારેય નહી જોઇ હોય, આ બાઇક જીતી ચૂકી છે અઢળક એવોર્ડ | have you ever seen royal enfield's this version\nhave you ever seen royal enfield's this version\nOMG / રોયલ એનફિલ્ડની આવી મૉડિફાઇડ બાઇક ક્યારેય નહી જોઇ હોય, આ બાઇક જીતી ચૂકી છે અઢળક એવોર્ડ\nTeam VTV 12:50 PM, 20 Jun 20\nરોયલ એનફિલ્ડ એક એવી બ્રાન્ડ જે બાઇકર્સને તો પસંદ છે જ પરંતુ બાઇક મૉડિફાઇડ કરનાર લોકોની પણ પહેલી પસંદ છે. દેશભરમાં ઘણી સ્ટાર્ટ-અપ કંપનીઓ છે જે એનફિલ્ડને કસ્ટમાઇઝ કરે છે પરંતુ બાઇકને મૉડિફાઇડ કરનારા આંતરરાષ્ટ્રીય સ્તરે પ્રખ્યાત સોસા મેટલવર્કે પણ આ બાઇકને નવા અવતારમાં રજૂ કરી છે.\nઆવુ બાઇક તમે ક્યારેય નહી જોયુ હોય\nમૉડીફાઇટ એનફિલ્ડ જીત્યુ છે એવોર્ડ્સ\nવેગાસમાં કસ્ટમાઇઝ કરાયુ છે બાઇક\nલાસ વેગાસ, નેવાડા સ્થિત મોટરસાયકલ કસ્ટમ હાઉસ સોસા મેટલવર્ક્સના ક્રિશ્ચિયન સોસાએ રોયલ એનફિલ્ડ કોંટિનેંટલ જીટી 650 (રોયલ એનફિલ્ડ કોંટિનેંટલ જીટી 650) ને સુધારીને તેનું નામ કમલા (કમલા) રાખ્યું છે.\nઆરઈ કોન્ટિનેન્ટલ જીટી 650 પર આધારિત 'કમલા' વિંટેજ બોર્ડ ટ્રેક રેસર્સથી પ્રેરિત છે. પાતળા સ્લિમ આકાર અને મોટા પાતળા વ્હીલ્સવાળી આ મોડિફાઇડ બાઇકમાં 650 ટ્વીન એન્જિન છે.\nઆશ્ચર્યજનક રીતે, કોંટિનેંટલ જીટી 650 બાઇક જે સુધારવામાં આવી છે તેને ઓળખવુ મુશ્કેલ છે. રેટ્રો-ક્લાસિક રોજિંદા બાઇકથી લઈને હાર્ડટેલ મોટરસાયકલ સુધીની યાત્રા કરનાર આ બાઇક શાનદાર અને પ્રભાવશાળી છે. જે કમલાનો યુનિક બાહ્ય દેખાવ દર્શાવે છે.\nમોડિફાઇડ બાઇકને જોતા એવુ લાગે છે કે, ઓરિજીનલ બાઇકના ખૂબ ઓછા પાર્ટ્સનો ઉપયોગ કરવામાં આવ્યો છે. આ ઉપરાંત, સોસા મેટલવર્ક્સએ બાઇકની કસ્ટમ ફ્રેમ અસલ બાઇકની ફ્રેમની જેમ રાખી છે.\nકમલામાં રીઅર સસ્પેન્શન આપવામાં આવતું નથી. આમાં, ફ્રન્ટ કસ્ટમ સસ્પેન્શન એકલા સસ્પેન્શન દ્વારા કરવામાં આવે છે. આ સિવાય તમને જાણીને આશ્ચર્ય થશે કે ફ્રન્ટ બ્રેક આપવામાં આવી નથી. તેને પાછળની બ્રેક ફ્રન્ટ યુનિટથી સ્વેપ કરવામાં આવી છે. આ સિવાય બાઇકમાં લાઇટ નથી અને તેમાં ઈન્સ્ટ્રુમેન્ટ કન્સોલ પણ નથી. રાઇડર સીટ પર કોઈ ગાદી નથી. આનાથી સ્પષ્ટ છે કે આ મોટરસાઇકલ પર મુસાફરી એટલી આરામદાયક નહીં હોય.\nકમલાને પહેલી વાર ફેબ્રુઆરીમાં યુએસએના ઓરેગોનનાં પોર્ટલેન્ડમાં ‘ધ મોટો શો’માં બતાવવામાં આવી હતી. તે શૉમાં કમલાને ટોચનો એવોર્ડ એનાયત કરાયો હતો, જોકે ત્યારે તે સંપૂર્ણ રીતે તૈયાર પણ નહોતી.\nroyal enfield customized bullet રોયલ એનફિલ્ડ બાઇક મૉડિફાઇડ


રાહુલે રાફેલ ડીલ મુદ્દે પીએમ મોદીને પ્રથમવાર ‘ભ્રષ્ટ’ કહ્યા, સિતારમનના ફ્રાન્સ પ્રવાસ પર ઉઠાવ્યા સવાલ\nબુધવાર, માર્ચ 20 2019, 17:05 Hrs(IST)\nનવગુજરાત સમય | Publish Date: Oct 11 2018 1:11PM\nપીએમ મોદીએ દેવામાં ડૂબેલા અનિલ અંબાણીના ખીસ્સામાં 30,000 કરોડ મૂક્યા: રાહુલ ગાંધી\nરાફેલ ડીલમાં ભ્રષ્ટાચારના મુદ્દે કોંગ્રેસ અધ્યક્ષે કર્યા નવા આક્ષેપો\nરાફેલ સોદા મુદ્દે કોંગ્રેસ અધ્યક્ષ રાહુલ ગાંધીએ ફરી એક વખત કેન્દ્રની મોદી સરકાર અને વડાપ્રધાનને આડેહાથ લીધા છે. 59,000 કરોડમાં 36 યુદ્ધ વિમાન ખરીદવા માટે ભારતીય ભાગીદાર કંપની રિલાયન્સને પસંદ કરવા બાબતે રાહુલે મોદી પર જોરદાર પ્રહારો કર્યા હતા. રાહુલ ગાંધીએ મીડિયાને પ્રેસ કોન્ફરન્સમાં જણાવ્યું કે આ સ્પષ્ટપણે ભ્રષ્ટાચારનો કેસ છે અને વડાપ્રધાન મોદી ‘ભ્રષ્ટ’ છે.\nરાફેલ ડીલ પર કોંગ્રેસ અધ્યક્ષ રાહુલ ગાંધીએ ફરી એકવાર મોદી સરકાર પર નિશાન સાધ્યું છે. રાહુલ ગાંધીએ મીડિયા સાથે વાતચીત કરીને રક્ષામંત્રી નિર્મલા સીતારમનના ફ્રાન્સના પ્રવાસ અંગે સવાલો ઉઠાવ્યા હતા. રાહુલે જણાવ્યું કે, ખબર નથી કઇ કટોકટી આવી ગઇ છે કે, રક્ષામંત્રી નિર્મલા સીતારમને તાત્કાલિક ફ્રાન્સ માટે રવાના થવા પડ્યું . તેઓ દસોલ્ટ કંપનીનો પ્રવાસ કરવા જઇ રહ્યા છે તેમ રાહુલે ઉમેર્યું હતું.\nરાહુલ ગાંધીએ પીએમ મોદી પર રાફેલ ડીલ અંગે ચારેબાજુથી હુમલો કર્યો છે. રાહુલે જણાવ્યું કે , રાફેલ ડીલ એક વળતર છે અને દસોલ્ટ એવિએશનના અધિકારીએ કેટલીક બાબતોના ખુલાસા કર્યા છે. તેમણે વધુમાં જણાવ્યું કે, પીએમ મોદીએ અનિલ અંબાણીને 30 હજાર કરોડનું વળતર ચૂક્વ્યું છે. પીએમ મોદીએ અનિલ અંબાણીને સખાવતમાં 30 હજાર કરોડ રૂપિયા આપી દીધા છે. સાથે રાહુલ ગાંધીએ આક્ષેપ કર્યો છે કે, પીએમ મોદી ભ્રષ્ટ છે. રાહુલે વધુમાં મીડિયા સમક્ષ જણાવ્યું કે, અનિલ અંબાણી પર 40000 કરોડનું દેવું છે જેથી તેમના મિત્રને મદદ કરવા પીએમએ તેમના ખીસ્સામાં 30000કરોડ રૂપિયા મુક્યા છે.


શ્રીકૃષ્ણના મતે માસ ખાવું તે પાપ છે કે પછી પુન્ય શું કહે છે હિંદુ ધર્મ. |\nશ્રીકૃષ્ણના મતે માસ ખાવું તે પાપ છે કે પછી પુન્ય શું કહે છે હિંદુ ધર્મ.\nહિન્દુ ધર્મના માસ થવાની મને છે કે નહીં તે બાબતે ઘણા બધા લોકોમાં મનમાં ભ્રમ છે. અને તેનું કારણ ઘણા બધા લોકો ના વેદોમાં વિષયમાં જોવામાં આવતી શંકા છે. જેના લીધે એ સમજે છે કે પશુબલિ અને માસાહાર વગેરેનું પ્રમાણ ગ્રંથો માં જોવા મળે છે.\nવેદો અને પુરાણો હિન્દુ ધર્મના મુખ્ય ગ્રંથો છે. વેદોનો સાર ઉપનિષદ અને ઉપનિષદનો સાર ભગવદગીતા છે. વેદોમાં પશુ હત્યાને પાપ ગણવામાં આવ્યું છે. અને માસ ખાવા ના સંબંધમાં સખત મનાઈ ફરમાવવામાં આવી છે. એટલું જ નહિ વેદો અમુક પશુઓના માસના સંબંધમાં સત્ય વાત પણ કહે છે.યજુર્વેદમાં કહેવાયું છે કે મનુષ્યએ પરમાત્મા ની બધી જ રચના ને પોતાના આત્માને તુલ્ય માનવી જોઈએ. અર્થાત તે જેવી રીતે પોતાનું પોતાનું હિત જોવે છે તેવી રીતે બીજા પશુ પ્રાણીઓ નું હિત કરે.\nબીજુ અથર્વવેદમાં કહેવાયું છે કે હે મનુષ્ય તમે ચોખા ઘઉં દાળ વગેરે ધાન્ય આ વસ્તુઓનું આહારના રૂપે ગ્રહણ કરો એવી રીતે તમારા માટે સૌથી ઉત્તમ ભોજન છે. તમે ક્યારેય કોઇ નર અથવા માદા સાથે હિંસા ન કરો. તો બીજી બાજુ ઋગ્વેદમાં કહેવાયું છે કે ગાય જગતની માતા છે અને તેની રક્ષામાં જ સમાજની ઉન્નતી છે. તેમની સમાન બધા જ પશુઓની રક્ષા કરવી જોઈએ.\nગીતામાં ખાવા અને નહીં ખાવાના ઉલ્લેખમાં અને ત્રણ શ્રેણીઓમાં વિભાજિત કરવામાં આવ્યું છે. આનંદથી વિચાર અને મન બને છે.જે મનુષ્ય સાત્વિક ભોજન ગ્રહણ કરે છે તેના વિચારો પણ સાત્વિક હોય છે. માણસ અને મદિરા જેવી વસ્તુઓ ને તામસિક ભોજન ગણવામાં આવે છે. આવો ભોજન કરવા વાળા લોકો હંમેશા કુકર્મ માં રોગી, અને આળસુ હોય છે.\nગીતાના અનુસારે સાત્વિક આહાર આયુષ્ય વધારવા વાળો મનને શુદ્ધ કરવા વાળો બળ બુદ્ધિ અને સ્વાસ્થ્યની તૃપ્તિ પ્રદાન કરવા વાળો હોય છે. જ્યારે આજ શાકાહારી આહાર વધારે પડતો ખાટો વધારે પડતા તેલ મસાલા વાળો બનાવવામાં આવે છે ત્યારે તે રાજસી બની જાય છે. અને રાજસી આહાર દુઃખ સુખ અને રોગ ઉત્પન્ન કરે છે. આવી રીતે ગરુડ પુરાણમાં બતાવવામાં આવ્યું છે, અને તેમાં ભગવાન શ્રીકૃષ્ણ સાથે જોડાયેલી એક કથા નું વર્ણન જોવા મળે છે.\nગરુડ પુરાણ ની કથા ને અનુસારે બાળપણમાં એક દિવસ શ્રી કૃષ્ણ યમુના નદીના કિનારે એક વૃક્ષની નીચે બેસીને વાંસળી વગાડતા હતા. ત્યારે એક હરણ ત્યાં આવે છે અને તેમની પાસે સંતાઈ જાય છે. તે ખૂબ જ ખરાબ રહ્યું હતું ત્યારે શ્રીકૃષ્ણ એ તેના માથા પર હાથ ફેરવતા હરણ ને પૂછ્યું શું વાત છે તું આટલું બધું ડરેલું કેમ છે, ત્યારે જ એક શિકારી ત્યાં આવીને કહે છે આ મારો શિકાર છે કૃપા કરી તે મને આપી દો.\nત્યારે ભગવાન શ્રી કૃષ્ણ બોલ્યા દરેક જીવિત પ્રાણી પર સૌથી પહેલા તેનો પોતાનો અધિકાર હોય છે. આ સાંભળી છે કરીને ક્રોધ આવી જાય છે તેને ગુસ્સો સાથે કહ્યું આ મારો શિકાર છે તેને હું પકાવીને ખાઈશ. કોઈ પણ જીવને મારીને ખાઓ તે પાપ છે. શું તું પાપના ભાગીદાર બનવા માંગે છે? માંસાહાર પુણ્ય છે કે પાપ થતું નથી જાણતો.\nત્યારે શિકારી કહે છે હું તમારી જેવો જ્ઞાની નથી હું શું જાણું કે માંસાહાર પુણ્ય છે કે પછી પાપ? હું તો બસ એટલું જ જાણું છું જો હું શિકાર નહીં કરો તો મને ખાવાનું નહીં મળે. હું આ હરણને તેના જેવું બંધનમાંથી મુક્ત કરીને પુણ્ય તો કમાવ છું. તો પછી શા માટે તમે મને આ પુણ્ય ના કહો છો. જ્યાં સુધી મેં સાંભળ્યું છે જેવું હત્યા તો શાસ્ત્રમા પણ ઉચિત ગણવામાં આવે છે.\nરાજા પણ શિકાર કરે છે તો શું આપ આપ ફક્ત મારી જેવા નિર્ધન લોકો માટે છે? આવા તમામ તર્ક આપવાની સાથે શિકારી ફરી શ્રી કૃષ્ણ ને પૂછ્યું કે હવે તમે જ કહો માંસાહાર પુણ્ય છે કે પાપ? શિકારી ના મુખે થી આવી વાતો સાંભળીને ભગવાન શ્રીકૃષ્ણ સમજી ગયા કે તેની બુદ્ધિ માંસ ખાવાના કારણે તામસી થઇ ગઇ છે.\nતેને વિચારવાની અને સમજવાની શક્તિ પણ ખોઈ દીધી છે. ત્યાર પછી ભગવાન શ્રી કૃષ્ણ બોલ્યા હું તને એક કથા સમજાવીશ જેને સાંભળ્યા પછી તુજ બતાવ જે કે માંસાહાર પુણ્ય છે કે પાપ. તે શિકારી વિચારવા લાગ્યો ક્યા કથા તો હું સાંભળી જ મારો મનોરંજન પણ થશે અને અંતમાં મને હરણનું માંસ પણ મળશે.\nએકવાર મગધ માં દુષ્કાળના સમયે અનાજનું ઉત્પાદન ઓછું થયું હતું. રાજાને ચિંતા થવા લાગી હતી કે જો આ સમસ્યા નિવારણ જલ્દીથી નહીં કરું તો રાજ્યમાં સંગ્રહિત અનાજ પણ પૂરું થઈ જશે. ત્યાર પછી રાજ્યમાં સંકટ વધારે ભીષણ બનશે.\nઆ સમસ્યાથી બહાર આવવા માટે મગજના રાજાએ તરત જ સભા બોલાવી. અને બધાને પૂછ્યું કે રાજ્યની આખી રાજા સમસ્યાને ઉકેલવા માટે સૌથી સસ્તી વસ્તુ શું છે? આ સાંભળી બધા જ મંત્રીઓ વિચારવા લાગ્યા ઘઉં ચોખા અને બીજા ફળ ફળાદી ઉગાડવા તો વધારે સમય અને પરિશ્રમ કરવો પડે.\nએટલે એવામાં તો કોઈપણ વસ્તુ સસ્તી ન થાય. ત્યારે શિકારનો એક શોખ રાખવા વાળા એક મંત્રીએ ઊભા થઇને મહારાજને કહ્યું મારા વિચારમાં તો સસ્તો ખોરાક માસ છે. તેના માટે ધન ખર્ચ નહીં કરવો પડે અને પૌષ્ટિક આહાર મળી રહેશે. આ વાતમાં બધા મંત્રીઓએ સમર્થન આપી દીધું.\nપરંતુ મગધના પ્રધાનમંત્રી ચૂપ હતા આ જોઈ રાજાએ પ્રધાનમંત્રી ને પૂછ્યું કે તમે ચુપ કેમ છો? તમારા વિચારો રજૂ કેમ નથી કરતા. તમારું મંતવ્ય શું છે તે જણાવો. ત્યાર પછી પ્રધાનમંત્રીએ કહ્યું કે હું એ નથી માનતો માણસ સૌથી સસ્તો ખોરાક છે. છતાં આ વિષય પર હું મારા વિચારો કાલે સવારે રજૂ કરીશ. પ્રધાનમંત્રી એ જ રાતે માસા નો પ્રસ્તાવ કરવાવાળા મંત્રી ના ઘરે જાય છે.\nસંધ્યા સમયે મહારાજ બીમાર પડી ગયા તેમની હાલત ખૂબ જ ખરાબ છે. રાજ વૈદ્યે કહ્યું છે કે કોઈ શક્તિશાળી દેહનો માંસ મળી જાય રાજા ને બચાવી શકાશે. તમે મહારાજની ખૂબ જ નજીક છે એટલા માટે જે કંઈ મૂલ્ય લેવા માંગો તમે લઈ શકો છો. એના માટે તમને એક લાખ મુદ્રા પણ આપી શકું છું. એટલે હું તમારા હૃદયને કટારથી છે ને બે તોલા માસ કાઢી લવ.\nઆ સાંભળીને મંત્રીના ચહેરાનો રંગ ઊડી ગયો. એ વિચારવા લાગ્યો કે જ્યારે જીવન જ નહીં રહે લાખો સુવર્ણ મુદ્રા અને મહેલનું શું કરીશ. તે ઝડપથી મહેલમાં જાય છે અને પોતાની તિજોરી 1 લાખ સુવર્ણ મુદ્રા લઈને બહાર આવે છે. ત્યાર પછી પ્રધાનમંત્રી આગળ કહ્યું મંત્રીજી તમે શરીર થી સ્વસ્થ છો. તમારું કદ પણ મહારાજ સાથે મળે છે આ માટે રાજ્ય વધે ખાસ તમારું નામ આપેલું છે.\nતમારા એક દાન થી આપણા રાજાનું જીવન બચી શકે. એક કરોડ સુવર્ણમુદ્રા અને શ્રમિકો ના કલ્યાણ માટે તેના અનાજ અને ફળફળાદી ઝડપથી ઉગવા લાગ્યા. રાજ્યનો ખાદ્ય સંકટ પણ દૂર થઈ ગયું. સ્વયં ભગવાન પાસેથી આ જ્ઞાન પ્રાપ્ત કરીને શિકારી પરિપૂર્ણ થઇ જાય છે. અને તેને જ્ઞાનની પ્રાપ્તિ થાય છે તે જાણી ગયો હતો કે મહાનતા જીવન લેવામાં નથી પરંતુ જીવન અર્પણ કરવામાં છે.


આલે લે...બોલિવુડમાં અંદરોઅંદર ડખ્ખામારી / જુઓ આલિયા ભટ્ટ એ સેફ અલી ખાન ના પુત્રને કર્યો રિજેક્ટ, કારણ જાણીને કરીના કપૂર અને તમે પણ ચોંકી જશો VS 24X7\nDecember 13, 2021 December 14, 2021 vivek patelLeaveaComment on આલે લે…બોલિવુડમાં અંદરોઅંદર ડખ્ખામારી / જુઓ આલિયા ભટ્ટ એ સેફ અલી ખાન ના પુત્રને કર્યો રિજેક્ટ, કારણ જાણીને કરીના કપૂર અને તમે પણ ચોંકી જશો\tPublished on: 1:55 pm, Mon, 13 December 21\nબોલિવૂડ અભિનેત્રી આલિયા ભટ્ટ ખૂબ જ પ્રતિભાશાળી અભિનેત્રી છે. તેમની ઘણી ફિલ્મો એક પછી એક રિલીઝના આરે છે. તાજેતરમાં જ અભિનેત્રીની ફિલ્મ ‘RRR’નું ટ્રેલર રિલીઝ થયું છે. આલિયા ભટ્ટની આ પહેલી સાઉથ ઈન્ડિયન ફિલ્મ હશે. આ દરમિયાન અભિનેત્રીનો એક વીડિયો વાયરલ થઈ રહ્યો છે, જેમાં તે સારા અલી ખાનના ભાઈને રિજેક્ટ કરતી જોવા મળી રહી છે.\nઆલિયા વિડિયો : આલિયા ભટ્ટે તાજેતરમાં ઈન્સ્ટાગ્રામ પર એક વીડિયો શેર કર્યો છે, જેમાં તે કરીના કપૂરની નકલ કરતી જોવા મળી રહી છે. આ વીડિયોમાં આલિયા ભટ્ટ કરીનાની ફિલ્મ ‘કભી ખુશી કભી ગમ’ના એક ડાયલોગ પર એક્ટિંગ કરતી જોવા મળી રહી છે. આ વિડિયોમાં આલિયા કરીનાની જેમ ક્રોધાવેશ કરતી દેખાઈ રહી છે. વીડિયોમાં આલિયા ભટ્ટ ‘પૂ’ તરીકે જોવા મળી રહી છે અને તેની સામે છોકરાઓની લાઈન જોવા મળી રહી છે. સૈફ અલી ખાનનો પુત્ર ઈબ્રાહિમ અલી ખાન પણ આ લાઈનમાં જોવા મળે છે અને છેલ્લે રણવીર સિંહ પણ આ લાઈનમાં ઉભો છે.\nકરીનાના પરિવારનો એક ભાગ : આ વીડિયો પર કરીના કપૂરે આલિયા ભટ્ટના જોરદાર વખાણ કર્યા છે. કરીનાએ આ વીડિયોને ફરીથી શેર કર્યો છે અને લખ્યું છે કે, ‘પૂ, અમારા સમયના અદ્ભુત એક્ટર, માય ડિયર આલિયાથી શ્રેષ્ઠ કોઈ નથી.’ આલિયા, રણવીર સિંહ અને ઈબ્રાહિમ અલી ખાન સિવાય કરીનાએ આ પોસ્ટમાં કરણ જોહરને પણ ટેગ કર્યા છે. રણબીર કપૂર સાથે લગ્નને લઈને ચર્ચામાં રહેલી આલિયા ભટ્ટ ટૂંક સમયમાં કરીનાના પરિવારનો ભાગ બનવા જઈ રહી છે.\nઆલિયાની ફિલ્મો : આલિયા ભટ્ટના વર્કફ્રન્ટ વિશે વાત કરીએ તો, તે ટૂંક સમયમાં એસએસ રાજામૌલીની ફિલ્મ સાથે તેલુગુ સિનેમામાં ડેબ્યૂ કરવા જઈ રહી છે જેમાં તે અભિનેતા રામ ચરણ સાથે સ્ક્રીન શેર કરશે. આ સિવાય તે સંજય લીલા ભણસાલીની ‘ગંગુબાઈ કાઠિયાવાડી’માં પણ જોવા મળશે. આલિયાએ તાજેતરમાં જ તેની નવી ફિલ્મ ‘જી લે ઝરા’ની જાહેરાત કરી હતી, જેમાં પ્રિયંકા ચોપરા અને કેટરિના કૈફ પણ હશે. આલિયા ભટ્ટ રણવીર સિંહ સાથે ‘રોકી ઔર રાની કી પ્રેમ કહાની’માં પણ જોવા મળશે.\nકોંગ્રેસનો માસ્ટર પ્લાન / કૉંગ્રેસના આ ત્રણ યુવા દીગ્ગજો એકલા હાથે ચૂંટણીઓ લડશે, જુઓ તૈયાર કર્યો આ માસ્ટર પ્લાન


લેસર કટીંગ મશીન, લેસર કોતરણી મશીન, Galvo લેસર મશીન - ગોલ્ડન લેસર\nપહેલાની સ્લાઇડ ◀ \nઆગલી સ્લાઇડ ▶ \nગોલ્ડન લેસર પર આપનું સ્વાગત છે\nગોલ્ડન લેસર બુદ્ધિશાળી, ડિજિટલ, અને સ્વયંચાલિત લેસર ઉકેલો પૂરા પાડે છે પર કેન્દ્રિત છે.\nકાપવા, કોતરણી અને માર્ક લેસર સિસ્ટમો ઉત્પાદક. વિશેષજ્ઞ સીઓ2લેસર કટીંગ મશીન અને Galvo લેસર મશીન.\nવપરાશકર્તાઓ અને વિશ્વભરમાં સર્વિસ માટે તાલીમ માટે વિશિષ્ટ ઉદ્યોગ તમારા માટે રચાયેલ સામગ્રી સાથે અરજી પરીક્ષણો પ્રથમ કન્સલ્ટિંગ થી - ગોલ્ડન લેસર વ્યાપક લેસર ઉકેલો તક આપે છે, માત્ર એક મશીન!\nસીઓ2GALVO લેસર\nVISION લેસર કટર\nલેબલ લેસર કટર\nમોડલ નં: JMCCJG-350400LD\nફિલ્ટર ક્લોથ / ઔદ્યોગિક ગાળણક્રિયા કાપડના સીઓ2લેસર કટર\nહાઇ ચોકસાઇ ગિયર અને રેક. 1200mm / s ઝડપ અપ કટીંગ. વિશ્વ વર્ગ CO2 મેટલ આરએફ લેસર 150W, 300W, 600W. વેક્યુમ કન્વેયર. આપોઆપ ખોરાક, તણાવ કરેક્શન.\nમોડલ નં: JMC-250300LD\nગિયર અને તકનીકી કાપડ માટે રેક હંકારાતા સીઓ2લેસર કટર\nગિયર & રેક ચલાવાય લેસર કટીંગ મશીન એટલા મજબૂત હાઇ પાવર સીઓ2લેસરની ટ્યુબ હાથ છે. તે સુપર ઉચ્ચ પ્રવેગક ઝડપ અને ઉડતી ઓપ્ટિક્સ સાથે કટીંગ ઝડપ સમજાય.\nમોડલ નં: JMCCJG-160300LD\nહાઇ સ્પીડ ગારમેન્ટ ફેબ્રિક લેસર કટીંગ મશીન\nમધ્યમ અને નાના બેચ અને કપડાના ઉત્પાદન વિવિધ પ્રકારના, કસ્ટમાઇઝ્ડ કપડાં માટે ખાસ યોગ્ય છે. કન્વેયર કામ ટેબલ, આપોઆપ ફીડર અને લંબાઈ માળો હતો.\nમોડલ નં: XBJGHY-160100LD બીજા\nફૂટવેર માટે સ્વતંત્ર ડ્યુઅલ હેડ ચામડું લેસર કટીંગ મશીન\nબે લેસર હેડ કે દરેક અન્ય સ્વતંત્ર કામ વિવિધ ગ્રાફિક્સ સાથે કાપી શકે છે. લેસર પ્રક્રિયા (લેસર કટીંગ, મુક્કો scribing, વગેરે) વિવિધ એક સમયે સમાપ્ત કરી શકાય છે.\nમોડલ નં: ZJJF (3D) -160LD\nરોલ માટે ફ્લાઈંગ ફેબ્રિક લેસર કોતરણી મશીન રોલ\n3D ગતિશીલ Galvo સિસ્ટમ, સતત કોતરણી એક પગલામાં ચિહ્નિત ક્રમે રહ્યા હતા. "ફ્લાય પર" લેસર ટેકનોલોજી. મોટા બંધારણમાં ફેબ્રિક, કાપડ, ચામડું, ડેનિમ, EVA કોતરણી માટે ઉચિત.\nમોડલ નં: ZJ (3D) -170200LD\nશૂ ઉદ્યોગ Galvo લેસર ચામડું નકશીકામ કટિંગ મશીન\nટોચ ઝડપ અને મોટા બંધારણમાં લેસર કોતરણી, છિદ્રક અને કટીંગ. ગિયર રેક માળખા સાથે ડ્યુઅલ ડ્રાઇવિંગ સિસ્ટમ છે. ઓપ્ટિમાઇઝ ગેલ્વેનોમીટર સિસ્ટમ છે.\nમોડલ નં: ZJ (3D) -9045TB\nલેધર શુઝ માટે હાઇ સ્પીડ Galvo લેસર કોતરણી મશીન\nસીઓ2આરએફ મેટલ લેસર 150W 300W 600W. 3D ગતિશીલ ગેલ્વેનોમીટર નિયંત્રણ સિસ્ટમ છે. આપોઆપ અપ અને ડાઉન ઝેડ ધરી. આપોઆપ શટલ ઝીંક-લોહ એલોય હનીકોમ્બ કામ કોષ્ટક નથી.\nમોડલ નં: ZJJG (3D) 170200LD\nGalvo લેસર કટીંગ અને જર્સી ફેબ્રિક માટે મશીન છિદ્રક\nએક બહુમુખી લેસર મશીન કે, કાપી કોતરવું, છિદ્ર વાટે શકે જર્સીઓ, પોલિએસ્ટર, microfiber, પણ ઉંચાઇ ફેબ્રિક માટે ચુંબન-નહીં.\nમોડલ નં: CJGV-160130LD\nસ્પોર્ટ્સવેર માટે વિશુદ્ધિકરણ ફેબ્રિક લેસર કટર\nવિઝન લેસર બધા આકારો અને કદમાં ડીજીટલ છાપકામ નીકળતો કાપડ કાપડ કાપવા માટે આદર્શ છે. કેમેરા ફેબ્રિક સ્કેન શોધી અને મુદ્રિત સમોચ્ચ ઓળખે છે, અથવા છાપેલી નોંધણી ચિહ્નો પર પસંદ કરો અને ઝડપ અને ચોકસાઈ સાથે પસંદ કરવામાં ડિઝાઇન નહીં.\nમોડલ નં: JGC-160100LD\nGOLDENCAM કેમેરા નોંધણી લેસર કટર\nહાઇ ચોકસાઇ નોંધણી માર્ક્સ સ્થિતિ અને રંગ નીકળતો મુદ્રિત લોગો, અક્ષરો અને સંખ્યાઓ ચોક્કસ લેસર કટીંગ માટે બુદ્ધિશાળી વિકૃતિ વળતર.\nમોડલ નં: XBQNZDJG-160120LD II\nસ્વતંત્ર બે ચેતવણી વિઝન કેમેરા લેસર કટર મશીન\nસ્વતંત્ર બે હેડ લેસર કટીંગ સિસ્ટમ સંપૂર્ણપણે સ્માર્ટ દ્રષ્ટિ સિસ્ટમ સાથે જોડાયેલો હોય છે, અને વધુ મુદ્રિત ગ્રાફિક્સ પ્રોસેસિંગ જરૂરિયાતો ઑપ્ટિમાઇઝ.\nમોડલ નં: CJGV-320400LD\nમાટે ધ્વજ, બેનર્સ, સોફ્ટ મુદ્રા વાઈડ ફોર્મેટ લેસર કટીંગ મશીન\nમોટા દ્રષ્ટિ લેસર કટર ડિજિટલ પ્રિન્ટ ઉદ્યોગ માટે ખાસ છે - વિશાળ બંધારણમાં ડિજિટલી મુદ્રિત અથવા ડાય-sublimated કાપડ ગ્રાફિક્સ, બેનરો અને સોફ્ટ મુદ્રા સમાપ્ત કરવા માટે અપ્રતિમ ક્ષમતાઓ પ્રોડ્યુસિંગ કરવાનું જણાવ્યું.\nમોડલ નં: એલસી-350\nરોલ માટે રોલ લેબલ લેસર કટીંગ મશીન\nગોલ્ડન લેસર સ્વ એડહેસિવ લેબલ્સ ક્ષેત્રમાં ઔદ્યોગિક લેસર ટેકનોલોજી અરજી કરી કટીંગ મૃત્યુ પામે છે. લેસર કટીંગ સિસ્ટમ રોલ અમારા રોલ સાથે, તમે પણ ચોક્કસ એડહેસિવ લેબલ, છાપેલ લેબલ્સ, સ્ટીકરો, કાગળ, ફિલ્મ, વગેરે કાપી શકો છો\nમોડલ નં: એલસી-230\nઆ લેસર મૃત્યુ પામે મહત્તમ વેબ કટર 230mm પહોળાઈ, CO2 આરએફ લેસર 70W, 100W માં 150W સાથે. લેસર કટીંગ સિસ્ટમ રોલ અમારા રોલ સાથે, તમે પણ ચોક્કસ એડહેસિવ લેબલ, છાપેલ લેબલ્સ, સ્ટીકરો, કાગળ, ફિલ્મ, વગેરે કાપી શકો છો\nમોડલ નં: LC230\nલેસર પરાવર્તક સામગ્રી માટે મશીન કટીંગ ડાઇ / ટ્રાન્સફર ફિલ્મ\nલેસર પ્રતિબિંબીત સામગ્રી, હાઇ-વિઝિબિલિટી કપડાં ઉદ્યોગ માટે આદર્શ મૃત્યુ પામે-કાપી. આખા પ્રક્રિયા ઓટોમેશન. ચોક્કસપણે લેસર કટીંગ\nઅમે લેસર ટેકનોલોજી પર આધારિત અરજી ઉકેલો પૂરા પાડે છે. તમારા ઉદ્યોગ પસંદ કરો: તમે માટે સૌથી યોગ્ય લેસર ઉકેલો અધિકાર\nબૅનર અને વાવટા\nLEATHER અને શુઝ\nટ્યુબ એન્ડ PIPE\nમજબૂત ટેકનોલોજી નવીનીકરણ સાથે, ગોલ્ડન લેસર, વૈવિધ્યપૂર્ણ લેસર મશીન અને ઉકેલો પૂરી પાડે છે તમારા ઉત્પાદન વધુ કાર્યક્ષમ અને નફાકારક બનાવવા માટે સક્ષમ છે.\nયુગ બનાવવાના ટેકનોલોજીકલ સંશોધનમાં તરીકે, લેસર અપ્રતિમ લાભ સાથે વિકાસશીલ છે, વધુ અને વધુ પરંપરાગત પ્રક્રિયાઓ લીધું હતું.\nલેસર સિસ્ટમો ડ્રાઈવર\nલેસર સિસ્ટમો વપરાશકર્તા મેન્યુઅલ\nગોલ્ડન લેસર (પીડીએફ ફાઇલ) વિશે\nહંમેશા સર્વિસ સપોર્ટ પૂરો પાડે છે. સ્થાપન સેવા, તાલીમ સેવા અને જાળવણી સેવા માટે વિદેશીમાં સેવામાંથી મશીનરી માટે ઉપલબ્ધ એન્જિનિયર્સ.\nશુદ્ધતા ઉત્પાદન ઉત્તમ પ્રાપ્ત\nલેસર સોલ્યુશન્સ અગ્રણી પ્રદાતા\nલેસર ઉદ્યોગમાં 20 વર્ષ 'અનુભવ દ્વારા સતત વિકાસ અને અદ્યતન ટેકનોલોજીનો ઉપયોગ, ગોલ્ડન લેસર અત્યાધુનિક કસ્ટમાઇઝેશન ક્ષમતા સાથે લેસર મશીનો એક અગ્રણી ઉત્પાદક બની છે.\nગોલ્ડન લેસર તમારા ચોક્કસ અરજી ઉદ્યોગ માટે તમે વ્યાવસાયિક લેસર ઉકેલો તક આપે છે - મદદ કરવા માટે તમે ઉત્પાદકતા વધારવા, પ્રક્રિયા પ્રક્રિયા સરળ અને વધુ નફો કરે છે.\nવિદેશી બજારમાં, ગોલ્ડન લેસર પરિપક્વ માર્કેટિંગ નેટવર્ક 100 થી વધુ દેશો અને પ્રદેશોમાં વિશ્વભરમાં અમારા સ્પર્ધાત્મક ઉત્પાદનો અને બજાર લક્ષી નવીનતા સિસ્ટમ સાથે સ્થાપના કરી છે.


પૌંગોંગ તળાવની ઉત્તરમાં ચીને શરૂ કર્યું કંસ્ટ્રક્શનનું કામ, ભારત સેના જવાબ આપવા તૈયાર india china standoff china starts construction on pangong lake north bank – News18 Gujarati\nIndia China Standoff : પેન્ગોંગ તળાવની ઉત્તરમાં ચીને શરૂ કર્યું કંસ્ટ્રક્શનનું કામ, ભારતીય સેના જવાબ આપવા તૈયાર\nચીની સૈનિકો અહીં મોટી સંખ્યામાં સામાન લઇને પહોંચ્યા છે.\nLast Updated : September 10, 2020, 13:06 IST\nપૂર્વ લદાખમાં(Ladakh Border Dispute) વાસ્તવિક નિયંત્રણ રેખા (LAC) પર પેન્ગોંગ તળાવ (Pangong Tso Laske) પાસે તણાવપૂર્ણ સ્થિતિ ફરી ઊભી થઇ છે. કહેવાય છે કે ભારત અને ચીનની સેના અહીં આમને સામને છે. મીડિયા રિપોર્ટ્સ મુજબ ચીન (China) અહીં પેન્ગોંગ તળાવ પાસે કંસ્ટ્રક્શનનું કામ શરૂ કર્યું છે. સુત્રો મુજબ મંગળવારે સાંજે પીપુલ્સ લિબરેશન આર્મીના જવાનોની સંખ્યામાં સતત વધારો કરતું નજરે પડે છે. ચીની સૈનિકો અહીં મોટી સંખ્યામાં સામાન લઇને પહોંચ્યા છે. કહેવાય છે કે5થી7હજાર ચીની સૈનિકો ટેંક અને હથિયારોની સાથે સીમા પર પહોંચ્યા છે. પણ ભારત પણ ચીનને જડબાતોડ જવાબ આપવા તૈયાર છે.\nઉલ્લેખનીય છે કે પેન્ગોંગ તળાવ ઉત્તર વિસ્તારને આઠ અલગ અલગ ફિંગર એરિયામાં વહેંચવામાં આવ્યું છે. ભારતનો દાવો છે કે લાઇન ઓફ એક્ચ્યુઅલ કંટ્રોલ ફિંગર આઠથી શરૂ થાય છે. અને ફિંગર ચાર સુધી જાય છે. પણ ચીની સેના તેની એલએસી નથી માની રહી. ચીની સૈનિકો ફિંગર ચાર પર રહીને ફિંગર પાંચ અને આઠની વચ્ચે કંસ્ટ્રક્શન કરી રહી છે. મંગળવારે રાતે ફિંગર3વિસ્તારની પાસે એક ચીની નિર્માણ જોવા મળ્યું છે.\nવધુ વાંચો : SSR Case : રિયા ચક્રવર્તીના સમર્થનમાં ઉતર્યા કોંગ્રેસ નેતા, કહ્યું તે એક બંગાળી બ્રાહ્મણ મહિલા છે\nકહેવાય છે કે 29-30 ઓગસ્ટે થયેલી હિંસક ઝડપ પછી ચીન ભારતને ઉકસાવી રહ્યું છે. અને બંને દેશો વચ્ચેના સંબંધ પણ ખૂબ જ તણાવપૂર્ણ છે. ભારતના સૈનિકો હવે પેન્ગોંગ તળાવના દક્ષિણ કિનારે ઊંચા પહાડ પર પહોંચી ગયું છે. જ્યારે ચીન નીચેના વિસ્તારમાં છે. તળાવના દક્ષિણ કિનારેની આસપાસની જમીન સમતળ અને પહોંળી છે. જ્યારે ઉત્તરી ભાગમાં તેવું નથી. રસ્તો જે પહાડોની વચ્ચે થઇને જાય છે જેની ઊંચાઇ 16 હજાર ફીટ સુધી છે અને ભારતના સૈનિકો આ પહોંચીની ઊંચાઇ પર હાજર છે.\nઆ વચ્ચે લદાખ વિસ્તારમાં સુખોઇ સહિત ભારતીય વાયુસેનાએ બીજા વિમાનોની ગતિવિધિઓ પણ વધારી છે. અધિકારીઓએ તે પણ કહ્યું છે કે સીમા પર સૈનિકોને ખૂબ જ સતર્ક રહેવાનું કહેવામાં આવ્યું છે. બીજી તરફ અધિકારીઓનું કહેવું છે કે બંને દેશ વાતચીત કરી રહ્યા છે. પણ આ પર ચીન દબાવ કરી ભારતીય સેનાને ઉકસાવી રહ્યું છે. જો કે ભારતીય અધિકારીઓનો દાવો છે કે તે પૂરી રીતે તૈયાર છે.\nFirst published: September 10, 2020, 13:03 IST\nindo china faceoffચીનભારતભારતીય સેના


બાળરસીકરણ.કોમ - બાળકોના રસીકરણ માટેની ગુજરાતી વેબસાઈટ :: હોમ\nગુજરાતી ભાષામાં કહેવત છે કે ‘ આગ લાગે ત્યારે કુવો ખોદવા ન બેસાય! ’ – એટલે કે જ્યારે મુસીબત આવી પડે ત્યાર પછીના પ્રયત્નો નિરર્થક હોય છે પણ જો આગમચેતીથી આવનારી મુસીબત માટે તૈયારી કરીને રાખવામાં આવે તો તેને અટકાવી શકાય છે. બિમારી કે રોગ નુ પણ એવુજ છે. કેટલાક રોગ થયા પછી તેની સારવાર ખૂબ અઘરી અને ઘણી વાર...\nબેક્ટેરીયા કે વાઈરસ ને સૌ પ્રથમ લેબોરેટરીમાં ખાસ પ્રક્રિયા દ્વારા અધમૂઆ કરી દેવાય છે કે જે પછી રોગ પેદા કરવાની શક્તિ ગુમાવી બેસે છે. આવા ખાસ પ્રકારના બેકટેરીયા કે વાઈરસ રસીકરણ દ્વારા ઈંજેક્શન દ્વારા એક નિયત પ્રમાણમાં માનવ શરીરમાં દાખલ કરાય ત્યારે શરીર ની રક્ષા પ્રણાલિ તેની સામે લડીને એ રોગ માટે જરુર...\nએક માન્યતા એવી છે કે રસીકરણથી બાળકને નુક્શાન થાય છે જયારે હકીકત તો એવી છે કે રસીકરણ માટે વપરાતી રસીઓ ને બાળકોમાં વપરવાની પરવાનગી મેળવતા પહેલા અનેક પરિક્ષણમાંથી પસાર થવુ પડે છે. અનેક સુરક્ષા માપ દંડો માંથી પસાર થયેલી આ રસીઓ સમાન્યતઃ બાળકો માટે સુરક્ષિત ગણી શકાય છે. પરંતુ રસી ...\nપહેલાના સમયમાં વિજ્ઞાનની પ્રગતિ ખૂબ મર્યાદિત હતી અનેક ચેપી રોગની સામે ની રસીઓ ઉપલબ્ધ ન હતી. આથી અનેક બાળકોને આવા ચેપી રોગનો ભોગ બનવુ પડતુ હતુ. દા.ત. શીતળાનો રોગ ખૂબ જ જીવલેણ હતો અને તેની સામેનુ રસીકરણ શોધાયુ તે પહેલા અનેક લોકો તેનો ભોગ બન્યા. આજે વર્ષો પછી શીતળાનો રોગ નાબૂદ ...\nભારત ભરમાં પલ્સ પોલિયો અભિયાન દ્વારા પોલિયો નાબૂદીના ખૂબ પ્રચારને લીધે હવે પોલિયો ડ્રોપ્સ વિશે ભાગ્યે જ કોઈ અજાણ હશે. બાળક્ને જન્મ પછી શરુઆતી દિવસોમાં જ બી.સી.જી. સાથે જ પોલિયોના ટીપા પીવડાવવામાં આવે છે. પોલિયો વિશે પોલિયો એ ખાસ પ્રકાર ના વાઈરસ થી થતો રોગ છે. આ રોગના વાઈરસ ખ...\nડીપ્થેરીયા (ગલઘોંટુ) નો રોગ કોરીનોબેક્ટેરીયમ ડીપ્થેરી નામક બેક્ટરીયા થી થાય છે. આ રોગના બેક્ટેરીયા મુખ્યત્વે હવા દ્વારા ચેપગ્રસ્ત મનુષ્યના સંસર્ગમાં આવતા તંદુરસ્ત મનુષ્ય માં ફેલાય છે. આ રોગ ના પ્રારંભિક લક્ષણોમાં દરદીને તાવ આવેછે – શરદી – સળેખમ – ગળામાં સખત દુઃખાવો થાય છે. ગ...


not worried about grass, do chess artifice - ભુજમાં ઘાસની ચિંતા નથી, ચેસના તાસીરા કરવા છે - www.divyabhaskar.co.in\nHome >> Kutchh >> Bhuj >> Not Worried About Grass, Do Chess Artifice\nભુજમાં ઘાસની ચિંતા નથી, ચેસના તાસીરા કરવા છે Bhaskar News, Bhuj\n| Aug 30, 2012, 01:45AM IST\nકચ્છ સહિ‌ત રાજ્યનો મોટાભાગનો વિસ્તાર દુષ્કાળ-અછતની સ્થિતિનો સામનો કરી રહ્યો છે ત્યારે ઘાસની વ્યવસ્થા કરવાને બદલે મુખ્યપ્રધાન મોદી ચેસનો તાયફો કરી રહ્યા હોવાનું રાજ્યના બે માજી મુખ્યપ્રધાન કેશુભાઇ પટેલ અને સુરેશ મહેતાએ આજે સવારે એક અનૌપચારિક પત્રકાર પરિષદમાં જણાવ્યું હતું.\nઆ બન્ને નેતા અને ગોરધન ઝડફિયાએ મોદી પર પ્રહારો કરવાની એક પણ તક જતી કરી ન હતી. ઘાસની વિકટ સ્થિતિ પર કેશુભાઇએ જણાવ્યું હતું કે, વીડીઓમાં ઘાસની ગંજીઓ પડી છે, જંગલખાતા પાસે પણ ઘાસ છે. આ ઘાસનો ઉપયોગ તાકીદે થવો જોઇએ. મેં ઉપરાઉપરી બે દુષ્કાળનો સામનો કર્યો હતો એમ જણાવીને પટેલે ઉમેર્યું હતું કે, તે સમયે મહારાષ્ટ્ર, પંજાબથી ઘાસચારો લાવવામાં આવ્યો હતો. ચૂંટણીમાં પરિણામો બાદ કોઇ અન્ય પક્ષ સાથે ગઠબંધન કરવાની વાત પણ ત્રણેય નેતાએ નકારી હતી. ત્રીજા મોરચાનો જન્મ મોડો કેમ થયો તેવા સવાલનો જવાબ આપતાં કેશુભાઇએ કહ્યું કે, જરા પણ મોડું નથી થયું બલકે, સમયસર થયો છે.\n- મોદી નાટ્યકાર હોત તો વધુ સફળ થાત\n૧૦-૧૨ વર્ષ પહેલા નેતૃત્વ પરિવર્તન થયું તેની વિગતો આપતા સુરેશ મહેતાએ જણાવ્યું હતું કે ત્યારે અડવાણીના બંગલે લોનમાં મોદી દિવસભર પડયા રહેતા હતાં. પાગલ જેવું વર્તન કરતા હતાં. અડવાણી દાદ નહોતા આપતા એટલે કમલાભાભી મારફતે દબાણ કરાવ્યું હતું. અડવાણીએ અવારનવાર કેશુભાઇને કહ્યું કે આને ગુજરાત આવવું છે, આવવા દો નહીંતો પાગલ થઇ જશે કે પછી આત્મ હત્યા કરી લેશે. તેમણે કહ્યું કે મોદી નાટકકાર હોત તો વધુ સફળ થઇ શકયા હોત. Previous Story\nકચ્છ મજપા ભાજપમાં વિલીન\nNext Story માધાપરમાં કેશુબાપા બહેનના ઘરે પહોંચ્યા\nCode:2+ 7


આંદોલનનો પડઘો, રિલાયન્સે કહ્યું, ખેતી માટે જમીન ખરીદવા યોજના નથી\nભારતમાં ચાલી રહેલા ખેડૂત આંદોલનમાં જોડાયેલા મોટાભાગના સંગઠનોનો આક્ષેપ રહ્યો છે કે નવા કૃષિ કાયદાથી ખેતી પર કોર્પોરેટ જગતનું આધિપત્ય થઈ જશે. આ કંપનીઓ મનફાવે ત્યારે અને ગમેતેવી કિંમતે ઉપજો ખરીદશે જેથી ખેડૂતો પાયમાલ થઈ જશે. વળી, મોદી સરકાર આ કાયદાથી કોર્પોરેટ જગતનું જ ભલુ કરવા જઈ રહી છે. ખેડૂતો વધુમાં સરકારના આ પગલાથી રિલાયન્સ અને અદાણી જૂથને મોટો લાભ થશે તેવો પણ દાવો કરતા રહ્યા છે. ત્યારે દેશની સૌથી મોટી કંપની રિલાયન્સે ફોડ પાડતા કહ્યું છે કે, કોર્પોરેટ ખેતી માટે જમીન ખરીદવાની કોઈ યોજના કંપનીની નથી. અને સરકારના આ નિર્ણય સાથે તેની કશી લેવા દેવા પણ નથી.\nઅત્યાર સુધીમાં પંજાબ અને હરિયાણામાં પ્રદર્શનકારીઓએ રિલાયન્સના મોબાઈલ ટાવરો અને સ્ટોર્સને નિશાન બનાવી તોડફોડ પણ કરી છે. આ બંને કંપનીના સંસાધનો ઉપર ખેડુતો પોતાનો રોષ ઠાલવી રહ્યા છે. એક અહેવાલ પ્રમાણે પંજાબમાં Jio સાથે જોડાયેલાં 1500થી વધુ ટેલિકોમ ટાવરોમાં આંદોલનકારીઓએ તોડફોડ કરી છે. બસ આ જ વિરોધને કારણે કંપનીએ પોતાની નીતિ સ્પષ્ટ કરવી પડી છે. દેશમાં ચાલી રહેલા ખેડૂત આંદોલનની વચ્ચે રિલાયન્સ ઇન્ડસ્ટ્રીઝે સત્તાવાર રીતે કહેવું પડ્યું છે કે, પંજાબ-હરિયાણામાં અથવા દેશમાં ક્યાંય પણ કોર્પોરેટ ફાર્મિંગ માટે ખેતીની જમીન ખરીદવા અંગે હજી સુધી કંપનીએ કશુ વિચાર્યું જ નથી. અને તેવો કોઈ ઇરાદો પણ નથી. જો કે, સરકારે પસાર કરેલા3નવા કાયદા બાદ ખેડૂતોમાં એવી માન્યતા છે કે નવા કૃષિ કાયદાથી મુકેશ અંબાણી-ગૌતમ અદાણી જેવા ઉદ્યોગપતિઓને ફાયદો થવાનો છે. કોર્પોરેટ જગત હવે ખેડૂતોની જમીન પચાવી પાડશે. અને થોડા સમયમાં જ ખેતી પર પણ આ કોર્પોરેટ જગતનું આધિપત્ય થઈ જશે. આવી માન્યતાને કારણે જ મોદી સરકારના નિર્ણય સામે મોટો ભડકો આંદોલન સ્વરૃપે થયો છે.\nરિલાયન્સના સુત્રોએ કહ્યું છે કે તેનો કૃષિ કાયદાઓ સાથે કોઈ લેવા-દેવા નથી. આમ છતાં નવા કાયદાને રિલાયન્સ સાથે જોડવામાં આવી રહ્યા છે. આથી તેમના ધંધા અને પ્રતિષ્ઠાને નુકસાન થઈ રહ્યું છે. રિલાયન્સ ઇન્ડસ્ટ્રીઝ લિમિટેડની પેટાકંપની રિલાયન્સ જિઓ ઇન્ફોકોમ લિમિટેડએ પંજાબ અને હરિયાણા હાઈકોર્ટમાં દાખલ કરેલી અરજીમાં કંપનીએ રાજ્ય સરકારને તેના ટાવરોને નુકસાન પહોંચાડવાની ગેરકાયદેસર કાર્યવાહી અટકાવવા દરમિયાનગીરી કરવા વિનંતી કરી છે.\nઆ સાથે જ કોર્ટમાં જણાવ્યું છે કે, “હિંસાની કાર્યવાહીથી તેના હજારો કર્મચારીઓના જીવ જોખમમાં મુકાયા છે અને જરૂરી સંદેશાવ્યવહાર, વેચાણ અને સેવાનું માળખું ખોરવાયું છે. નવા ત્રણેય કૃષિ કાનૂન સાથે કંપનીને સીધી રીતે કે પરોક્ષ રીતે કોઈ લેવા-દેવા નથી, આ સરકારનો નિર્ણય છે. વળી, સરકારના આ પગલાથી કંપનીને કોઈ પણ રીતે ફાયદો થતો નથી.\nરિલાયન્સ રિટેલ, જિઓ ઇન્ફોકોમ અથવા તેમની સાથે સંકળાયેલી કોઈપણ કંપનીએ ક્યારેય ‘કોર્પોરેટ’ અથવા ‘કરાર’ ખેતી કરી નથી અને નજીકના ભવિષ્યમાં આવી કોઈ યોજના હજી પણ કંપની પાસે નથી. અત્યાર સુધીમાં “રિલાયન્સ અને તેની સહાયક કંપનીઓએ દેશમાં કોર્પોરેટ અથવા કરાર ખેતી માટે સીધી કે આડકતરી રીતે ખેતીની જમીન ખરીદી નથી.\nઅમેરિકામાં સંસદ પરિસરમાં ટ્રમ્પ સમર્થકોનું તોફાન, વૉશિંગ્ટનમાં ઇમરજન્સી જાહેર કરાઈ\nમહાસત્તા અમેરિકાને કોરોનાનો માર, વર્ષો પછી ભૂખમરાની સ્થિતિ


કાંદિવલી સ્કૂલ વિદ્યાર્થીનું મોત : પેરન્ટ્સ v/s મૅનેજમેન્ટ - news\nકાંદિવલી સ્કૂલ વિદ્યાર્થીનું મોત : પેરન્ટ્સ v/s મૅનેજમેન્ટ\nPublished: 15th December, 2012 09:33 IST\nઘટના બાદ ટ્રાવેલ્સવાળાની બસ બંધ થઈ જતાં ગઈ કાલે વાલીઓએ ધરણાં કરીને વ્યવસ્થાપકો વૈકલ્પિક વ્યવસ્થા કરે એવી માગણી કરી\nહવે તો ‘બસ’ કરો : કાંદિવલીની એસવીપી સ્કૂલની બહાર ગઈ કાલે ધરણાં કરી રહેલા સ્ટુડન્ટ્સ અને પેરન્ટ્સ. સ્કૂલનાં પ્રિન્સિપાલ સંગીતા શ્રીવાસ્તવ. તસવીરો : શિરીષ વક્તાણિયા\nકાંદિવલી (વેસ્ટ)ના શાંતિલાલ મોદી રોડ પર આવેલી એસવીપી (સરદાર વલ્લભભાઈ પટેલ) સ્કૂલ સામે ગઈ કાલે સવારે ૧૧ વાગ્યે ૧૦૦થી વધુ સ્ટુડન્ટ્સના પેરન્ટ્સે ધરણાં કરીને બાળકો માટે સ્કૂલ-બસની વ્યવસ્થા કરી આપવાની માગણી કરી હતી, પરંતુ સ્કૂલનાં પ્રિન્સિપાલ સંગીતા શ્રીવાસ્તવે કહ્યું હતું કે સ્કૂલબસ શરૂ કરવી અમારા માટે ઘણું મોંઘું છે અને પેરન્ટ્સને પણ સ્કૂલબસનું ભાડું પરવડતું નથી.\n૬ ડિસેમ્બરે આ સ્કૂલના સ્ટુડન્ટ્સને લાવતી મહેતા ટ્રાવેલ્સની બસની અડફેટે આવતાં આ જ સ્કૂલના છ વર્ષના સ્ટુડન્ટ ગૌતમ રવિ નાયડુના મૃત્યુ બાદ આ બસ-સર્વિસ હવે બંધ કરી દેવામાં આવી છે. હવે સ્કૂલના સ્ટુડન્ટ્સ રિક્ષા કે બેસ્ટની બસમાં તેમના જોખમે આવી રહ્યા છે.\nપ્રિન્સિપાલ શું કહે છે?\nસ્કૂલનાં પ્રિન્સિપાલ સંગીતા શ્રીવાસ્તવે ગઈ કાલે ‘મિડ-ડે’ને કહ્યું હતું કે ‘સ્કૂલના વિદ્યાર્થીઓએ ઍડ્મિશન લેતાં પહેલાં વિચારવું જોઈએ કે સ્કૂલ તેમની નજીકના વિસ્તારમાં જ હોવી જોઈએ. અમારી સ્કૂલમાં ફ્રી એજ્યુકેશન મળે છે એટલે ઘણા વિદ્યાર્થીઓ ગોરાઈ, ચારકોપ, મલાડ, જોગેશ્વરી જેવા વિસ્તારોમાં રહેતા હોવા છતાં આ જ સ્કૂલમાં ઍડ્મિશન લે છે. જોકે અમે સ્કૂલ પાસે રહેતા વિદ્યાર્થીઓને ફસ્ર્ટ પ્રેફરન્સ આપીને તેમને ઍડ્મિશન આપીએ છીએ. અમારી સ્કૂલમાં મિડિયમ અને લોઅર ક્લાસના સ્ટુડન્ટ્સની સંખ્યા વધુ છે એટલે અમે તેમને બૂટ, યુનિફૉર્મ, સ્ટેશનરી અને બુક્સ જેવી ઘણી વસ્તુઓ ફ્રીમાં આપીએ છીએ; પણ અમારા માટે સૌથી મહત્વની સમસ્યા સ્કૂલ-બસની છે, કારણ કે સ્કૂલ-બસ શરૂ કરવી અમારા માટે બહુ મોંઘું છે. અમારી સ્કૂલના સ્ટુડન્ટ્સના પેરન્ટ્સે જ મહેતા ટ્રાવેલ્સની બસની વ્યવસ્થા કરી હતી. મહેતા ટ્રાવેલ્સની\nસ્કૂલ-બસમાં ફક્ત ૪૫ વિદ્યાર્થીઓને બેસવાની વ્યવસ્થા છે, પરંતુ એમાં ઘેટાં-બકરાંની જેમ ૮૦થી વધુ વિદ્યાર્થીઓને લઈ જવામાં આવે છે. આ બાળકો પર મને દયા આવે છે, પણ તેમના પેરન્ટ્સ જો તેમનાં બાળકોની સલામતી માટે થોડા વધુ રૂપિયા ખર્ચવા ઇચ્છતા હોય તો અમે તેમને બસની સગવડ કરી આપવા તૈયાર છીએ. એક વર્ષ પહેલાં અમે બેસ્ટની બસ શરૂ કરવાનો પ્રસ્તાવ પેરન્ટ્સ સમક્ષ મૂક્યો હતો, પરંતુ એ તેમને મોંઘો પડ્યો હતો. મહેતા ટ્રાવેલ્સ એક બાળકની મહિનાની ફી ૩૦૦ રૂપિયા લે છે, જ્યારે અન્ય લોકો ૪૦૦ રૂપિયા લે છે.\nજો પેરન્ટ્સ બાળકોની સલામતી ઇચ્છતા હોય તો તેમણે અમને સાથ આપવો જોઈએ, અમે તેમને જરૂર મદદ કરીશું.’\nપેરન્ટ્સ શું કહે છે?\nપેરન્ટ્સનું કહેવું છે કે ‘અમે ગરીબ વર્ગના લોકો છીએ અને મોટા ભાગના વાલીની આવક ખૂબ ઓછી છે. મહેતા ટ્રાવેલ્સની બસ બંધ થઈ જવાથી અમારે બાળકોને રિક્ષામાં લઈ જવા પડે છે એટલે અમને રોજનો ૧૦૦ રૂપિયાની આસપાસ ખચોર્ થઈ રહ્યો છે. અમારા બાળકની સલામતી માટે સ્કૂલ-ઑથોરિટી જલદી પગલું લે એ માટે ગઈ કાલે અમે ધરણાં કયાર઼્ હતાં.’\nપ્રિન્સિપાલ સંગીતા શ્રીવાસ્તવે સ્કૂલબસની સેવા વિશે કહ્યું હતું કે ‘છેલ્લાં બે-ત્રણ વર્ષથી અમે આરટીઓને સ્કૂલની પાસે ઝેબ્રા ક્રૉસિંગ, સ્પીડબ્રેકર, સ્કૂલના ચિહ્નનું બોર્ડ લગાવવા માટે લેટર મોકલી રહ્યા છીએ; પરંતુ હજી સુધી આરટીઓ તરફથી અમને કોઈ જવાબ નથી મળ્યો. આરટીઓ પાસે અમે એવી પણ માગણી કરી છે કે અમારી સ્કૂલ બપોરે બારથી એક વાગ્યાની આસપાસ છૂટે છે અને એ સમયે સ્કૂલની બહાર ઘણી ભીડ હોય છે એટલે અકસ્માત જેવી ઘટનાઓ ટાળવા માટે આ રસ્તો એક કલાક બંધ કરવો જોઈએ. હાલમાં અમે અમારી સ્કૂલના વિદ્યાર્થીઓને ટ્રાફિક-પોલીસ તરફથી રોડ સેફ્ટી પૅટ્રોલ (આરએસપી)ની ટ્રેઇનિંગ પણ અપાવી રહ્યા છીએ. આ ટ્રેઇનિંગ પૂરી થયા બાદ તેમની પાસે અમે સ્કૂલની બહાર ટ્રાફિક કન્ટ્રોલ કરાવીશું.’\nબેસ્ટ - BEST = બૃહન્મુંબઈ ઇલેક્ટિÿક સપ્લાય ઍન્ડ\nટ્રાન્સર્પોટ, આરટીઓ = રીજનલ ટ્રાન્સર્પોટ ઑફિસ


10, સપ્ટેમ્બર 2020 04:05 PM\nમોટરસાયકલોની દુનિયા, મોટી કંપની, હોન્ડા ભારતમાં ટુ-વ્હીલર માર્કેટમાં પ્રવેશ કરવા માટે સંપૂર્ણ તૈયાર છે. તાજેતરમાં, કંપનીએ સીબીએફ 190 સાથે હોર્નેટ 2.0 તરીકે એન્ટ્રી-લેવલની જગ્યામાં પોતાનું સ્થાન બનાવવા પર નજર રાખી છે. અહેવાલો અનુસાર, હોન્ડા રોયલ એનફિલ્ડ પ્રભુત્વ ધરાવતા એન્ટ્રી-લેવલ ક્લાસિક મોટરસાયકલના ક્ષેત્રમાં ઘુસણખોરી કરવા અને રોયલ એનફિલ્ડનું વર્ચસ્વ ઘટાડવાની તૈયારી કરી રહ્યું છે.\nહમણાં સુધી, રોયલ એનફિલ્ડ ભારતમાં 350 સીસી સેગમેન્ટમાં એકતરફી રહી છે. જો કે, ક્લાસિક લીજેડંસ જાવા અને બેનેલી ઇમ્પીરીયલ 400 જેવા નવા પડકારકારોની એન્ટ્રી અને લોકો દ્વારા પસંદ કરવામાં આવી રહેલ સૂચવે છે કે 350 સીસી સેગમેન્ટમાં ભારતીય ટુ-વ્હીલર માર્કેટમાં તેજી આવશે. હોન્ડા લાંબા સમયથી ભારતની આસપાસ છે. તે ભારતનો બીજો સૌથી મોટો ટુ-વ્હીલર ઉત્પાદક દેશ છે, જેણે તેના જૂના ભાગીદાર હીરો મોટોકોર્પથી ભાગ લીધા પછી એકલા બજારમાં પગ મૂક્યો છે. ભારતીય બજારમાં આ કંપનીની સફળતા એક્ટિવાની આસપાસ કેન્દ્રિત છે, જેણે સ્કૂટર વિભાગમાં હિસ્સો મેળવ્યો છે. જો કે, છેલ્લા કેટલાક વર્ષોમાં, કંપનીએ તેના ટુ-વ્હીલર માર્કેટમાં ઘણા નોંધપાત્ર ફેરફારો કર્યા છે.\nગયા વર્ષે, કંપનીનો મોટો બાઇક વિભાગ 'બિગ વિંગ' સીબી 300 એસઆર લાવ્યો હતો. હવે હોર્નેટ 2.0 સાથે, કંપની તેના પોર્ટફોલિયોમાં એક નવું પ્રકરણ ઉમેરવાની તૈયારીમાં છે. હોન્ડાએ કહ્યું છે કે તે ભારતમાં પસંદગીની ફન-સ્ટાઇલ મોટરસાયકલ પર કામ કરી રહ્યું છે, જે ભારતમાં બનાવવામાં આવશે. આ બાઇક રોયલ એનફિલ્ડ 350 ની સાથે સ્પર્ધા કરશે.\nકંપનીના વિસ્તરણ યોજનાઓ વિશે મનીકોન્ટ્રોલ ડોટ કોમ સાથે વાત કરતા હોન્ડા મોટરસાયકલ એન્ડ સ્કૂટર ઇન્ડિયાના ચેરમેન, સીઈઓ અને મેનેજિંગ ડિરેક્ટર આતુષી ઓગાતાએ કહ્યું હતું કે, 'ભારતમાં અમારી પાસે આ પ્રકારની ફન બાઇક નથી. અમારી પાસે ભારતમાં મર્યાદિત માત્રામાં વેચાયેલી ઘણી મોટી બાઇક છે. અલબત્ત, આપણે આવી નવી કેટેગરી માટે અભ્યાસ કરવો જોઈએ. ટૂંક સમયમાં તમને આ સાથે કંઈક નવું જોવા મળશે. આટલું કહીને તેણે એક સંકેત પણ આપ્યો કે કંપની ભારતીય ટુ-વ્હીલર માર્કેટમાં કંઇક નવું શરૂ કરવા જઈ રહી છે. હોન્ડાની વૈશ્વિક લાઇન તરફ નજર કરીએ તો, હોન્ડા રેબેલ 300 સીસી બાઇક રોયલ એનફિલ્ડ્સ અને જાવા તેમજ બેનેલી સાથે બંધબેસે છે જેથી તેને એક મુશ્કેલ સ્પર્ધા આપી શકાય.\nHonda Rebel 300બજારમાં હોન્ડાની પહેલાથી ઉપલબ્ધ હોન્ડા સીબી 300 આરમાં 286 સીસી એન્જિન છે. હવે, નવી બાઇકની રજૂઆત સાથે, બજારમાં વધારો થશે અને હોન્ડા સીબી 300 આર ભારતમાં મેન્યુફેક્ચરિંગના લક્ષ્યાંકને પૂર્ણ કરશે.\nOPPO Reno5Pro+ લોન્ચ કરવામાં આવ્યો, જાણો તેના ફિચર્સ વિશે\nકોરોના મહામારીને કારણે ગરીબ દેશો વધુ ગરીબ થશે: વિશ્વ બેંક\nસુસ્તી સાથે ખુલ્યું શેરબજાર, નિફ્ટી 14,900 ના સ્તર પર પહોચ્યું\nસપ્તાહના પહેલા દિવસે જોરદાર ઘટાડો જોવા મળ્યો શેરબજારમાં\nભારતીય રોકાણકારોએ પણ ગેમ સ્ટોપ શેરમાંથી નફો મેળવ્યો\nહવે ચા ની ચૂસ્કી પડશે મોંધી, 20 ટકાનો ભાવ વધારો થયો\nરાજકોટ: જેતપુરના સાડી ઉદ્યોગના 150 મશીન બંધ, કામદારોની રોજી છીનવાઇ


Gujarat Bharuch home isolated couple died in home last ritual – News18 Gujarati\nકરણ અને પરિવારનાં અન્ય સભ્યોએ દંપતીને અનેકવાર ફોન કર્યા હતા પરંતુ તેઓ બંનેમાંથી કોઇએ ફોન ઉપાડ્યો ન હતો.\nLast Updated : April 25, 2021, 08:07 IST\nરાજ્યમાં (Gujarat) અન્ય શહેરોની જેમ જ ભરૂચમાં (Bharuch) પણ કોરોના વાયરસનું (coronavirus) સંક્રમણ રોકેટ ગતિએ વધી રહ્યું છે. ત્યારે ભરૂચની પ્રસાદ સોસાયટીમાં રહેતા દંપતીના (couple) મૃતદેહ તેમના ઘરમાંથી મળ્યાં છે. પતિ રાજેન્દ્રસિંહ પરમાર સૂરત ખાતે પોલીસ વિભાગ કામ કરતા હતા. જેમણે સ્વૈચ્છિક નિવૃત્તી લીધી હતી. તેઓ પત્ની તારાબેન સાથે ભરૂચ ખાતેના ઘરમાં એકલા રહેતા હતા. તેમનો પુત્ર કરણ બેનના ઘરે રહેતો હતો. નોંધનીય છે કે, મૃતક દંપતીને કોરોના થયાના કારણે ઘરમાં જ આઇશોલેશનમાં રહેતા હતા.\nમળતી માહિતી પ્રમાણે, રાજેન્દ્રસિંહ પરમારને કોરોનાનું સંક્રમણ થયું હતુ. જેથી તેઓ હોમ આઇસોલેશનમાં હતાં. જેના કારણે માનવામાં આવે છે કે, તેમની પત્ની પણ સંક્રમિત થયા હતા. દંપતીએ ગઇકાલે રાત્રે જ પુત્ર સાથે ફોન પર વાત કરી હતી અને તેને સવારે ઘરે આવવાનું જણાવ્યું હતું. તેમણે કહ્યું હતું કે, તેમની તબિયત બરાબર નથી એટલે તું સવારે આવજે એટલે દવાખાને જઇશું. જેથી તેમનો પુત્ર કરણ તેના બનેવી સાથે ઘરે આવ્યો હતો.\nકરણ અને પરિવારનાં અન્ય સભ્યોએ દંપતીને અનેકવાર ફોન કર્યા હતા પરંતુ તેઓ બંનેમાંથી કોઇએ ફોન ઉપાડ્યો ન હતો. જેથી તેઓ ઘણાં જ ચિતિંત થયા હતા. જોકે, ઘરે જઇને ખબર પડી કે , તેઓ બંને ઘરમાં મૃત અવસ્થામાં મળી આવ્યાં છે. આ જોતા પુત્ર સહિત પરિવારનાં સભ્યો પર દુખનો પહાડ પડ્યો હોય તેવું ગમગીન વાતાવરણ થઇ ગયું હતું. દંપતીનાં ભરુચ કોવિડ સ્મશાનમાં અંતિમ વિધિ કરવામાં આવી છે.\nઅમદાવાદઃ આ આર્યુવેદિક દવાથી સિવિલમાં 8000 કોરોના દર્દીઓએ મેળવી રાહત, ફટાફટ તમે પણ જાણી લો\nબીજી બાજુ ભરૂચમાં કોરોનાનો મૃત્યુઆંક ભયાનક રીતે વધી રહ્યો છે. શનિવારે સૌથી વધુ 45 લોકોના મોત થયાં હતાં. જે બાદ શનિવારે 21 કલાકમાં 35 લોકોને અગ્નિદાહ અપાયો હતો. શનિવારે જિલ્લામાં 154 નવા કેસ નોંધાયાં હતાં. જે પૈકી ભરુચ અને અંક્લેશ્વરમાં જ 100 કેસ હતાં.\nજેમાં ભરૂચમાં 60 અને અંક્લેશ્વરમાં 40 સહિત હાંસોટમાં 18, નેત્રંગમાં 13, વાગરામાં 9, જંબુસરમાં 7, આમોદમાં4અને ઝઘડિયામાં3કેસ મળી કુલ આંક 6258 પર પહોંચ્યો હતો. જિલ્લામાં નોંધાયેલાં 154 કેસ પૈકી માત્ર 52 જ કેસ4નગરપાલિકા વિસ્તારમાં નોંધાયાં હતાં. જ્યારે અન્ય 102 કેસ ગ્રામ્ય વિસ્તારોમાં આવ્યાં હતાં. કોરોનાથી મૃત્યુ પામનાર બે દર્દીના ડેથ ઓડિટ રિપોર્ટ આવતાં સરકારી ચોપડે મૃત્યુઆંક 54 થયો હતો.\nFirst published: April 25, 2021, 08:03 IST\nTags: Bharuch, Coronavirus, Couple, Home isolated, ગુજરાત


Gujarati News » Entertainment » Bollywood » Sister shamita shettys special message in the difficult times of shilpa shetty\nશિલ્પા શેટ્ટીની6કલાકની પૂછપરછ બાદ બહેન શમિતાએ શિલ્પા માટે લખી આ ખાસ વાત, જાણો શું કહ્યું\nSister Shamita shetty's special message in the difficult times of Shilpa Shetty\nશિલ્પા શેટ્ટી અને શમિતા શેટ્ટી બંને બહેનો હંમેશાં સુખ અને દુ:ખમાં એકબીજાની સાથે હોય છે. હાલના દિવસોમાં શમિતાએ શિલ્પા માટે એક ખાસ સંદેશ લખ્યો છે, શિલ્પા મુશ્કેલ સમયમાંથી પસાર થઈ રહી છે.\nJul 24, 2021 | 10:51 AM\nશિલ્પા શેટ્ટી (Shilpa Shetty) આ સમયે મુશ્કેલ સમયમાંથી પસાર થઈ રહી છે. તેનો પતિ રાજ કુંદ્રા કસ્ટડીમાં છે. પોર્નોગ્રાફી કેસમાં રાજ કુંદ્રાની ધરપકડ કરવામાં આવી હતી. બાદમાં તેને કસ્ટડીમો મોકલાયો. આ દરમિયાન શુક્રવારે ક્રાઇમ બ્રાંચ દ્વારા શિલ્પાની પણ પૂછપરછ કરવામાં આવી હતી. શિલ્પાની ફિલ્મ હંગામા2(Hungama 2) પણ આ જ દિવસે રિલીઝ થઈ છે. જોકે આ ઘટના ઘટી તે પહેલા શિલ્પા ફિલ્મને લઈને ખૂબ જ ઉત્સાહિત હતી. પરંતુ તે આ દિવસની ઉજવણી કરી શકી નહીં.\nશિલ્પાના આ મુશ્કેલ સમયમાં તેની બહેન શમિતા શેટ્ટીએ (Shamita Shetty) તેને સહારો પૂરો પાડ્યો છે. શમિતાએ શિલ્પાની ફિલ્મ હમગા2નું પોસ્ટર શેર કર્યું છે અને તેની બહેન માટે વિશેષ મેસેજ પણ લખ્યો છે.\nશમિતાએ લખ્યું છે કે, ‘હંગમા2માટે ઓલ ધ બેસ્ટ મુંકી. હું જાણું છું કે તે આ ફિલ્મ માટે ખૂબ જ મહેનત કરી છે અને બાકીની ટીમે પણ તમારી સાથે ખુબ અહેનત કરી. લવ યુ, અને હંમેશાં તારી સાથે છું. તે જીવનમાં ઘણા ઉતાર-ચડાવ જોયા છે અને એક વસ્તુ મને ખબર છે કે તું ખૂબ જ મજબુત બની ગઈ છે. આ સમય પણ પસાર થઇ જશે ડાર્લિંગ. હંગામા2ની આખી ટીમને ઓલ ધ બેસ્ટ.\nશું રાજની ધરપકડની અસર શિલ્પાની ફિલ્મ પર પડશે?\nરાજની ધરપકડ બાદ એવું કહેવામાં આવી રહ્યું હતું કે તેની અસર ક્યાંક શિલ્પાની ફિલ્મ પર ના પડે. પરંતુ ફિલ્મના નિર્માતા રતન જૈને એક મુલાકાતમાં કહ્યું, ‘આ કેસને હમગા2સાથે શું લેવાદેવા છે? એક્ટ્રેસ નહીં પણ શિલ્પાના પતિ સામે કેસ ચાલી રહ્યો છે. તે આ ફિલ્મની એક કલાકાર છે જેણે ખૂબ જ મહેનત કરી છે. તે ખૂબ જ ખરાબ વસ્તુ છે કે જ્યારે કોઈ વસ્તુનો અર્થ ન હોય ત્યારે લોકો તેનું નામ અંદર ખેંચી રહ્યા છે.\nઅમે એક સારી ફિલ્મ બનાવી છે અને તે પણ સારા હેતુથી. લોકો આ ફિલ્મ શિલ્પા શેટ્ટી વિવાદને કારણે નહીં પરંતુ ફિલ્મના કન્ટેન્ટને કારણે જોશે. તેથી હાલની સ્થિતિની અસર ફિલ્મ પર થશે નહીં.\nશિલ્પા 14 વર્ષ પછી પરત ફરી\nચાલો તમને જણાવી દઈએ કે શિલ્પા 14 વર્ષ પછી હંગામા2દ્વારા વાપસી કરી રહી છે. હમણાં સુધી તે ફિલ્મના ગીતોમાં જોવા મળી હતી, પરંતુ તે લાંબા સમય સુધી અભિનયથી દૂર હતી. છેલ્લી શિલ્પા ફિલ્મ અપનેમાં મુખ્ય અભિનેત્રી તરીકે જોવા મળી હતી. શિલ્પા તેની વાપસીને લઇને ખૂબ જ ઉત્સાહિત હતી અને તેણે કહ્યું હતું કે ફિલ્મ દર્શકોને ખૂબ પસંદ આવશે કારણ કે તેની વાર્તા એકદમ અલગ છે.\nઆ પણ વાંચો: Raj Kundra Case: મોડી રાત્રે કુંદ્રાને લઇ જવાયો પ્રોપર્ટી સેલ, શિલ્પા શેટ્ટીની થઈ6કલાક પૂછપરછ\nbollywoodHungama 2Raj Kundra CaseShamita ShettyShilpa Shetty


કોરોનાની અસરને કારણે વિશ્વનાથન આનંદ જર્મનીમાં ફસાયો\nHome More Sports કોરોનાની અસરને કારણે વિશ્વનાથન આનંદ જર્મનીમાં ફસાયો\nViswanathan Anand (PC : Twitter)\nMumbai (SportsMirror.in) : કોરોના વાયરસ આજે દુનિયાભરમાં કાળો (Coronavirus) કેર વર્તાવ્યો છે ત્યારે વિશ્વની દરેક સ્પોર્ટ્સ ટુર્નામેન્ટો એક પછી એક રદ્દ થઇ રહી છે. ટુર્નામેન્ટ રદ્દ થયા બાદ ખેલાડીઓ પોતાના વતર પરત ફરી રહ્યા છે. ત્યારે ભારતીય ગ્રાન્ડમાસ્ટર અને5વારના (Coronavirus) વર્લ્ડ ચેસ ચેમ્પિયન વિશ્વનાથન આનંદ કોરોનાવાઇરસના અને વિઝા પ્રતિબંધના કારણે જર્મનીમાં ફસાય ગયો છે. તેને 16 માર્ચે પરત ફરવાનું હતું. તે બુંદેસલીગા ચેસ ટૂર્નામેન્ટ રમવા ફેબ્રુઆરીમાં જર્મની ગયો હતો.\nકોરોનાના વધતા પ્રકોપના કારણે વિશ્વનાથન આનંદ એક અઠવાડિયા માટે પોતાને આઈસોલેશનમાં રાખ્યો છે. હવે તે મહિનાના અંતે ચેન્નાઇ પાછો આવશે તેવી સંભાવના છે. આનંદે કહ્યું કે, આ મારો અત્યાર સુધીનો સૌથી ખરાબ અનુભવ છે. જીવનમાં પહેલીવાર પોતાને આઇસોલેટ કરવા મજબૂર છું. હું દરરોજ સવારે ઉઠીને પુત્ર અખિલ અને પત્ની અરુણા સાથે વીડિયો કોલ પર વાત કરું છું. અમે એકબીજા સાથે વાત કરીને ખુશ રહેવાનો પ્રયાસ કરીએ છીએ.\nઆ પણ વાંચો : જો IPL 2020 રદ્દ થશે તો BCCI ને અદાજે 10 હજાર કરોડનું નુકસાન થઇ શકે છે\nકોરોના વાઈરસના કારણે 157 દેશોમાં 6515 લોકોના મોત થયા છે. સોમવાર સવાર સુધીમાં 1 લાખ 69 હજાર 515 કેસ સામે આવ્યા છે. જર્મનીમાં 5813 લોકો સંક્રમિત છે. તેમાંથી 11ના મોત થયા છે. ભારતમાં આ આંકડો2હજાર છે અને 110 લોકોનો ટેસ્ટ પોઝિટિવ આવ્યો છે.\nPrevious articleરાહુલ દ્રવિડથી કોહલીની કપ્તાની સુધી ભારતીય ટીમનો ભાગ રહ્યા આ5ખેલાડી\nNext article5 બોલરો જેમણે પોતાના કરિયરની અંતિમ બોલમાં વિકેટ લીધી


લેટ નાઈટ – સ્વ પરિવર્તનની યાત્રા\nવર્ષોથી કેથરીન ઉત્તમ ટોક શો ચલાવતી હોય. તેના વિડીયોઝ અને કોમેડી જોઇને આજની યુવા પેઢી મોટી થઇ હોય. અચાનક જ એ ૫૦ વર્ષની કેથરીનને એમ ખબર પડે કે તેણીને ટોક શોમાંથી કાઢી નાખવામાં આવશે. તેની બદલે કોઈ નકામો કોમેડિયન ટીવી શો હોસ્ટ કરે તો તેની શું હાલત થાય? – કલ્પના કરો તમે તેની જગ્યાએ હો તો શું કરો? પણ પછી તો કેથરીનના જીવનમાં મોલી પટેલ નામનું – છોટા પેકેટ બડા ધમાકા આવે અને કેથરીનનો ટોક શો ટોપ રેટિંગમાં આવી જાય. – બસ આટલી સરળ વાર્તા છે આજના મુવી – “લેટ નાઈટ”ની. આમ જોવા જઈએ તો મુવીમાં મુખ્ય તો બે જ પાત્રો – મોલી અને કેથરીન. જો કે કેથરીનના લેખકોની ટીમ, કેથરીનનો પતિ વોલ્ટર આ બધા નાનો પણ મહત્વપૂર્ણ ભાગ ભજવે છે. આ મુવીના ડીરેક્ટર ભારતીય નારી નિશા ગણાત્રા છે. આવું એટલે લખ્યું કારણ કે આપણને સ્ત્રી ડીરેક્ટરમાં ઝોયા અખ્તર, મીરા નાયર જ યાદ આવે. જયારે નિશાએ હોલીવુડના બે ઉત્તમ કલાકારોને લઈને સહજ પણ સુંદર મુવી બનાવ્યું છે. તો ચાલો જાણીએ શું શીખવે છે ટોક શોની ફેમમાં ખોવાયેલી કેથરીન અને નવી દુનિયાની મોલી પટેલ:\n૧ રીરાઈટ યોર જર્ની\nજીવનના એક લેવલ પછી આપણે પોતાની એક અલગ દુનિયા બનાવી લઈએ છીએ. જેમાં આપનું એક અલગ વલણ, દ્રષ્ટિકોણ, વ્યક્તિત્વ, વિચારસરણી સેટ થઇ ગઈ હોય છે. આપણને એવું જ લાગે છે કે આપણે પરફેક્ટ જ છીએ. પણ જયારે સમાજમાંથી કોઈ અથવા તો અંગત લોકોમાંથી કોઈ અથવા તો કારકિર્દીમાં જયારે ઠોકર આવે છે ત્યારે આપણને સમજાય છે કે આપણે જેને આખું પુસ્તક માની બેઠા છીએ તે તો પુસ્તકનું એક ચેપ્ટર જ છે. કારણ કે અરીસો જોઈએ ત્યારે જ સત્ય સમજાય છે. કેથરીન તમે જે છો તેના કરતા અલગ બનતા શીખવશે. તમે કોઇપણ ઉંમરના હો પણ શરૂઆત ગમે ત્યારે કરી શકાય તે તમને મોલી શીખવશે.\n૨ મર્યાદાઓમાંથી બહાર નીકળો\nકેથરીનનો ટોક શો કોમેડી હતો. પણ તેણી અમુક પ્રકારના જોક્સ કે પછી અમુક સામાજિક મુદાઓની વાતો ક્યારેય ન કરતી. તેના મતે કોમેડીનો પણ એક ચોક્કસ ઢાંચો હોય છે. જયારે મોલી તેને સમજાવે છે કે કોમેડીમાં અને પોતાના પરફોર્મન્સને ઉત્તમ બનાવવા માટે કોઈ મર્યાદા હોતી નથી. જયારે તમે ખુલીને સમાજની સામે વિચારો રજુ કરો છો ત્યારે સ્ક્રીપ્ટ કરતા વધુ સારું પરફોર્મન્સ આપી શકો છો. આ લેશન નોકરીમાં નવી આવેલી મોલી કેથરીનને સમજાવે છે. જીવનમાં પણ અમુક મર્યાદાઓને કારણે જ આપણે પીછેહઠ કરી લેતા હોઈએ છીએ.\nજો તમારે કારકિર્દીમાં ટકી રહેવું હોય તો સમાજમાં આવતા બદલાવ સાથે કદમ મિલાવતા રહેવું પડશે. કેથરીન વર્ષોથી આવતી ઘરેડ મુજબ જ ટોક શો કરતી હતી તેથી જ તેને ટોક શોમાંથી કાઢી નાખવાનો નિર્ણય લેવામાં આવ્યો. બસ આ ધક્કો જ તેને સ્વ પરિવર્તનની દિશા તરફ લઇ જાય છે. ક્યારેક માત્ર નાના એવા બદલાવથી પણ જંગ જીતી જવાતી હોય છે. જો કે કેથરીનમાં હિંમતના બીજ વાવનાર મોલી પટેલ.\n૪ સ્વ ઓળખ\nકેથરીનને તેના ટોક શોની ડીરેક્ટર, મોલી, તેનો પતિ વોલ્ટર, અને તેણીના આઠ લેખકો થકી પોતાની જાત સાથે મુલાકાત થાય છે. તમારા જીવનમાં પણ ઘણા લોકો એવા હશે કે જે તમને અરીસો દેખાડી શકતા હશે. જેથી કરીને તમે એક ઉત્તમ વ્યક્તિ બની શકો. તમારા જીવનમાં આગળ વધી શકો. જરૂરી નથી કે તમારા જીવનમાં કેથરીનની જેમ કોઈ સમસ્યા આવે ત્યારે જ તમને સ્વ ઓળખ થાય. એક રૂમમાં પુરાઈને તમારી જાત સાથે વાત કરો – તમારા ભૂતકાળને યાદ કરો. તમને સત્યો, અનુભવો, લાગણીઓ – બધું જ સમજાવવા લાગશે.\nઆ મુવી ગોલ્ડન ગ્લોબ માટે નોમીનેટ પણ થયેલું છે. જો કે ના થયું હોત તો પણ હું તમને આ મુવી એકવાર જોવાનું તો કહેત જ. મુવીમાં કોઈ રોકેટ સાયંસ જેવા જીવન પાઠો નથી. પણ કોઈવાર સહજ મુવી ઘણું બધું શીખવાડી દે છે. તેથી આ મુવી રજાઓમાં એકવાર તો જોઈ લેવાય.


Gujarati News » Entertainment » Bollywood » Karan deol revealed sunny deols son handled himself after the failure of pal pal dil ke paas bobby chachu had helped\nકરણ દેઓલે કર્યો ખુલાસો, ‘પલ પલ દિલ કે પાસ’ની નિષ્ફળતા પછી સની દેઓલના પુત્રએ પોતાની જાતને સંભાળી, બોબી ચાચુએ કરી મદદ\nKaran Deol (File Image)\nકરણના કહેવા પ્રમાણે લોકોને તેની પાસેથી ઘણી અપેક્ષાઓ હતી. કારણ કે તે ધર્મેન્દ્ર (Dharmendra), સની દેઓલ, બોબી દેઓલ અને અભય દેઓલના (Abhay Deol) પરિવારનો છે.\nMar 04, 2022 | 1:59 PM\nબોલિવૂડ એક્ટર કરણ દેઓલે (Karan Deol) પિતા સની દેઓલના (Sunny Deol) નિર્દેશનમાં બનેલી ફિલ્મ ‘પલ પલ દિલ કે પાસ’માં (Pal Pal Dil Ke Paas) કામ કર્યું હતું. આ ફિલ્મને લઈને સમગ્ર દેઓલ પરિવાર ખૂબ જ ઉત્સાહિત હતો. જોકે કરણની આ પહેલી ફિલ્મ બોક્સ ઓફિસ (Box Office Report) પર નિષ્ફળ સાબિત થઈ હતી.\nકરણના કહેવા પ્રમાણે લોકોને તેની પાસેથી ઘણી અપેક્ષાઓ હતી. કારણ કે તે ધર્મેન્દ્ર (Dharmendra), સની દેઓલ, બોબી દેઓલ અને અભય દેઓલના (Abhay Deol) પરિવારનો છે. જ્યારે કરણે સહર બમ્બા (Sahar Bambaa) સાથે પલ પલ દિલ કે પાસ કર્યું ત્યારે આ ફિલ્મ વિશે એવું કહેવામાં આવી રહ્યું હતું કે, આ ફિલ્મ રોમેન્ટિક જોનરમાં કંઈક અદ્ભુત કરી શકે છે. જો કે તે થઈ શક્યું નહીં. તેથી કરણને થોડો સમય લાગ્યો. તે ખૂબ જ નિરાશ હતો. અભિનેતાએ એવી રીતે કહ્યું કે, તે સમયે બોબી ચાચુએ (Bobby deol) માત્ર કરણને સપોર્ટ જ નથી કર્યો, પરંતુ કરણને સમજાવ્યો પણ હતો. કરણે કહ્યું કે, તે સમયે બોબી દેઓલ તેની સાથે હતો અને તેણે કરણને ઘણો પ્રેરિત કર્યો હતો.\nસિદ્ધાર્થ કાનનને આપેલા ઈન્ટરવ્યુમાં કરણે કહ્યું- ‘તે સમયે બોબી અંકલ મારી પાસે આવ્યા અને કહ્યું- ‘મને3વર્ષથી કોઈ કામ મળ્યું નથી. જ્યારે મારી કારકિર્દીની શરૂઆત થઈ ત્યારે તે સૌથી મોટી હિટ હતી જે મેં આપી હતી. પરંતુ જ્યારે વસ્તુઓ બનતી નથી, ત્યારે તે થતી નથી.” કરણે આગળ કહ્યું- ‘ચાચુએ કહ્યું કે તેને પોતાને સાબિત કરવાની બીજી તક મળી છે.’ કરણે કહ્યું- તેણે કહ્યું હતું, હાર ન માનો. તેને જોઈને અને મારા ઘરમાં તેના જેવા વધુ પ્રેરક લોકોને જોઈને હું વધુ સારૂ અનુભવું છું.\nકરણની બીજી ફિલ્મ દર્શકોને આવી પસંદ\nપલ પલ દિલ કે પાસ પછી કરણ દેઓલની ફિલ્મ ‘વેલે’ આવી. આ ફિલ્મ દર્શકોને પસંદ પડી હતી. હવે કરણ તેના પિતા સની અને કાકા બોબી સાથે ફિલ્મ ‘અપને 2’માં જોવા મળશે.\nકરણે IANSને કહ્યું હતું કે, ‘મને એ સાંભળવું ગમે છે કે, હું એક લિઝેન્ડ્રી પરિવારનો છું. પરંતુ હું મારી અલગ ઓળખ બનાવવા માંગુ છું. હું કરણ દેઓલથી ઓળખ બનાવવા માંગુ છું. હું મારી જાતને ઓળખવા માંગુ છું. હવે હું મારા અભિનય સિવાય મારા શરીર પર પણ ધ્યાન આપી રહ્યો છું. હું બોક્સિંગ અને ડાન્સિંગ પર ભાર આપી રહ્યો છું. એક કલાકાર તરીકે હું મારી કલા માટે મારું સર્વસ્વ આપવા તૈયાર છું. હું એક્શન અને થ્રિલર માટે ખૂબ જ ઉત્સાહિત છું.\nઆ પણ વાંચો: Lock Up: કંગના રનૌતના શો ‘લોક અપ’માં સામેલ થયા ‘બિગ બોસ’ના સ્પર્ધક અભિનેતા કરણ કુન્દ્રા, જોવા મળશે આ રોલમાં\nઆ પણ વાંચો: WOW: અરમાન મલિક તેના સિંગલ ‘યુ’ સાથે Grammys Global Spinમાં આવનાર પ્રથમ ભારતીય કલાકાર બન્યો\nbobby deolbollywood newsFilm Pal Pal Dil Ke Paaskaran deolSunny Deol


After4years of brexit britain and EU came with trade deal. બ્રેક્ઝિટના ચાર વર્ષ બાદ વેપાર પર બ્રિટન અને યુરોપીય સંઘ વચ્ચે સમજૂતી થઈ - Gujarati Oneindia\n2 min ago આઈટી સર્વેમાં મોટો આરોપ, સોનૂ સૂદે બેહિસાબ પૈસા જમા કર્યા, અત્યાર સુધી કરી 20 કરોડથી વધુની ટેક્સ ચોરી\n| Published: Friday, December 25, 2020, 8:54 [IST]\nલંડનઃ બ્રેક્ઝિટ બાદ વેપાર પર બ્રિટન અને યુરોપીય સંઘ વચ્ચે સમજૂતી થઈ ગઈ છે. બ્રિટિશ સરકારના પ્રવક્તાએ કહ્યુ્ં કે ડીલ પર મોહર લાગી ગઈ છે. આનાથી બ્રિટન યૂરોપના એકલા બજારનો ભાગ નહિ રહે, જેમાં એક સમાન કર અને વેપાર નિયમ-કાનૂન લાગૂ હશે. દસ મહિના સુધી આકરી સોદેબાજી બાદ બંને પક્ષ આ સમજૂતી પર પહોંચ્યા છે. યુરોપીય આયોગના પ્રવક્તાએ પણ ડીલના સંકેત આપતા કહ્યું કે જલદી જ વાર્તાકાર સમજૂતીનો રિપોર્ટ આપશે. પોસ્ટ બ્રેક્ઝિટ ડીલ બાદ ડ્રાફ્ટના ફોર્મેટને અંતિમ રૂપ આપવામાં આવી રહ્યું છે. સમુદ્રમાં માછલીના શિકારનો મુદ્દો સંભવતઃ એકમાત્ર એવો વિષય છે, જેના પર હજી સુધી સહમતી બનવી બાકી છે.\nબ્રિટેને જૂન 2016માં જનમત સંગ્રહ કરી યુરોપીય સંઘથી અલગ થવાનો ફેસલો કર્યો હતો, જેને બ્રેક્ઝિટ નામ આપવામાં આવ્યું હતું. માર્ચ 2017માં તત્કાલીન પ્રધાનમંત્રી થેરેસા મેએ બ્રેગ્ઝિટની અધિસૂચના જાહેર કરી આને આગળ વધારવાનો નિર્ણય કર્યો હતો. સમાચાર મુજબ બ્રિટેનના કેબિનેટ મંત્રીઓએ બંને પક્ષો પાસે નવી ડીલ પર ઔપચારિક મોહર લગાવવા માટે હજી એક અઠવાડિયાનો સમય છે. આમાં બ્રિટિશ સરકાર અને યુરોપીય સંઘની સમહતિ જરૂર હશે. બ્રિટન જાન્યુઆરી 2020માં યુરોપીય સંઘથી અલગ થઈ ગયુ્ં હતું, પરંતુ વેપાર સમજૂતી માટે 31 ડિસેમ્બર 2020ની અંતિમ સમયસીમા છે. જો 31 ડિસેમ્બર સુધી ડીલ પર મોહર લાગી જાય છે તો વસ્તુ પર અલગ અલગ ટેક્સ અથવા ટેરિફ લગાવવા પડત.\nbritain uk brexit બ્રિટન યુકે\nAfter4years of brexit britain and EU came with trade deal\nStory first published: Friday, December 25, 2020, 8:54 [IST]


પૂજારીમાંથી અબજોપતિ | સૂરસાધના\n1 ટીકા Posted by સુરેશ on એપ્રિલ 28, 2022\n૧૯૭૪ ના તે દિવસે ૧૩ વર્ષના નરેન્દ્રે જનમંગલ સ્તોત્રનું રટણ ૫૦૦મી વખત પૂરું કર્યું. આમ તો આ સ્તોત્રના રટણથી જીવનની વિટંબણાઓ દૂર થઈ જાય છે, એમ માનવામાં આવે છે, પણ નરેન્દ્ર માટે તો તે જરૂર કલ્યાણકારી હતું. ભૂજના સ્વામીનારાયણ ગુરૂકૂળમાં ૧૦૦ રૂ. ની ફી માંડ ભરી શકતા નરેન્દ્ર માટે ભાવિક ભક્તો માટે આ સ્તોત્ર વારંવાર ગાઈ, એમાંથી મળતી દક્ષિણાની રકમ ગાડાનાં પૈડાં જેવડી મોટી હતી. એ વખતે નરેન્દ્ર પાસે પહેરવાના જોડા પણ ન હતા. એક વખત તો વૈશાખના તાપથી તપેલી જમીન પર ચાલવાના ત્રાસથી છૂટકારો મેળવવા નરેન્દ્રે મંદિરના આંગણામાંથી જોડા પણ કમને ચોરવા પડ્યા હતા.\n૧૯૬૧ માં જામનગર જિલ્લાના જોડિયા તાલુકાના બોડકા ગામમાં જન્મેલા નરેન્દ્રને જીવનના દસ વર્ષ તો કાંઈ તકલીફ પડી ન હતી. પણ કુટુમ્બ આર્થિક ભીંસમાં આવી જતાં તે દારૂણ ગરીબીમાં ફંગોળાઈ ગયો હતો. ભણતાં ભણતાં બ્રાહ્મણ સંસ્કારોને કારણે તેને મંદિરમાં પૂજારીને મદદ કરવાનું કામ મળી ગયું હતું. એમાંથી મળતા પગારના બળથી એનો ગુજારો થઈ જતો અને ઘેર ગામડે પણ તે નાની રકમ મોકલી શકતો હતો.\n૧૯૭૮ની સાલમાં ત્યાંથી જ તો તેને કેન્યામાં આવેલા સ્વામીનારાયણ મંદિરમાં કામ કરવાની તક મળી ગઈ. નરેન્દ્ર નૈરોબી પહોંચી ગયો અને મહિને ૫૦/- $ ના માતબર પગારના જોર પર અડધા પાંદડે થયો! બે ત્રણ વર્ષે વતનની યાદ આવતાં તે દેશ પાછો ફર્યો, પણ મંદિરની નોકરી તો છૂટી જ ગઈ. ૧૯૮૧ની સાલમાં નસીબ અજમાવવા તેણે ફરીથી આફ્રિકા ગમન કર્યું અને નૈરોબીની નજીક આવેલ નકૂરુ ગામમાં સ્વામીનારાયણ મંદિરમાં પૂજા અને જ્યોતિષના સહારે રોજની ભૂખ ભાંગતો થયો. આ જ અરસામાં તેને કાશ્મિરી બ્રાહ્મણ કન્યા નીતા પંડિત સાથે પરિચય થયો જે પ્રણય અને ૧૯૮૨ માં લગ્નમાં પાંગર્યો.\nપરિણિત વ્યક્તિ સ્વામીનારાયણ મંદિરમાં પૂજાનું કામ ન કરી શકે, આથી નરેન્દ્રને મંદિર છોડવું પડ્યું . પણ એક ગ્રાહકની સહાયથી એને લોખંડના હાર્ડવેર વેચતી એક દુકાનમાં નોકરી મળી ગઈ. એમાંથી હવે એને બચત પણ થવા લાગી.\nધીમે ધીમે નરેન્દ્રના નસીબ આડેનું પાંડડું હટવા માંડ્યું. થોડાક વખત બાદ નૈરોબીના ગિકોમ્બા વિસ્તારમાં તેણે ‘સ્ટીલ સેંટર’ નામની હાર્ડવેર વેચવાની પોતાની નાની દુકાન શરૂ કરી. હવે એના ફળદ્રૂપ મગજમાં લોખંડના ધંધાની ગેડ બેસવા લાગી. વ્યાજબી ભાવ અને પ્રામાણિકતાના સબબે એની આવક વધવા માંડી. તેની નજર વધારે મોટા સાહસમાં ઝંપલાવવા દોડવા લાગી. આજુબાજુ રહેતી ગરીબ વસ્તીની દારૂણ હાલત જોઈ તેને થયું કે, લોખંડનાં પતરાં જો સસ્તાં બનાવી શકાય તો એ ગરીબ લોકો ઓછા ખર્ચમાં પોતાનાં ઝૂંપડાં બાંધી શકે.\n૧૯૯૨માં જૂના ઘરાકો અને મિત્રો પાસેથી ઉછીની મૂડી અને બેંકમાંથી લોન લઈ નરેન્દ્રે એક ઔદ્યિગિક શેડ ભાડે રાખ્યો અને પતરાં રોલ કરવાનું એક સેકન્ડ હેન્ડ મશીન લોન પર લઈ આવ્યો. એ જ શેડના એક નાના રૂમમાં પતિ પત્ની રહેવા લાગ્યાં અને થોડાક કારીગરો રાખી પતરાં રોલ કરવાનું શરૂ કર્યું. શરૂઆતના છ મહિના તો તેમને પગાર પણ આપી શકાતો ન હતો, પણ એક પ્રામાણિક માણસ અને ગુરૂ તરીકે તેની શાખના કારણે માણસો ટકી રહ્યા. નીતા ટ્રક ચલાવીને પેદા થયેલો માલ વેપારીઓના ગોદામમાં પહોંચાડવાનું અને હિસાબ કિતાબ રાખવાનું કામ કરતી હતી. પહેલા છ મહિના તો મોટી કંપનીઓ સાથે હરીફાઈમાં ઊતરવું સહેલું ન હતું . માલ ખાસ વેચાતો જ ન હતો અને ગોદામમાં માલનો ભરાવો થતો જતો હતો.\nપણ એકાએક લોખંડના ભાવમાં અભૂતપૂર્વ તેજી આવી અને એનો માલ બહુ બહોળા નફા સાથે વેચાવા લાગ્યો. બધું દેવું ચૂકવાઈ ગયું, અને ધંધો હવે પૂરઝડપે પ્રગતિ કરવા લાગ્યો.\nબસ … એ ઘડી અને નરેન્દ્રે પાછું વાળીને જોયું નથી. દેવકી સ્ટીલ ઇન્ડસ્ત્રી અત્યારે કેન્યામાં સિમેન્ટ અને સ્ટીલનું ઉત્પાદન કરતી અગ્રગણ્ય કંપની ગણાય છે. યુગાન્ડા, ઇથિયોપિયા અને કોન્ગોમાં પણ એનાં કારખાનાં ધમધમે છે. એના આ ઔદ્યોગિક સામ્રાજ્યમાં ૪,૦૦૦ લોકો કામ કરે છે. નિવૃત્ત થયેલા એના એક સાથીએ એની સહાયથી સ્ટીલનો વેપાર પણ શરૂ કર્યો છે. સામાજિક સેવાના કામોમાં નરેન્દ્રે લાખો ડોલરનાં દાન કર્યાં છે. નરેન્દ્ર એના જૂના સાથીઓને ભૂલી ગયો નથી. એમાંના ઘણા પણ હજુ એની સાથે છે. એમનાં બાળકોને નરેન્દ્રે શિક્ષણ અપાવ્યું છે. એ બધા એના કુટુંબીજનો જેવા બની ગયા છે.\n૨૦૧૮ ની સાલમાં તેમના મિત્ર અને સાથી કૈલાશ મોટાના સૂચન અને સહકારથી નરેન્દ્રે ‘ગુરૂ’ નામની પોતાની આત્મકથા પણ લખી છે.\n← પાઈલોટ નં. # ૧\tનરેન્દ્ર સાંઢ →\nOne response to “પૂજારીમાંથી અબજોપતિ”\npragnaju એપ્રિલ 28, 2022 પર 9:58 એ એમ (am)\n‘નરેન્દ્ર’ નામે વિવેકાનંદજી આધ્યાત્મિક ક્ષેત્રે\n‘નરેન્દ્ર’ નામે રાજકારણ ક્ષેત્રે\n‘નરેન્દ્ર’ નામે મિલિટરી કેપ્ટન ક્ષેત્રે\n‘નરેન્દ્ર’ નામે પુજારીના લોખંડી મનોબળે લોખંડ વેપારમાં ગરીબોને મદદરુપ થવાની વાતને સલામે\nहम ऐतबार करके गुनाहगार हो गए।-


લયસ્તરોઅંગત અંગત : ૦૭ : વાચકોની કલમે - ૦૩ - લયસ્તરો\nDecember 11, 2010 at 12:30 am by વિવેક · Filed under અંગત અંગત, ઉપેન્દ્રાચાર્ય, બાળકાવ્ય\nબાળમાનસના માધ્યમે બાળસહજ અભિવ્યક્તિ સુંદર થઈ છે……સરસ રચના.\nફરીથી બાળક થઈજવાનું મન થાય એવી…..!\nકવિતાને અનુરૂપ વાતો પણ મમળાવવા જેવી રહી.\nDecember 11, 2010 @ 5:46 am\nફરીથી બચપણ યાદ આવી ગયું . મેં તો ઠીક પણ લગભગ દરેકે દરેક ગજરાતી એ આ ગીત ચોક્કસ સાંભળ્યું હશે તેટજું જ નહીં પણ આ ગીત નાનપણમાં ગાયું અને માણ્યું પણ હશેજ . ખરેખર ઉત્તમ પ્રકારનું આ કાવ્ય છે. કદાચ બાળકાવ્યોમાં આ કાવ્યને શીરોમણી સમાન લખું તો પણ યથા-યોગ્ય જ ગણાશે – ખરું ને ?\nસરસ અને આલ્હાદક રચના ની પ્રસ્તુતી માટે આભાર.\nDecember 11, 2010 @ 6:56 am\nઆશ્ચર્યનો અનુભવ એ બધી કેળવણીનો પાયો છે… આ કવિતા આશ્ચર્યના ચમત્કારનો સાક્ષાતકાર છે.\nDecember 11, 2010 @ 8:12 am\n‘ક’વાળા કવિનો ફૉટો મને બાળક જેવો ભાસે છે.વિચારના વમળ ઉભા કરે તેવી ગઝલો વાંચીએ ત્યારે અજબ જેવી વાત લાગે! ત્યાં આ ગીત ! બાળકોને સહેલા ,સહજ અને સરળ ગીત,પોતે ભજવીને ગવડાવતા રમાડવાનો આનંદ ઉપેન્દ્ર ભગવાનના આ ગીતમા વધુ આવે છે.હવે કોલેજમા જતો અમારો પૌત્ર પણ આ ગીતને યાદ કરે!\nસંતો કહે છે તે પ્રમાણે પ્રપંચ છોડવા બાળક જેવા થઈ જાવ! તેનો અણસાર થાય ત્યારે વિસ્મયની સ્થિતીમા આનંદનો અનુભવ થાય છે .અમને તો બાળકની આંખમાં થી છલકાતું વિસ્મય એ ઈશ્વરનાં શાક્ષાતકાર જેવું લાગે છે.\n“અજબ જેવી વાત” જેવું વિસ્મય આપણાં સૌમાં ધબકતું રહેવું જોઈએ.\nમારી બેઉ આંખ, એ વાંચે કાંક કાંક …\nઆ બાળકાવ્યનો આનંદ કોઈ પણ ઉંમરે લઈ શકાય.\nઆ બાળકાવ્ય અમર છે, પણ આપણા બીજા કેટલાક મહાન બાળકાવ્ય-સર્જકો છે ત્રિભુવન વ્યાસ, દલપતરામ, પૂજાલાલ, સુંદરમ, સ્નેહરશ્મિ, સોમાભાઈ ભાવસાર, મકરંદ દવે, સુરેશ દલાલ, વગેરે.\n‘આપણાં ૧૦૦ શ્રેષ્ઠ બાળકાવ્યો’ નામના પુસ્તકનું સંપાદન અને બહુરંગી આકર્ષક ચિત્રો સાથે પ્રકાશન થવું જોઈએ.\nજિ હા બાળ પ્ણ યાદ … આવ્યુ..\nDecember 11, 2010 @ 10:16 pm\nઆજે રડી પડાયું યાદ કરી એ નિર્દોષતાને,\nહાથમાં પહેલા ધોરણની ચોપડી આવી ગઈ.\n– આત્મન પંડ્યા


રાજ્યમાં કોરોનાના કેસમાં જેટ ગતિએ વધારો, નવા 954 કેસ નોંધાયા – Samacharwala\nMarch 17, 2021 9:24 am March 17, 2021 9:24 am\nરાજ્યમાં કોરોના વાયરસનું સંક્રમણનું પ્રમાણ ધીરે ધીરે ફરી વધી રહ્યું છે. ત્યારે છેલ્લા 24 કલાકમાં રાજ્યના વિવિધ જિલ્લામાં કુલ 954 દર્દીઓ નોંધાયા હતા. તેની સામે 703 દર્દીઓ સ્વસ્થ થઇને ઘરે પરત ફરી ચુક્યા છે. જ્યારે રાજ્યમાં છેલ્લા 24 કલાકમાં જ બે વ્યક્તિના કોરોનાથી મોત નિપજ્યા છે. જો કે, રાજ્યમાં કોરોનાનો કુલ આંક 2,80,051 પર પહોંચી ગયો છે. જ્યારે કુલ રિકવર દર્દીઓ 2,70,658 છે. આ સાથે કોરોનાથી દર્દીઓનો મૃત્યુઆંક 4,427 પર પહોંચ્યો છે.\nઅત્યાર સુધીમાં કુલ 22,15,092 વ્યક્તિઓનું પ્રથમ ડોઝનું અને 5,42,981 વ્યક્તિઓના બીજા ડોઝનું વેક્સિનેશન પુર્ણ થયું છે. છેલ્લા 24 કલાકમાં 60 વર્ષથી વધુ વયના તેમજ 45 થી 60 વર્ષના ગંભીર બિમારી ધરાવતા કુલ 1,41,270 વ્યક્તિઓનું વેક્સિનેશન કરાયું હતુ. અત્યાર સુધીમાં રાજ્યમાં એક પણ વ્યક્તિને આ વેક્સિનની કારણે ગંભીર આડઅસર જોવા મળી નથી.\nરાજ્યમાં છેલ્લા 24 કલાકમાં બોટાદ અને ડાંગ એમ કુલ2જિલ્લામાં કોરોનાનો એક પણ કેસ નોંધાયો નથી. રાજ્યમાં કોવિડ-19 ના 954 દર્દીઓ નોંધાયા છે. અને રાજ્યભરમાંથી 703 દર્દીઓ સ્વસ્થ થઈને ઘરે પરત ફર્યા છે. આ સાથે જ રાજ્યનો રીકવરી રેટ 96.65 ટકા જેટલો છે. રાજ્યમાં અત્યાર સુધીમાં આરોગ્ય વિભાગના સઘન પ્રયાસોના લીધે 2,70,685 દર્દીઓએ કોરોનાને મ્હાત આપી છે.\nજો એક્ટિવ દર્દીઓની વાત કરીએ તો રાજ્યમાં હાલ 4,966 એક્ટિવ કેસ છે. વેન્ટિલેટર પર 58 છે. જ્યારે 4,908 લોકો સ્ટેબલ છે. 2,70,658 લોકોને ડિસ્ચાર્જ કરવામાં આવ્યા છે. 4,427 લોકોનાં મોત નિપજ્યા છે.


મગજ પર બારેમાસ ઉનાળો લઇને ફરતા લોકોને ગરમી મુબારક !\nગુરુવાર, સપ્ટેમ્બર 20 2018, 10:30 Hrs(IST)\nનવગુજરાત સમય | Publish Date: Mar 22 2018 4:26PM\nસિઝનની ચર્ચા સૌ મનુષ્યોને સમાન ભૂમિકાએ લાવે છે એ અર્થમાં સિઝનની વાતોને નોબેલ પુરસ્કાર મળવો જોઇએ\nલોકો સાચું જ માની લે તેવું ફેંકવા જેવું એક તારણ એ છે કે લોકો પાસે વાતચીતના બીજા વિષયો ખૂટી જાય ત્યારે તેઓ સિઝનની ચર્ચા કરતા હોય છે. એ અર્થમાં આપણે ત્યાં સિઝનની ચર્ચાની સિઝન બારેમાસ સુપરહિટ હોય છે. એસટી બસમાં બાજુવાળો બેઠો બેઠો પરસેવો લૂછતો હોય તો પણ લોકો જાણે કન્ફર્મ કરતા હોય એમ પૂછી લે છે કે ‘ગરમી બહુ છે નહીં ?’ આવા વખતે પેલો પરસેવો લૂછનારો એમ પણ કહી શકતો નથી કે ના , ના તો આ તો બીજા લોકોને આંખમાં હરખના આંસુ આવે છે એમ મારા શરીર પર હરખનો પરસેવો આવે છે.\nઅસ્સલના જમાનામાં જ્યારે સ્વજનો વચ્ચે પત્રવ્યવહારનો સિલસિલો ચાલતો હતો ત્યારે બીજી બધી પંચાતની આપ-લે ઉપરાંત સિઝનના સમાચારનો ઉલ્લેખ તો ખાસ રહેતો જ હતો. ‘અમારે ત્યાં ગરમી શરૂ થઇ ગઇ છે , તમારે ત્યાં કેવું છે ? ’ અથવા તો ‘ત્યાં તો બહુ ગરમી પડતી હશે નહીં , એવું લાગતું હોય તો ઉનાળામાં એકાદ દિવસ અહીં આંટો મારવા આવી જાવ એટલે થોડી ઠંડક રહે.’ મજાની વાત એ છે કે આવી ગરમાગરમ માહિતીની આપલે કરનારામાંથી એક જણ દક્ષિણ અમેરિકામાંથી પત્ર લખતો હોય અને બીજો જણ ઓસ્ટ્રેલિયામાં એ વાંચતો હોય એવું ન હતું. અનેક કિસ્સામાં તો આ પત્રએ 200 કિમીનું અંતર પણ માંડ કાપ્યું હોય. પરંતુ, એવું માની લેવાતું હતું કે બાર ગાઉએ બોલી બદલાય તેમ બાર ગાઉએ સિઝન પણ બદલાઇ જતી હશે.\nઆમ જુઓ તો સિઝન વિશેની વાત કાઢવી એ કોઇપણ સ્થળે, કોઇપણ સ્તરની વ્યક્તિ સાથે કોઇપણ પ્રસંગે ભેગા થતી વખતે થતી વાતચીતમાં સૌથી સલામત છે. સ્મશાનમાં ડાઘુઓ એવી ચર્ચા કરી શકતા નથી કે હમણા પેલી પાઉંભાજીની લારી નવી શરૂ થઇ છે એ મરચું કેવું વાપરે છે ? કે પછી કોઇના મેરેજમાં બૂફેની લાઇનમાં ઊભા ઊભા એવું બોલી શકાતું નથી કે આજકાલ શહેરમમાં પ્રદૂષણ બહુ વધી ગયું છે. સોસાયટીના નાકાંથી માંડીને વ્હોટસ એપ ગ્રૂપ સુધી રાજકારણ, ફિલ્મ કે ક્રિકેટ વિશેની વાત કાઢવા જતાં બહુ દલીલબાજી થઇ પડે છે. રીતરિવાજ, ધર્મ, સંસ્કાર, શિક્ષણ , વસ્ત્રો, ખાનપાન વગેરેની ચર્ચામાં લોકો મારામારી પર ઉતરી આવ્યા હોવાના પણ દાખલા છે.\nએકમાત્ર જ સિઝન જ એવો વિષય છે જેની ચર્ચામાં મોટાભાગે ઝઘડા કરતાં સર્વસંમતિ વધારે હોય છે. ‘બહુ ગરમી શરૂ થઇ ગઇ છે ’ એવાં તમારાં કથન સાથે તમારો ધોબી, દૂધવાળો, કરિયાણાવાળો, રીક્ષા ડ્રાઇવર, પાનના ગલ્લાવાળો, છોકરાના સ્કૂલ ટીચર કે ઇવન તમારી ઓફિસના બોસ પણ સંમત હોઇ શકે છે. ‘ના હો, ખોટી અફવા ના ફેલાવો, હજુ ક્યાં ગરમી શરૂ થઇ જ છે ’ એમ કહી કોઇ તમારી ફેંટ પકડતું નથી. આ અર્થમાં સિઝન એ સૌ મનુષ્યો વચ્ચે અભિપ્રાય અને અનુભૂતિની સમાનતા આણે છે. હજુ સુધી દુનિયામાં ક્યાંય ‘અત્યારે અહીં બહુ ગરમી લાગે છે કે નહીં ’ એ બાબતે મતભેદ કે ઉશ્કેરણીજનક પ્રવચનો થયાં હોય ને પછી રમખાણો ફાટી નીકળ્યાં હોય એવું સાંભળવામાં આવ્યું નથી. કેટલાંક શહેરો કે કેટલાંક સ્થળો સિઝનલ તોફાનો માટે બદનામ હોય છે પરંતુ ત્યાં પણ સિઝનના નામે કોઇ તકરાર થતી નથી.\nઆ જોતાં સિઝનને લગતી વાતચીત ખરેખર માણસોને માનસિક રીતે સમાન વિચારની ભૂમિકાએ લાવે છે અને તે બંધુતા, ઐક્ય, વિશ્વભાવના, શાંતિ અને સૌ પરસ્પર સમદુ:ખીયાં હોવાનો અહેસાસ આણે છે. વાહનનું એન્જિન ચાલુ હાલતમાં જ રાખીને ટ્રાફિક સિગ્નલ પર ઊભા રહેનારા લોકો ગ્લોબલ વોર્મિંગ વધી રહ્યું છે તેમાં ગરમી વધી ગઇ એવી ચર્ચા કરતા હોય તો તે બદલ તેમને કોઇ મેમો મળતો નથી. ભલભલા અજાણ્યા લોકો વચ્ચે સંવાદના પ્રારંભ માટે ‘સિઝન્સ ગ્રિટિંગ’ મોં વગું નિમિત્ત બને છે. સિઝનલ વાતોનું આ પ્રદાન જોતાં હવે પછીથી કોઇએ નોબેલ શાંતિ પુરસ્કાર માટે સિઝનને લગતી વાતચીતને પણ નોમિનેટ કરવાનું સૂચવે તો એ બાબતે દુનિયામાં તકરાર થવાની સંભાવના ઓછી છે.\nઆ બધી વાતચીત પરથી ખ્યાલ આવે છે કે માણસના મગજમાં ગરમી કે ઠંડી કે વરસાદ વિશેની સિઝન વિશેની કોઇ વાત કે અભિપ્રાય કે લાગણી હંમેશા વ્યક્ત થવા તૈયાર હોય છે. મોકો મળ્યો નથી ને ‘આજે ગરમી બહુ છે’ કે પછી ‘આજે ગરમી ઓછી છે’ એવી વાત નીકળી નથી. તેમાં પણ જ્યારે બે ઋતુ ભેગી થતી હોય, ડબલ સિઝન ચાલતી હોય ત્યારે શરદી અને માથાના દુ:ખાવાની સાથે સાથે સિઝન સંબંધી વાતોનું પ્રમાણ પણ રોગચાળાના ઉપદ્રવની જેમ વધી જાય છે.\nસિઝન વિશે મગજમાં હંમેશાં કોઇ ખ્યાલ કે અભિપ્રાય લઇને ફરતા માણસોને એ ખબર નથી હોતી કે તેમના પોતાના મગજમાં પણ દરેક સમયે કોઇને કોઇ ઋતુ ચાલતી હોય છે. કેટલાંકના મગજમાં શિયાળો લાંબા સમય સુધી ચાલતો હોય છે. જ્યારે જુઓ ત્યારે એમનું દિમાગ ઠંડુ ને ઠંડુ જ હોય. એમને કોઇ ગમે તેવું સંભળાવી જાય તો પણ તેમના ચહેરા પર સદા સ્મિત જ રહેતું હોય છે. મગજમાં બરફની ફેક્ટરી લઇને ફરનારાઓ ધારે તો રાજકારણમાં ઝંપલાવી શકે છે. તેથી વિપરીત કેટલાકના મગજમાં સતત ઉનાળો જ રહેતો હોય છે. જ્યારે પણ તાપમાન માપો ત્યારે પારો ઊંચેને ઊંચે જ હોય. એમને ‘કેમ છો’ પૂછો તો પણ મરચાં લાગી જતાં હોય છે. એ લોકો ગુસ્સા સિવાયના બીજા કોઇ પ્રતિભાવને જાણતા હોતા નથી.\nજોકે, બહુમતી વસતિનાં મગજ ફોરેનની સિઝન જેવાં હોય છે. ગમે ત્યારે ઠંડી શરૂ થઇ જાય અને ગમે ત્યારે ગરમી પડવા માંડે. પતિ-પત્ની વચ્ચે જોરદાર ઝઘડો ચાલતો હોય એટલીવારમાં પડોશમાંથી કોઇ આવી પડે કે અચાનક કોઇ મહેમાન ટપકી પડે તો ઘડીના છઠ્ઠા ભાગમાં બંનેનાં મગજ ‘ઠંડા ઠંડા કૂલ કૂલ’ થઇ જાય છે. સરકારી કચેરીમાં કોઇ કામ માટે લાઇનમાં ગયેલા લોકો શરૂઆતમાં આજુબાજુના લોકો સાથે મસ્તીમજાકની વાત કરે પણ પછી બહુ વાર લાગે ત્યારે આગળપાછળના લોકો સાથે ઝઘડી પડ્યા હોય તેવું અવારનવાર જોવા મળે છે. ભરઉનાળે વરસાદ આવે કે ચોમાસાંની સિઝનમાં જ ભારે ગરમી પડે ત્યારે આ એબ્નોર્મલ સિઝન તો ‘ગ્લોબલ વોર્મિંગ’ની અસર છે એવું જ્ઞાન સૌ વહેંચવા મંડી પડે છે પણ જેના માથાં નામના ગોળામાં ઘડીક ગરમી કે ઘડીક ઠંડીની સિઝનના તાનપલટા થયા હોય એ માણસે ચિંતા ના કરવા. મગજના ટેમ્પરેચરમાં આવા તાનપલટા સૂચવે છે કે તમારું મગજ પ્રદૂષિત નહીં પણ બિલકૂલ નોર્મલ છે !


અમરનાથ યાત્રાઃ સરકારની કસોટી અમરનાથ યાત્રાઃ સરકારની કસોટી – Aajkaal Daily\nઅમરનાથ યાત્રાઃ સરકારની કસોટી\nહિન્દૂ શ્રધ્ધાળુઆે માટે અત્યંત પવિત્ર એવી અમરનાથ યાત્રાશરુ થઇ ગઇ છે. 15 આેગસ્ટ સુધી ચાલનારી આ યાત્રામાં2લાખથી વધૂ લોકો જોડાશે.. આ યાત્રાની સુરક્ષા માટે જમ્મૂ કાશ્મીર સરકાર, સુરક્ષા દળ અને કેન્દ્ર ગૃહ મંત્રાલયના યોગ્ય વ્યવસ્થા કરી છે. આમ છતાં ભૂતકાળના અનુભવો ઉપરથી એમ જરુર કહી શકાય કે આ યાત્રા સરકાર અને જુદી જુદી સરકારી એજન્સીઆે માટે પડકાર રુપ છે. પાકિસ્તાનની સાથે સખત વલણ આપનાવવા અને ખાડીમાં આતંકવાદીઆેનો સફાયો કરવા માટે ચાલી રહેલા આેપરેશન આેલઆઉટને ધ્યાનમાં રાખી આ વખતે અમરનાથ યાત્રાને લઇને સુરક્ષા એજન્સી સતર્ક છે. ખાસ કરીને 2017ના હુમલા અને આ વર્ષે ફેબ્રુઆરીમાં પુલવામા હુમલા બાદથી અમરનાથ યાત્રા પર રહેલા ખતરાનું લેવલ પણ હાઇ થઇ ગયું છે.\nકાશ્મીરમાં આવનારા મહિનામાં વિધાનસભા ચૂંટણી પણ યોજવવાની છે. એવામાં કોઇ મોટી આતંકી ઘટનાને અંજામ આપી શકે છે. તેને ધ્યાનમાં રાખી અમરનાથ યાત્રાને લઇને વધારે સતર્કતા રાખવામાં આવી રહી છે.છેલ્લા 26 વર્ષમાં અમરનાથયાત્રામાં 14 વખત હુમલાઆે થયા છે અને લગભગ 68 લોકોના મોત થયા છે.\nખસકરીને બાલાકોટ રુટથી અમરનાથ યાત્રાને આતંકવાદીઆે નિશાનો બનાવી શકે છે એવી ગુપ્ત એજન્સી દ્વારા એલર્ટ પણ આપવામાં આવ્યું છે. જમ્મૂ રેલવે સ્ટેશનથી લઇને પવિત્ર અમરનાથ યાત્રાના સમગ્ર રુટ પર 40 હજારથી વધારે સૈનિકો તૈનાત કરવામાં આવ્યા છે. જેથી આતંકી કોઇ હિંસક ઘટનાને અંજામ આપી શકે નહી.હવે જોવાનું રહે છે કે, અમિત શાહ ગૃહ મંત્રી બન્યા પછીની આ પહેલી અમરનાથ યાત્રા કેટલી સુરક્ષિત રહે છે.\nPrevious Previous post: ગાંધીધામમાં માતા-પુત્ર સહીત ત્રણ ઉપર હુમલો\nNext Next post: 287 કરોડનો વેરાબોજ ઝીકતાં નાણામંત્રીઃ કરવસૂલી માટે સમાધાન યોજના


એલજે ૮ - પવિત્ર બાઇબલ [ગુજરાતી બાઇબલ]\n૮:૧ ૮:૨ ૮:૩ ૮:૪ ૮:૫ ૮:૬ ૮:૭ ૮:૮ ૮:૯ ૮:૧૦ ૮:૧૧ ૮:૧૨ ૮:૧૩ ૮:૧૪ ૮:૧૫ ૮:૧૬ ૮:૧૭ ૮:૧૮ ૮:૧૯ ૮:૨૦ ૮:૨૧ ૮:૨૨ ૮:૨૩ ૮:૨૪ ૮:૨૫ ૮:૨૬ ૮:૨૭ ૮:૨૮ ૮:૨૯ ૮:૩૦ ૮:૩૧ ૮:૩૨ ૮:૩૩ ૮:૩૪ ૮:૩૫ ૮:૩૬ ૮:૩૭ ૮:૩૮ ૮:૩૯ ૮:૪૦ ૮:૪૧ ૮:૪૨ ૮:૪૩ ૮:૪૪ ૮:૪૫ ૮:૪૬ ૮:૪૭ ૮:૪૮ ૮:૪૯ ૮:૫૦ ૮:૫૧ ૮:૫૨ ૮:૫૩ ૮:૫૪ ૮:૫૫ ૮:૫૬\nબીજા દિવસે, ઈસુએ કેટલાક શહેરો અને નાનાં ગામોની મુસાફરી કરી. ઈસુ ઉપદેશ આપતો અને દેવના રાજ્યની સુવાર્તા પણ આપતો. તેની સાથે બાર શિષ્યો હતા.\nતેની સાથે કેટલીએક સ્ત્રીઓ પણ હતી. ઈસુએ તે સ્ત્રીઓને ભૂંડા આત્માઓના બંધનમાંથી મુક્ત કરીને તેઓને માંદગીમાંથી સાજી કરી હતી. તે સ્ત્રીઓમાંની એકનું નામ મરિયમ હતું, તે મગ્દલા ગામની હતી. જેનામાંથી સાત ભૂત નીકળ્યાં હતાં.\nઆ સ્ત્રીઓની સાથે ખૂઝાની પત્ની યોહાન્ના (હેરોદનો કારભારી) અને સુસાન્ના તથા બીજી ઘણી સ્ત્રીઓ હતી. તે સ્ત્રીઓ તેમના પોતાના પૈસાનો ઉપયોગ ઈસુ અને તેના પ્રેરિતોને મદદ માટે કરતી. (માથ્થી 13:1-17; માર્ક 4:1-12)\nઘણા લોકો ભેગા થવા આવ્યા. દરેક શહેરમાંથી લોકો ઈસુ પાસે આવ્યા. ઈસુએ તે લોકોને આ દ્ધષ્ટાંત કહ્યું:\n“એક ખેડૂત તેનાં બી વાવવા ગયો. તે વાવતો હતો ત્યારે કેટલાંએક બી રસ્તાની ધારે પડ્યા. લોકો તે બી પર ચાલ્યા અને પક્ષીઓ આ બધા બી ખાઈ ગયાં.\nકેટલાંએક બી ખડક પર પડ્યાં આ બી ઊગવાની શરૂઆત થઈ, પણ પછી કરમાઇ ગયાં કારણ કે બી ને પાણી મળ્યું નહિ.\nકેટલાંએક બી કાંટાવાળી ઝાડી પર પડ્યાં. આ બી ઊગ્યાં પણ પછી કાંટાઓએ તેને ઊગતાં જ દાબી દીધાં.\nઅને કેટલાંએક બી સારી જમીન પર પડ્યાં. આ બી ઊગ્યાં અને તેમાંથી 100 ગણા દાણા પાક્યાં.” ઈસુએ દ્ધંષ્ટાત પૂરું કર્યા પછી ઈસુએ કહ્યું, “તમે લોકો જે મને સાંભળો છો તે ધ્યાનથી સાંભળો!”\nઈસુના શિષ્યોએ તેને પૂછયું, “આ વાર્તાનો અર્થ શું છે?”\nઈસુએ કહ્યું, “દેવના રાજ્યનું રહસ્ય સમજવા માટે તમારી પસંદગી થયેલ છે. પણ બીજા લોકોને કહેવા માટે હું દ્ધષ્ટાંતોનો ઉપયોગ કરું છું. આમ કહું છું તેથી: ‘તેઓ નજર કરશે, પણ તેઓ જોશે નહિ; અને તેઓ ધ્યાનથી સાંભળશે, પણ તેઓ સમજશે નહિ.’ યશાયા 6:9\n“દ્ધષ્ટાંતનો અર્થ આ છે: “બી એ તો દેવના વચન છે.\nરસ્તાની ધારે પડેલું બી એટલે શું? તે એવા લોકો છે જે ઉપદેશ સાંભળે છે પણ પછી શેતાન આવે છે અને તેઓના હ્રદયમાંથી ઉપદેશ લઈ જાય છે. તેથી એ લોકો ઉપદેશમાં માનતા નથી અને બચી શકતા નથી.\n“કાંટાવાળી ઝાડીમાં પડેલા બી નો અર્થ શું? તે બી એવા લોકો જેવા છે જે દેવના વચન સાંભળે છે પણ આ જીવનની ચિંતાઓ, સંપત્તિ અને મોજમઝામાં તેઓનો વિકાસ અટકી જાય છે. અને તેથી તેઓને સારાં ફળ કદાપિ આવતાં નથી.\nઅને જે સારી જમીન પર પડ્યાં હોય છે તે બી નું શું? તે બી એવા લોકો જેવા છે જે દેવના વચનો પ્રામાણિક શુદ્ધ હ્રદયથી સાંભળે છે. તેઓ દેવના વચનને અનુસરે છે અને ધીરજથી સારા ફળ પ્રાપ્ત કરે છે.\n“કોઈ પણ વ્યક્તિ દીવો સળગાવીને તેને વાસણ તળે ઢાંકતો નથી. અથવા ખાટલા નીચે છુપાવતો નથી. તે માણસ દીવો દીવી પર મૂકે છે તેથી જે લોકો અંદર આવે તેઓને જોવા માટે પૂરતો પ્રકાશ મળશે.\nદરેક વસ્તુ જે છુપાયેલી છે તે સ્પષ્ટ થશે. દરેક ગુપ્ત વસ્તુ જાહેર થઈ જશે.\nતેથી તમે કેવી રીતે ધ્યાનથી સાંભળો છો તે માટે સાવધાન બનો. જે વ્યક્તિ પાસે થોડીક સમજશક્તિ હશે તે વધારે પ્રાપ્ત કરશે. પણ જે વ્યક્તિ પાસે સમજશક્તિ નહિ હોય, તેની પાસેથી તેના ધારવા મુજબ જે થોડી સમજશક્તિ હશે તે પણ તે ગુમાવશે.”\nઈસુની મા અને તેના ભાઈઓ તેની મુલાકાતે આવ્યા ત્યાં બીજા લોકોની એટલી બધી ભીડ હતી કે તેની મા તથા ભાઈઓ તેની નજીક જઇ શક્યા નહિ.\nકોઈકે ઈસુને કહ્યું, “તારી મા તથા તારા ભાઈઓ બહાર ઊભા છે. તેઓ તને મળવા ઈચ્છે છે.”\nઈસુએ તેઓને ઉત્તર આપ્યો, “આ લોકો જે દેવની વાત ધ્યાનથી સાંભળે છે અને તેનું પાલન કરે છે તેઓ મારી મા તથા મારા ભાઈઓ છે!”\nએક દિવસ ઈસુ અને તેના શિષ્યો એક હોડીમાં ચઢ્યા. ઈસુએ તેઓને કહ્યું, “મારી સાથે સરોવરને પેલે પાર આવો.” અને તેથી તેઓએ હોડી હંકારવાનું શરૂ કર્યુ.\nજ્યારે તેઓ હાંકારતા હતા ત્યારે ઈસુ ઊંઘી ગયા. સરોવર પર વાવાઝોડું ફૂંકાયું. જેથી હોડીમાં પાણી ભરાવા લાગ્યું. તેઓ જોખમમાં હતા.\nતેના શિષ્યો ઈસુ પાસે ગયા અને તેને જગાડ્યો. તેઓએ કહ્યું, “સ્વામી! સ્વામી! આપણે ડૂબી જઈશું!” ઈસુ ઊભો થયો. તેણે પવનને અને પાણીનાં મોજાંને હૂકમ કર્યો. પવન અટક્યો અને સરોવર શાંત થઈ ગયું.\nઈસુએ તેના શિષ્યોને કહ્યું, “તમારો વિશ્વાસ ક્યાં છે?” શિષ્યો ડરીને અચરજ પામ્યા. તેઓએ એકબીજાને કહ્યું, “આ કેવા પ્રકારનો માણસ છે? તે પવન અને પાણીને પણ હૂકમ કરે છે અને તેઓ તેનું માને છે!”\nઈસુ અને તેના શિષ્યો ગાલીલથી સરોવરને પેલે પાર હોડી હંકારી ગયા. તેઓ ગેરસાનીઓના લોકોના પ્રદેશમાં આવી પહોંચ્યા.\nજ્યારે ઈસુ હોડીમાંથી બહાર નીકળ્યો ત્યારે તે શહેરમાનો એક માણસ ઈસુ પાસે આવ્યો. આ માણસમાં ભૂતો હતાં. તે ઘણા લાંબા સમયથી કપડાં પહેરતો ન હતો. તે ઘરમાં નહિ પણ જ્યાં લોકોના મૃતદેહો દાટવામાં આવતા તે ગુફાઓમાં તે રહેતો.\nભૂતોએ ઈસુને વિનંતી કરી કે અમને અનંતકાળના અંધકારમાં મોકલીશ નહિ.\nત્યાં એક ટેકરીની બાજુમાં ઘણાં ભૂંડોનું ટોળું ચરતું હતું. ભૂતોએ ઈસુને વિનંતી કરી કે, અમને ભૂંડોમાં પ્રવેશવાની રજા આપો. તેથી ઈસુએ ભૂતોને તેમ કરવાની રજા આપી.\nપછી ભૂતો માણસમાંથી નીકળીને ભૂંડોમાં પેઠા. પછી ભૂંડોનું ટોળું પહાડની ધાર પરથી સરોવરમાં ધસી પડ્યું. બધાજ ભૂંડો ડૂબીને મરી ગયા.\nભૂંડો ચરાવનાર જે થયું હતું તે જોઈને તે પણ ભાગી ગયો. તે માણસોએ એ વાત શહેરમાં અને ગામડાંઓમાં જાહેર કરી.\nશું બન્યું છે તે જોવા લોકો બહાર આવ્યા. લોકો ઈસુ પાસે આવ્યા ત્યાંરે તે માણસને ઈસુના પગ આગળ બેઠેલો જોયો. તે માણસે કપડાં પહેરેલાં હતા. માનસિક રીતે તે ફરીથી સ્વસ્થ હતો. અને અશુદ્ધ આત્માઓ જતા રહ્યાં હતા. તે લોકો ડરી ગયા.\nતે લોકો કે જેમણે આ બાબત બનતાં જોઈ હતી તેમણે ઈસુએ આ માણસ કે જનામાં ભૂતો હતાં તેને કેવી રીતે સાજો કર્યો તે બીજા લોકોને કહ્યું.\nગેરસાનીઓના બધાજ લોકોએ ઈસુને દૂર ચાલ્યા જવા કહ્યું. તેઓ બધા ડરી ગયા હતા. તેથી ઈસુ પાછો હોડીમાં બેઠો અને ગાલીલ પાછો ફર્યો.\nજે માણસ કે જેનામાંથી ભૂતો નીકળ્યાં હતા તેણે ઈસુ સાથે જવા વિનંતી કરી. પણ ઈસુએ તે માણસને વિદાય કર્યો. અને કહ્યું,\n“તારે ઘરે પાછો જા અને દેવે તારે માટે શું કર્યુ છે તે લોકોને કહે.” તેથી તે માણસ ગયો અને આખા શહેરમાં કહ્યું કે ઈસુએ તેને માટે શું કર્યુ છે.\nઈસુ જ્યારે ગાલીલ પાછો ફર્યો ત્યારે લોકોએ તેનું સ્વાગત કર્યુ. દરેક વ્યક્તિ તેની રાહ જોતી હતી.\nઈસુ પાસે યાઈર નામનો એક માણસ આવ્યો. યાઇર સભાસ્થાનનો અધિકારી હતો. તે ઈસુના ચરણે પડ્યો અને ઈસુને વિનંતી કરી કે મારે ઘેર પધારો.\nયાઇરને માત્ર એક દીકરી હતી. તે બાર વર્ષની હતી, જે મરણ પથારીએ હતી. જ્યારે ઈસુ યાઇરને ઘરે જતો હતો તે દરમ્યાન તેની આજુબાજુ લોકોનું ટોળું તેના પર ઘસારો કરતું હતું.\nત્યાં એક સ્ત્રીહતી જેને બાર વર્ષથી લોહીવા હતો. પોતાની પાસે જે કઈ હતું તે બધું જ ખર્ય્યુ. પણ કોઈ વૈદ તેને સાજી કરી શક્યો ન હતો.\nતે ઈસુની પાછળથી આવી અને તેનાં લૂગડાંની કોરને અડકી. તે જ ક્ષણે તેનો લોહીવા બંધ થઈ ગયો.\nપછી ઈસુએ કહ્યું, “મને કોણ અડક્યું?” બધા લોકોએ કહ્યું, તેઓએ ઈસુને સ્પર્શ કર્યો નથી. પિતરે કહ્યું, “સ્વામી, તારી આજુબાજુ જે લોકો છે તેઓ તારા પર ધસી રહ્યાં હતાં.”\nઈસુએ કહ્યું, “મને કોઈએ સ્પર્શ કર્યો છે. કેમકે મને ખબર પડી છે કે પરાક્રમ મારામાંથી બહાર નીકળ્યું છે.”\nજ્યારે સ્ત્રીએ જોયું કે તે છુપી રહી શકે તેમ નથી ત્યારે ધ્રુંજતી ધ્રુંજતી આગળ આવી અને બધાજ લોકોની સમક્ષ ઈસુના પગ આગળ પડીને બોલી કે શા માટે તે ઈસુને સ્પર્શી હતી. પછી તેણે કહ્યું કે જ્યારે તેણે ઈસુનો સ્પર્શ કર્યો ત્યારે તરત જ તે સાજી થઈ ગઇ હતી.\nઈસુએ તેને કહ્યું, “દીકરી, તને તારા વિશ્વાસે સાજી કરી છે. શાંતિથી જા.”\nહજી ઈસુ બોલતો હતો ત્યાં તો સભાસ્થાનના અધિકારી (યાઇર) ને ઘરેથી એક માણસ આવ્યો. અને કહ્યું કે, “તારી પુત્રીનું અવસાન થયું છે. હવે ઉપદેશકને તકલીફ આપીશ નહિ.”\nઈસુએ આ સાંભળ્યું, તેણે યાઇરને કહ્યું, “જરાય ગભરાઇશ નહિ. માત્ર વિશ્વાસ રાખ એટલે તારી પુત્રી સાજી થઈ જશે.”\nઈસુ ઘરે આવ્યો. ઈસુએ ફક્ત પિતર, યાકૂબ, યોહાન તથા છોકરીના માબાપને જ તેની સાથે અંદર આવવા દીધા. ઈસુએ બીજા કોઈ પણ માણસને અંદર આવવા દીધા નહિ.\nબધાજ લોકો રડતાં હતા અને વિલાપ કરતાં હતાં કારણ કે તે છોકરી મૃત્યુ પામી હતી. પણ ઈસુએ કહ્યું, “રડશો નહિ, તેનું મૃત્યુ થયું નથી, પણ તે ઊંઘે છે.”\nલોકો ઈસુ તરફ હસ્યા, કારણ કે તેઓ જાણતા હતા કે છોકરી મરી ગઇ છે.\nપણ ઈસુએ તેનો હાથ પકડીને તેને બોલાવી, “નાની છોકરી ઊભી થા!”\nતેનો આત્મા તેનામાં પાછો આવ્યો ને તરત ઊભી થઈ. ઈસુએ કહ્યું, “તેને કઈક ખાવાનું આપો.”\nતે છોકરીનાં માબાપ આશ્ચર્યચકિત થઈ ગયા. ઈસુએ તેઓને કહ્યું કે, જે કંઈ બન્યું છે તે વિષે કોઈને કહેતાં નહિ.


CBSE reduced 30% course of Std. 10-12 but Gujarat Board clearly refused | CBSEએ ધો.10-12નો 30 ટકા કોર્સ ઘટાડ્યો પણ ગુજરાત બોર્ડનો સ્પષ્ટ ઈનકાર, 100 ટકા કોર્સ સાથે જ પરીક્ષા આપવી પડશે - Divya Bhaskar\nCBSE Reduced 30% Course Of Std. 10 12 But Gujarat Board Clearly Refused\nકોર્સ નહીં જ ઘટે:CBSEએ ધો.10-12નો 30 ટકા કોર્સ ઘટાડ્યો પણ ગુજરાત બોર્ડનો સ્પષ્ટ ઈનકાર, 100 ટકા કોર્સ સાથે જ પરીક્ષા આપવી પડશે\nCBSE બોર્ડની સ્કૂલો અન્ય દેશોમાં પણ આવેલી છે, જેથી ત્યાંની સ્થિતિને લઈને કોર્સ ઘટાડયો છે: ડી.એસ. પટેલ\nકોરોનાને કારણે ગત વર્ષે ધોરણ 10 અને 12ની પરીક્ષા રદ કરીને માસ પ્રમોશન આપવામાં આવ્યું હતું. પરંતુ આ વર્ષે કેસ ઓછા છે અને સ્થિતિ સામાન્ય છે જેથી બોર્ડની પરીક્ષા લેવાશે. CBSE એ 30 ટકા કોર્ષ ઘટાડાની જાહેરાત અગાઉ જ કરી હતી. જેને લઈને લોકોને ગુજરાત બોર્ડમાં પણ 30 ટકા કોર્સ ઘટવાની આશા હતી. પરંતુ શિક્ષણ વિભાગના અધિકારીએ કોર્સ ઘટાડવા અંગે સ્પષ્ટતા કરતા કહ્યું છે કે ગુજરાત બોર્ડમાં કોર્ષ ઘટશે નહીં. જોકે ગુજરાત શિક્ષણ બોર્ડે ગત વર્ષે કોરોનાના કારણે ધોરણ 9-10 અને ધોરણ 11-12ના સાયન્સ અને સામાન્ય પ્રવાહના કોર્ષમાં 30 ટકા ઘટાડો કર્યો હતો. કોર્સ કપાયા બાદ કયા-કયા અગત્યના પ્રકરણોની વિગતવાર માહિતી ગુજરાત બોર્ડની વેબસાઈટ પર મૂકવામાં આવી હતી.\nગુજરાત બોર્ડ કોર્સ નહીં ઘટાડે\nગુજરાત બોર્ડ CBSE બોર્ડને અનુસરીને જ નિર્ણય લેતું હોય તેવું ભૂતકાળમાં થયેલા નિર્ણય પરથી સાબિત થયું હતું. ત્યારે CBSE બોર્ડે વર્ષ 2021-22ના શૈક્ષણિક વર્ષમાં 30 ટકા કોર્સ ઘટાડયો હતો. જેથી ગુજરાત બોર્ડમાં કોર્સ ઘટાડો થાય તેવી આશા સૌને હતી. જોકે ગુજરાત માધ્યમિક અને ઉચ્ચતર માધ્યમિક શિક્ષણ બોર્ડના સચિવ ડી.એસ. પટેલે દિવ્યભાસ્કરને જણાવ્યું છે કે, ગુજરાત બોર્ડમાં 30 ટકા કોર્સ નહીં ઘટે, વિદ્યાર્થીઓએ 100 ટકા કોર્સના અભ્યાસ સાથે જ પરીક્ષા આપવાની રહેશે.\nસ્કૂલમાં પૂરા અભ્યાસક્રમ મુજબ પ્રથમ પરીક્ષા લેવાઈ\nડી.એસ.પટેલે જણાવ્યું હતું કે, સરકારે અગાઉ જાહેરાત કરી જ હતી કે કોર્સ નહીં ઘટે. અત્યારે સ્કૂલો સંપૂર્ણ ચાલી રહી છે, તો કોર્ષ શા માટે ઘટાડવામાં આવે. ધોરણ 10 અને 12ની બોર્ડની પરીક્ષા પણ સંપૂર્ણ અભ્યાસક્રમ સાથે જ લેવામાં આવશે. સ્કૂલમાં પ્રથમ પરીક્ષા પુરા અભ્યાસક્રમ પ્રમાણે લેવામાં આવી છે. કોર્સ ઘટાડા અંગે કોઈ ચર્ચા વિચારણા થઈ નથી અને કરવામાં પણ નહીં આવે.\n100 ટકા કોર્સ સાથે જ પરીક્ષા આપશે વિદ્યાર્થીઓ\nCBSE બોર્ડે 30 ટકા કોર્સ ઘટાડયો છે, પરંતુ CBSE બોર્ડની સ્કૂલો અન્ય દેશોમાં પણ આવેલી છે. જેથી અન્ય દેશોની સ્થિતિને લઈને પણ કોર્સ ઘટાડયો છે, પરંતુ ગુજરાત બોર્ડની સ્કૂલો ગુજરાતમાં આવેલી છે અને ગુજરાતમાં રાબેતા મુજબ સ્કૂલો ચાલુ થઈ છે. પૂરો અભ્યાસ કરવામાં આવી રહ્યો છે અને વિદ્યાર્થીઓ પણ સ્કૂલે જઈ રહ્યા છે જેથી કોર્સ ઘટાડવાનો કોઈ પ્રશ્ન નથી. વિદ્યાર્થીઓએ 100 ટકા અભ્યાસક્રમ સાથે જ પરીક્ષા આપવાની રહેશે.\nબોર્ડમાં ધો.10-12ના 13 લાખથી વધુ વિદ્યાર્થી\nગુજરાત બોર્ડમાં ધોરણ 10 અને 12ના 13 લાખ જેટલા વિદ્યાર્થીઓ છે, તમામ વિદ્યાર્થીઓ અને વાલીઓને 30 ટકા કોર્સ અંગે પ્રશ્ન હતો, ત્યારે બોર્ડના સચિવે પણ કોર્સ નહીં ઘટે તેવી સ્પષ્ટતા કરી છે, જેથી વિદ્યાર્થીઓએ હવે પરીક્ષા માટે પુરા અભ્યાસક્રમના આધારે તૈયારી કરવાની રહેશે.\nધો.10માં7લાખથી વધુ ફોર્મ ભરાયા\nગુજરાત બોર્ડમાં આ વર્ષે કોરોનાના કેસો નિયંત્રિત થતાં જ ધોરણ 10ની બોર્ડની પરીક્ષાના ફોર્મ ભરવાની શરૂઆત થઈ ગઈ છે. જેમાં અત્યાર સુધીમાં7લાખ વિદ્યાર્થીઓએ ફોર્મ ભરાયા છે. હજી ફોર્મ ભરવાની પ્રક્રિયા ચાલુ છે. જે 21 ડિસેમ્બર સુધી ચાલશે. ધોરણ 10 અને 12 કોમર્સની ફોર્મ ભરવાની અંતિમ તારીખ 21 ડિસેમ્બર છે, જ્યારે ધોરણ 12 સાયન્સના ફોર્મ ભરવાની અંતિમ તારીખ 24 ડિસેમ્બર છે. ફોર્મ સમયસર ભરવા ગુજરાત બોર્ડે વિદ્યાર્થીઓને અપીલ કરી છે. CBSEમાં ધોરણ 10ના ફોર્મ 15 ડિસેમ્બરથી ભરાવાના શરૂ થયા છે.\nવધુ સ્માર્ટ બનશે વિદ્યાર્થીઓ: ગુજરાત શિક્ષણ બોર્ડ દ્રારા મહત્વનો નિર્ણય, હવેથી વિદ્યાર્થીઓને શિક્ષણની સાથે સાયબર સિક્યોરીટીનું પણ જ્ઞાન આપવામાં આવશે


અંધશ્રદ્ધા-મઘા નક્ષત્ર જન્મ | Gandabhai Vallabh\n« અભીપ્રાય-‘ચાલો આપણે વૃદ્ધ થતાં શીખીએ’ પુસ્તીકા અંગે\nઉંઝા જોડણી »\nઅંધશ્રદ્ધા-મઘા નક્ષત્ર જન્મ\nમઘા નક્ષત્ર જન્મ\nએક બાળકનો જન્મ અહીં ન્યુઝીલેન્ડમાં તારીખ ૯ ફેબ્રુઆરી ૨૦૧૨ના બુધવારે સવારે ૬-૦૦ વાગ્યે થયો હતો. એના જન્મની રાશી જોવા માટે મારા પર ફોન આવ્યો. મેં અહીં વીસેક વર્ષ સુધી બધી ધાર્મીક પુજાઓ કરી છે, આથી કોઈ કોઈ લોકો અમુક માહીતીની અપેક્ષા રાખે છે. એ માટે હું ભારતમાં પ્રગટ થતું ‘સંદેશ મોટું પંચાગ’ રાખું છું, જેમાં રાશી, નક્ષત્રો, મુહુર્તો વગેરેની બધી માહીતી હોય છે. એમાં રાશી નક્ષત્રો વગેરેના સમયો સમાપ્તીના હોય છે રાશી કે નક્ષત્ર શરુ થવાના નહીં. આ માહીતી ભારતના સમય મુજબ હોય છે, આથી ક્યાં તો ન્યુઝીલેન્ડ સમયને ભારતના સમયમાં બદલવાનો રહે કે રાશી, નક્ષત્ર વગેરેના સમયને ન્યુઝીલેન્ડ સમયમાં ફેરવવો પડે. સામાન્ય રીતે ન્યુઝીલેન્ડ ભારતથી ૬-૩૦ કલાક આગળ હોય છે, સીવાય કે અહીં ડેલાઈટ સેવીંગ્સ સમય ચાલતો હોય. એ વખતે ન્યુઝીલેન્ડમાં ઘડીયાળ એક કલાક આગળ કરવામાં આવે છે, આથી ન્યુઝીલેન્ડ સમય ભારત કરતાં ૭-૩૦ કલાક આગળ હોય છે. આમ ભારતના સમયને ન્યુઝીલેન્ડના સમયમાં જાણવા માટે ૬-૩૦ કલાક કે ૭-૩૦ કલાક ઉમેરવા પડે અને ન્યુઝીલેન્ડના સમયને ભારતના સમયમાં બદલવા માટે ૬-૩૦ કે ૭-૩૦ કલાક બાદ કરવા પડે. આ બાબતમાં કેટલીક વાર ભુલ થવાની શક્યતા એ રીતે રહે છે કે ભારત પાછળ હોવા છતાં ભારતનો સમય કાઢવા ન્યુઝીલેન્ડના સમયમાં જરુરી કલાકો ઉમેરી દેવામાં આવે છે.\nઉપરોક્ત બાળકનો જન્મ ન્યુઝીલેન્ડના ગુરુવારે સવારે ૬-૦૦ કલાકે થયો હતો. આમ ભારતના સમય મુજબ બુધવારે રાત્રે ૧૦-૩૦ કલાકે થયો ગણાય. એટલે કે પંચાંગમાં આપવામાં આવતા ૨૪ કલાકની પદ્ધતી મુજબ બુધવારે ૨૨-૩૦ કલાકે જન્મ થયો. મઘા નક્ષત્ર બુધવારે બપોરે ૧૨-૫૧ કલાકે શરુ થયું, કેમ કે આશ્લેષા નક્ષત્ર એ સમયે સમાપ્ત થયું, અને ગુરુવારે સવારે ૧૧-૨૯ કલાકે સમાપ્ત થતું બતાવ્યું છે. એ રીતે જન્મ મઘા નક્ષત્રમાં થયેલો. અથવા પંચાગમાં આપેલા ભારતીય સમયોને ન્યુઝીલેન્ડના સમયોમાં બદલીએ તો મઘા નક્ષત્ર બુધવારે રાત્રે ૮-૨૧ (૨૦-૨૧) કલાકે શરુ થયું અને ગુરુવારે સાંજે ૬-૫૯ (૧૮-૫૯) કલાકે સમાપ્ત થાય. બાળકનો જન્મ ન્યુઝીલેન્ડના ગુરુવારે સવારે ૬-૦૦ કલાકે થયો હતો. આમ આ બાળકનો જન્મ મઘા નક્ષત્રમાં થયેલો ગણાય. એ સમયને અશુભ ગણવામાં આવે છે, આથી બ્રાહ્મણ પાસે પુજા કરાવી એની શાંતી કરવી પડે એવી માન્યતા લોકો ધરાવે છે કે એવું બ્રાહ્મણો દ્વારા ઠસાવવામાં આવ્યું છે. મેં જ્યારે કહ્યું કે બાળકનો જન્મ મઘા નક્ષત્રમાં થયો છે અને એને અશુભ ગણવામાં આવે છે, તો એ બાળકનાં ઘરનાંને જરા ગભરામણ થઈ. મને પુજા કરવા બાબત પુછ્યું પણ મેં કહ્યું કે આ પ્રકારની પુજાની મને કશી ખબર નથી. હાલમાં અહીં કોઈ બ્રાહ્મણ ન હોવાથી એ લોકોએ ભારત બ્રાહ્મણને ફોન કરી વીધીની માહીતી મેળવવા વીચાર્યું. મારા ખ્યાલ મુજબ એમને કહેવામાં આવ્યું કે બાળકનો જન્મ મઘા નક્ષત્ર પુરું થયા પછી થયો છે. એનો અર્થ એ થયો કે ભારતના બ્રાહ્મણે ન્યુઝીલેન્ડના સમયને ભારતના સમયમાં બદલવા માટે ગુરુવારની સવારના ૬-૦૦માં ૭-૩૦ કલાક ઉમેર્યા હશે, એટલે ગુરુવારે બપોરના ૧-૩૦ (૧૩-૩૦)નો સમય આવે અને આગળ જોયું તેમ મઘા નક્ષત્ર ગુરુવારે સવારે ૧૧-૨૯ કલાકે સમાપ્ત થાય છે. આમ તો હવે ભારતમાં રહેતા આ ભાઈ અહીં વેલીંગ્ટનમાં ચાર વર્ષ રહી ગયા છે. ઘણા પ્રમાણીક પણ છે. એમણે અહીંના સમાજનું શોષણ કર્યું નથી. ચાર વર્ષ સુધી બહુ સારી સેવા આપી છે. પણ ગણતરી કરવામાં એમની પ્રામાણીકપણે ભુલ થઈ છે.\nબ્રાહ્મણ જ્ઞાતીનો ન હોવા છતાં મેં અહીં વેલીંગ્ટનમાં જાન્યુઆરી ૧૯૮૪થી વીસેક વર્ષ બ્રાહ્મણ તરીકે સમાજની સેવા કશું જ મહેનતાણું કે મુસાફરી ખર્ચ પણ લીધા વીના કરી છે. હવે નીવૃત્તી લીધી છે. બીજું કોઈ અહીંના હીન્દુ સમાજનું ધર્મના ઓઠા હેઠળ શોષણ ન કરે એ આશયથી જ અહીંના ભારતીય મંડળની એ નીમણુંક મેં સ્વીકારેલી. આજે મારે ઉપરોક્ત મઘા નક્ષત્ર જન્મના પ્રસંગથી જે અનુભવ થયો તેના આધારે લોકોની ધાર્મીક માન્યતા કેવી ભ્રામક છે તે વીષે કહેવું છે.\nભારત બ્રાહ્મણ સાથે વાત થયા બાદ એ બાળકના ઘરનાએ ફરીથી અમારા ઘરે ફોન કર્યો, જે મારાં પત્નીએ ઉઠાવ્યો હતો, મારી સાથે વાત થઈ ન હતી. તેણે મારાં પત્નીને કહ્યું,\n“હાશ! મને તો નીરાંત થઈ ગઈ. હું તો ગભરાઈ ગઈ હતી, પણ ભારતના બ્રાહ્મણે કહ્યું કે મઘા નક્ષત્ર વીતી ગયું છે, આથી મને શાંતી થઈ.”\nહવે ખરેખર જોઈએ તો જન્મ તો મઘા નક્ષત્રમાં જ હતો, પણ એમને શ્રદ્ધા બ્રાહ્મણ પર (જેણે ગણતરીમાં ભુલ કરી છે,) પણ એમને તો એની જાણ જ નથી. સામાન્ય લોકોની માન્યતા હોય છે કે માત્ર બ્રાહ્મણો જ ધર્મ બાબત, ધાર્મીક વીધી અંગે બધું જાણતા હોય છે, બીનબ્રાહ્મણો નહીં. લોકોમાં આવી જડ માન્યતા એવાં મુળ નાખી ગઈ છે કે એ દુર થવાની કોઈ શક્યતા જણાતી નથી. હવે અહીં તો ન્યુઝીલેન્ડના સમયને ભારતના સમયમાં ફેરવવાનો પ્રશ્ન હતો, અને જે લોકોને આ જાણકારીની જરુર હતી તેઓનો તો કદાચ જન્મ પણ ન્યુઝીલેન્ડમાં હતો, છતાં ભારતનીવાસી એ બ્રાહ્મણભાઈ મઘા નક્ષત્ર વીતી ગયું છે એ નીર્ણય પર શી રીતે આવ્યા તેની કોઈ પૃચ્છા એ લોકોએ કરી હોય એમ જણાતું નથી, કેમ કે એ તો બ્રાહ્મણ!! આથી એના જોવામાં ભુલ હોઈ ન શકે, ગાંડાભાઈએ જોવામાં ભુલ કરી હશે એમ એ લોકોએ માની લીધું.\nવળી બાળકના અશુભ જન્મની પુજા કરવાના સમય બાબત પણ જુદા જુદા લોકો (બ્રાહ્મણો) જુદું જુદું કહે છે. એક કહે છે કે જન્મથી બારમા દીવસે પુજા કરવી, જેથી કોઈ પણ પ્રકારનું મુહુર્ત જોવાની જરુર નથી. જો બારમા દીવસે પુજા ન થઈ શકે તો પછીથી સારું મુહુર્ત જોઈને પુજા કરવી. એ માટેના સારા મુહુર્તની શરતો પણ જણાવવામાં આવે છે કે અમુક તીથી, અમુક વાર, અમુક નક્ષત્ર વગેરે. જ્યારે બીજા કહે છે કે જે નક્ષત્રમાં જન્મ થયો હોય તે નક્ષત્ર બાળકના જન્મ પછી ફરીથી જ્યારે આવે તેમાં જ પુજા કરવી. કોની પુજા સાચી ગણવી? અને છતાં લોકો એમાં વીશ્વાસ રાખે છે!!\nટૅગ્સ: અંધશ્રદ્ધા, જન્મ, મઘા નક્ષત્ર\nThis entry was posted on ફેબ્રુવારી 10, 2012 at 10:58 પી એમ(pm) and is filed under ચીંતન.\tYou can follow any responses to this entry through the RSS 2.0 feed. You can leavearesponse, or trackback from your own site.\nOne Response to “અંધશ્રદ્ધા-મઘા નક્ષત્ર જન્મ”\n» અંધશ્રદ્ધા-મઘા નક્ષત્ર જન્મ » GujaratiLinks.com Says:\nફેબ્રુવારી 14, 2012 પર 10:49 પી એમ(pm) | જવાબ આપો\n[…] Gandabhai Vallabh […]


gold-jumped-over-2-percent-as-weaker-dollar-pull-back-us-treasury-yields-berkshire-hathaway-buying-a-stake-in-barrick-gold-corp-mb – News18 Gujarati\nHome » photogallery » business » GOLD JUMPED OVER2PERCENT AS WEAKER DOLLAR PULL BACK US TREASURY YIELDS BERKSHIRE HATHAWAY BUYING A STAKE IN BARRICK GOLD CORP MB\nભારે ઘટાડા બાદ આંતરરાષ્ટ્રીય બજારમાં Goldમાં ફરી જોરદાર તેજી, શું ભારતમાં વધશે ભાવ?\nભારતમાં દિવાળી સુધીમાં સોનાનો ભાવ 60 હજાર પ્રતિ 10 ગ્રામ સુધી પહોંચી શકે છે\n| August 18, 2020, 10:48 IST\nમુંબઈઃ એમરિકન ડૉલર (US Dollar)માં આવેલી નબળાઈ અને દુનિયાના સૌથી મોટા રોકાણકાર વારેન બફે (Warren Buffet)ની કંપની હૈથવે બર્કશાયર (Hathaway Berkshire)ની એક મોટી ડીલથી સોનાના ભાવમાં તેજી આવી છે. આંતરરાષ્ટ્રીય સ્તરે સોનાના ભાવ2ટકા વધીને 1980 ડૉલર પ્રતિ ઓન્સ પર પહોંચી ગયો છે. બીજી તરફ, એક્સપર્ટસનું માનવું છે કે સોનામાં તેજીનો દોર હજુ ખતમ નથી થયો. (ફાઇલ તસવીર)\nહાલની સ્થિતિને જોતાં તેનો ફરીથી 2020 ડૉલર પ્રતિ ઓન્સને સ્પર્શ કરવાની આશા છે. એવામાં ભારતીય બજારો ઉપર પણ તેની અસર થશે. સ્થાનિક બજારોમાં સોનું ફરી મોંઘું થઈ શકે છે. માનવામાં આવી રહ્યું છે કે દિવાળી સુધીમાં સોનાનો ભાવ 60 હજાર પ્રતિ 10 ગ્રામ સુધી પહોંચી શકે છે. (ફાઇલ તસવીર)\nએસકોર્ટ સિક્યુરિટીના રિસર્ચ હેડ આસિફ ઇકબાલે ન્યૂઝ18ને જણાવ્યું કે, હાલના સમયમાં સોનાના ભાવમાં તેજી ચાલુ રહેશે. કારણ કે દુનિયાની અર્થવ્યવસ્થા પર કોરોનાની અસર સ્પષ્ટ જોવા મળી રહી છે. એવામાં ભારતીય બજારોમાં સોનામાં ફરી તેજી જોવા મળી શકે છે. જોકે, તેજી હજુ સીમિત રહેશે. (ફાઇલ તસવીર)\nબીજી તરફ, અમેરીકન રિસર્ચ એજન્સી જેપી મોર્ગનનું કહેવું છે કે, હાલમાં આર્થિક, મહામારી અને રાજકીય સ્થિતિને ધ્યાને લઈ એવી પૂરી શક્યતા છે કે સોનું 60-65 હજાર રુપિયા પ્રતિ દસ ગ્રામના સ્તરે પહોંચી શકે છે. તેમનું કહેવું છે કે જો કોરોના વેક્સીન આવી પણ જશે તો પણ ગ્લોબલ ઇકોનોમીમાં સુધારમાં હજુ ઘણો સમય લાગશે. (ફાઇલ તસવીર)\nદુનિયાના મોટો બ્રોકરેજ હાઉસના રિપોર્ટ મુજબ, ગત એક દશકમાં સોનામાં ઘણી ઉથલપાથલ જોવા મળી છે. લાંબા સમય સુધી મંદી હોવા છતાંય હાલની અસ્થિરતાએ સ્પષ્ટ કરી દીધું છે કે તેના કારણે ફરીથી 1700 ડૉલર પ્રતિ ઓન્સ સુધી ભાવ જવાની શક્યતા નથી. (ફાઇલ તસવીર)\nઆગામી દશકના મધ્ય સુધી સોનાનો ભાવ 1800 ડૉલર તરફ વધી રહ્યો છે. વૈશ્વિક અર્થવ્યસ્થાની સ્થિતિને જોતાં હાલ સોનાના ભાવ થોડો ઘટી શકે છે. પરંતુ થોડા સમયમાં ભાવ 1700 ડૉલર પ્રતિ ઓન્સની ઉપર જ રહેશે. (ફાઇલ તસવીર)


Xiaomiએ ભારતમાં પ્રદૂષણ સામે રક્ષણ આપતું માસ્ક લોન્ચ કર્યું, જાણો શું છે તેનું નામ અને ખાસિયત... - Daily Gujarati News\nએન્ટી પોલ્યુશન માસ્ક\nચીનની ટેક કંપની શાઓમીએ ભારતમાં Mi AIR POP એન્ટી એર પોલ્યુશન માસ્કનું વેચાણ શરૂ કર્યું છે. આ માસ્ક માત્ર કંપનીની ઓફિશિયલ વેબસાઈટ mi.com પરથી ખરીદી શકાય છે. આ માસ્કની કિંમત 249 રૂપિયા છે. દિલ્હી સહિતના દેશના ઘણા શહેરોમાં પ્રદૂષણની સમસ્યા વધી રહી છે. PM 2.5 એન્ટી પોલ્યુશન માસ્ક હવામાં PM 2.5 પાર્ટિકલ સાઈઝ ફિલ્ટર કરે છે. આ માસ્કમાં બિલ્ટ ઈન ફિલ્ટર છે જે માસ્કની જમણી બાજુ છે.\n99 ટકા સુધી શુદ્ધ કરી શકે\nશાઓમીના અનેક પ્રકારના માસ્ક છે જેમાં એન્ટી ફોગ માસ્ક પણ છે. આ એન્ટી પોલ્યૂશન માસ્ક સિવાય બીજા એન્ટી પોલ્યુશન માસ્ક પણ છે પરંતુ કંપની એ માસ્ક ફક્ત ચીનમાં વેચે છે. અન્ય પોલ્યૂશન માસ્કના ફિલ્ટરને રિચાર્જ કરી શકાય છે. કંપનીનો દાવો છે આ 99 ટકા સુધી PM 2.5 ફિલ્ટરેશન ક્ષમતા પૂરી પાડે છે. આ માસ્કને ફૂલ ચાર્જ કરવામાં 3-4 કલાક લાગે છે અને પોલિમર લિથિયમ આયન બેટરી હોય છે.\nએર પ્યુરિફાયર પણ લોન્ચ કર્યા છે\nશાઓમીએ ભારતમાં પહેલા જ એર પ્યુરિફાયર લોન્ચ કર્યા છે જે પોપ્યુલર થઈ રહ્યા છે. શાઓમીના પ્યુરિફાયરની કિંમત અન્યની સરખામણીમાં ઓછી છે અને ફીચર્સ પણ સારા છે. તમે સ્માર્ટફોન સાથે કનેક્ટ કરીને એર ક્વોલિટી મોનિટર કરી શકાય છે સાથે જ રિમોટથી પણ કંટ્રોલ કરી શકાય છે.\nmi air popnawanagar timetechTechnology\nટ્રાફિકની સમસ્યા ઉકેલશે ફલાઈંગ કાર


મહારાષ્ટ્ર, હરિયાણા અને કર્ણાટકમાં રાજ્યસભાની ચૂંટણીમાં ભાજપે વિપક્ષોને આપ્યો મોટો ઝટકો - rajya sabha elections for sixteen seats the bjp scored impressive victories in maharashtra karnataka and haryana - I am Gujarat\nrajya sabha elections for sixteen seats the bjp scored impressive victories in maharashtra karnataka and haryana\nમહારાષ્ટ્ર, હરિયાણા અને કર્ણાટકમાં રાજ્યસભાની ચૂંટણીમાં ભાજપે વિપક્ષોને આપ્યો મોટો ઝટકો\nAuthored by Mitesh Purohit | I am Gujarat | Updated: Jun 11, 2022, 9:15 AM\nરાજસ્થાનમાં ક્રોસ વોટિંગના કારણે પોતાની એક બેઠક ગુમવનારા ભાજપ પર વિપક્ષ કોઈ નિશાન સાધે તે પહેલા જ ભાજપે હરિયાણા, મહારાષ્ટ્ર અને કર્ણાટકમાં ખેલ પાડી દીધો અને વિપક્ષ ફરી એકવાર ઉંઘતો ઝડપાઈ ગયો. હરિયાણામાં કોંગ્રેસ માટે રાજ્ય સભાની બે બેઠકો પૈકી એક જીતવી પ્રતિષ્ઠાનો જંગ હતો તો બીજી તરફ મહારાષ્ટ્રમાં તો સત્તારુઢ શિવસેના-કોંગ્રેસ અને એનસીપી ભાજપની રમત સમજી શકે તે પહેલા ખૂબ મોડું થઈ ગયું હતું.\nનવી દિલ્હીઃ રાજ્યસભાની ખાલી પડેલી બેઠકો પર યોજાયેલી ચૂંટણીમાં કોંગ્રેસ અને ભાજપ બંનેએ પોતાની સંપૂર્ણ તાકાત લગાવી દીધી હતી. ધારાસભ્યોની ફેન્સીંગ અને રિસોર્ટનું રાજકારણ પણ ચરમસીમાએ હતું. 11 રાજ્યોમાં, રાજ્યસભાની ખાલી પડેલી 57 બેઠકોમાંથી 41 બિનહરીફ ચૂંટાઈ આવી હતી. તેથી4રાજ્યોની 16 બેઠકો માટે શુક્રવારે મતદાન થયું હતું. આ રાજ્યો છે- રાજસ્થાન, હરિયાણા, મહારાષ્ટ્ર અને કર્ણાટક. જેમાં રાજસ્થાનમાંથી કોંગ્રેસને ત્રણ અને ભાજપને એક બેઠક મળી હતી. જ્યારે કર્ણાટકમાં તેનાથી ઊલટું હતું. કર્ણાટકમાં ભાજપને3અને કોંગ્રેસને એક બેઠક મળી છે. હરિયાણાની બે બેઠકોમાં એક ભાજપે જીતી હતી અને બીજી બેઠક ભાજપ સમર્થિત અપક્ષ ઉમેદવાર કાર્તિકેય શર્માએ જીતી હતી. જ્યારે મહારાષ્ટ્રમાં6પૈકી ભાજપને3બેઠકો મળી છે.\nહરિયાણાામાં કોંગ્રેસ પ્રતિષ્ઠાનો જંગ ખેલી રહી હતી. જ્યાં મોડી રાત્રે રાજ્યસભાની ચૂંટણી માટે મતગણતરી શરૂ થઈ હતી. જેના પરિણામમાં કોંગ્રેસના નેતા અને પૂર્વ કેન્દ્રીય મંત્રી અજય માકન ચૂંટણી હારી ગયા છે. બીજી તરફ ભાજપ-જેજેપી સમર્થિત અપક્ષ ઉમેદવાર કાર્તિકેય શર્મા ચૂંટણી જીત્યા છે. મહારાષ્ટ્રમાં રાજ્યસભાની છ બેઠકો માટે શુક્રવારે મતદાન થયું હતું. જે પરિણામો આવ્યા તેમાં ભાજપના ત્રણેય ઉમેદવારો જીત નોંધાવવામાં સફળ રહ્યા હતા. મોડી રાત્રે મતગણતરી બાદ કોંગ્રેસના ધારાસભ્ય ભારત ભૂષણ બત્રાએ કહ્યું કે અજય માકન બહુ ઓછા માર્જિનથી હારી ગયા છે. હરિયાણામાં ભાજપના ક્રિષ્ન લાલ પંવાર અને અપક્ષ ઉમેદવાર કાર્તિકેય શર્માએ બે બેઠકો જીતી છે. મહારાષ્ટ્રમાં ભાજપના ત્રણેય ઉમેદવારો ચૂંટણી જીત્યા છે. હરિયાણા અને મહારાષ્ટ્રમાં ચૂંટણી પંચની પરવાનગી બાદ મોડી રાત્રે મતગણતરી શરૂ થઈ શકે છે.\nકોંગ્રેસે પોતાના ટ્વિટર હેન્ડલથી અજય માકનને વિજેતા જાહેર કર્યા હતા. જોકે, તે ટ્વીટ બાદમાં ડિલીટ કરી દેવામાં આવી હતી. હરિયાણામાં ભાજપના ભવ્ય વિજય પછી મુખ્ય પ્રધાન મનોહર લાલ ખટ્ટરે હરિયાણાથી રાજ્યસભા માટે નવા ચૂંટાયેલા બંને ઉમેદવારો ભાજપના ઉમેદવાર ક્રિશન લાલ પવાર અને ભાજપ-જેજેપી સમર્થિત ઉમેદવાર કાર્તિકેય શર્મા બંનેને અભિનંદન આપ્યા હતા.\nબીજી તરફ જ્યાં મહારાષ્ટ્રમાં જ્યાં સત્તાધારી શિવસેના-કોંગ્રેસ-એનસીપી સામે ભાજપે જે રાજકીય મુત્સદ્દગીરીથી ચાલ ચલી છે કે સત્તામાં હોવા છતા મહાવિકાસ આઘાડી ચોથી સીટ બચાવી શકી નહીં અને ભાજપે ત્રણ બેઠકો પોતાના નામે કરી લીધી.આ રાજ્યસભા ચૂંટણી એટલા માટે પણ મહત્વની બની ગઈ હતી કારણ કે મહારાષ્ટ્રમાં બે દાયકાથી વધુ સમય બાદ શુક્રવારે રાજ્યસભાની ચૂંટણી યોજાઈ હતી. તેમજ આ પ્રથમ વખત હતું જ્યારે ભાજપ અને શિવસેના આમને-સામને હતા.6બેઠકો પર ચૂંટણી હતી અને સાત ઉમેદવારો હતા. ચૂંટણીના દિવસે સવારથી મોડી રાત સુધી હાઈવોલ્ટેજ ડ્રામા ચાલ્યો હતો. ચૂંટણી પંચની મંજૂરી બાદ મોડી રાત્રે મતગણતરી શરૂ થઈ હતી અને જે પરિણામો આવ્યા તેમાં ભાજપના તમામ3ઉમેદવારોનો વિજય થયો હતો.6બેઠકોના પરિણામો અનુસાર સત્તાધારી મહાવિકાસ અઘાડીના3અને ભાજપના3ઉમેદવારો વિજયી થયા છે. મહાવિકાસ આઘાડીને છઠ્ઠી બેઠક માટે ઝટકો લાગ્યો છે. છઠ્ઠી સીટ પર ભાજપના ધનંજય મહાડિકે શિવસેનાના સંજય પવારને હરાવ્યા હતા. પરિણામ આવતાની સાથે જ ભાજપ તરફથી પલટવાર શરૂ થઈ ગયો છે.\nRead Next Story'મારી ના થઈ તો કોઈની નહીં થવા દઉં', ગાંધીનગરના યુવકે કોટા જઈ 17 વર્ષીય છોકરીની હત્યા કરી\nWeb Title : rajya sabha elections for sixteen seats the bjp scored impressive victories in maharashtra karnataka and haryana